FUKRU REVEALS THE TRUTH IN BIGG BOSS | താൻ ക്യാപ്റ്റൻ ആയില്ലെങ്കിലും രജിത്ത് കുമാർ ക്യാപ്റ്റൻ ആകുന്നതിൽ തനിക്ക് എതിർപ്പുണ്ടായിരുന്നു..താനും ഫുക്രുവും രജിത്തിനെതിരെ മത്സരിക്കാൻ പദ്ധതിയിട്ടിരുന്നു; ബിഗ് ബോസ്സിലെ ഗൂഢാലോചന ഒടുവിൽ വെളിപ്പെടുത്തി വീണ നായർ - Malayalivartha.com Widgets Magazine\n26 JANUARY 2020 03:53 PM IST\nബിഗ് ബോസ് സീസൺ രണ്ട് ഇരുപതാം എപ്പിസോഡിൽ എത്തി നിൽക്കുമ്പോൾ ഗെയിമിന്റെ ഗതി മാറ്റമാണ് പ്രേക്ഷകരെ അമ്പരപ്പിച്ചു കൊണ്ട് ബിഗ് ഹൗസിൽ നടക്കുന്നത്. മത്സരാർത്ഥികളുടെ യഥാർത്ഥ മുഖം ഏറെ കുറെ പ്രേക്ഷകർക്കും മനസ്സിലായി തുടങ്ങിയിരിക്കുന്നു. സൗഹൃദവും അടിപിടിയും പാരവെപ്പുമൊക്കെയായി നാടകീയ നിമിഷങ്ങൾക്കാണ് ബിഗ് ഹൗസ് വേദിയാകുന്നത്. കഴിഞ്ഞ എപ്പിസോഡിൽ ഞെട്ടിക്കുന്ന ചില സത്യങ്ങളാണ് പ്രേക്ഷകരെയും മത്സരാർത്ഥികളെയും ഒരുപോലെ അമ്പരപ്പിച്ചുകൊണ്ട് പുറത്തു വന്നിരിക്കുന്നത്. കഴിഞ്ഞ എപ്പിസോഡിൽ അമരക്കാരനായ മോഹൻ ലാൽ മത്സരാർത്ഥികളോട് സംസാരിക്കവെയാണ് ഒളിഞ്ഞിരുന്ന സത്യങ്ങൾ പുറത്തു വന്നത്.\nബിഗ് ബോസ്സിലെ ക്യാപ്റ്റൻസി ടാസ്ക്കിനായുള്ള മത്സരത്തിലെ ഗൂഢാലോചനയാണ് കഴിഞ്ഞ ദിവസം പുറത്തുവന്നത്. പുതിയ ആഴ്ചയിലെ ക്യാപ്റ്റൻ പദവിക്ക് വേണ്ടി മത്സരിച്ചത് വീണ നായർ, രജിത്ത് കുമാർ, ഫുക്രു എന്നിവരായിരുന്നു. കഴിഞ്ഞ ആഴ്ചയിലെ വീക്ക്‌ലി ടാസ്ക്കിൽ മികച്ച പ്രകടനം കാഴ്ചവെച്ച മൂന്നുപേരെ തിരഞ്ഞെടുക്കാൻ ബിഗ്ഗ് ബോസ് നിർദേശിച്ചിരുന്നു. തുടർന്ന് രജിത്ത് കുമാർ, വീണ നായർ, ഫുക്രു എന്നിവർ തിരഞ്ഞെടുക്കപ്പെട്ടു. തുടർന്നാണ് ക്യാപ്റ്റൻസി ടാസ്ക്കിനെ പറ്റിയുള്ള നിർദേശം ലഭിക്കുന്നത്. ഗാർഡൻ ഏരിയയിൽ മുന്നുപേർക്കുമായി തെർമോക്കോൾ നിറച്ച ബാഗുകൾ നൽകിയിരുന്നു. കുറഞ്ഞ സമയത്തിനുള്ളിൽ എതിരാളികളുടെ സഞ്ചി കാലിയാക്കണം അതിനോടൊപ്പം സ്വന്തം സഞ്ചി സംരക്ഷിക്കുകയും വേണം. ഗാർഡനിൽ വരച്ചിട്ടുള്ള വട്ടത്തിനുള്ളിൽ നിന്നുമാണ് ടാസ്ക്ക് ചെയ്യേണ്ടത് . ഒരു മത്സരാർത്ഥി വട്ടത്തിനോടുമ്പോൾ പുറകെ ഓടി വേണം സഞ്ചിയിൽ നിന്നും തെർമോക്കോൾ ബോളുകൾ മോഷ്ടിക്കുവാൻ. എന്നാൽ പിന്നീട് മത്സരത്തിൽ കണ്ടത് ഒരു രഹസ്യ നീക്കമാണെന്നുപോലും സംശയിക്കാമായിരുന്നു . വീണയും ഫുക്രുവും ചേർന്ന് രജിത്തിനെ ആക്രമിക്കുന്ന കാഴ്ചയാണ് ടാസ്ക്കിൽ കണ്ടത്. ടാസ്ക്കിനിടെ രജിത്ത് കുമാർ നിലത്തു വീഴുകയും ചെയ്തു. ഒടുവിൽ ഇരുവരുടെയും ഒരുമിച്ചുള്ള ആക്രമണത്തിൽ പിടിച്ചു നിൽക്കാനാകാതെ രജിത്ത് കുമാർ മത്സരത്തിൽ നിന്നും ക്വിറ്റ് ചെയ്യുകയായിരുന്നു. ഇതിന്റെ സത്യാവസ്ഥയാണ് ഇന്നലെ പുറത്തു വന്നത്. ടാസ്ക്കിൽ നടന്നത് ആസൂത്രിതമായ പ്രകടനമാണോ എന്ന് മോഹൻ ലാൽ ഫുക്രൂവിനോട് ചോദിച്ചപ്പോഴാണ് സത്യം പുറത്തുവന്നത്. ടാസ്ക്കിനു മുൻപ് തന്നെ വീണയും ഫുക്രൂവും ഡോ. രജിത്തിനെതിരെ പദ്ധതിയിട്ടിരുന്നു. ഇരുവരും ചേർന്ന് രജിത്ത് കുമാറിനെ അക്രമിക്കാനായിരുന്നു പദ്ധതിയിട്ടത് . ഇതിന്റെ തുടർച്ചയാണ് കഴിഞ്ഞ എപ്പിസോഡിലെ റ്റെസ്ക്കിൽ പ്രേക്ഷകർ കണ്ടതും. എന്നത് ടാസ്ക്ക് തുടങ്ങിയപ്പോൾ തങ്ങൾ തമ്മിൽ പദ്ധതിയെക്കുറിച്ച് സംസാരിച്ചില്ല എന്നാണ് ഫുക്രു പറഞ്ഞത്. രജിത്ത് കുമാർ ക്യാപ്റ്റൻ ആകുന്നതിൽ തനിക്ക് എതിർപ്പുണ്ടായിരുന്നു എന്നും താൻ ജയിച്ചില്ലെങ്കിലും രജിത്ത് കുമാർ ക്യാപ്റ്റൻ ആകുന്നതിൽ തനിക്ക് താല്പര്യമില്ലായിരുന്നു എന്നും അതുകൊണ്ടാണ് ഫുക്രുവുമായി ചേർന്ന് രജിത്ത് കുമാറിനെ അക്രമിച്ചതെന്നുമായിരുന്നു വീണയുടെ പ്രതികരണം.\nടാസ്ക്കിലെ ഗൂഢാലോചനക്കെതിരെ ആർ ജെ രഘുവും പ്രതികരിച്ചു. ടാസ്ക്ക് തികച്ചും അന്യായമായിരുന്നു എന്നും വീണയും ഫുക്രുവും ഒത്തുകളിച്ചതാണെന്ന് സ്പഷ്ടമായിരുന്നു എന്നും താനിക്കാര്യം ഫുക്രുവിനോദ് സൂചിപ്പിച്ചിരുന്നു എന്നും ആണ് രഘു വ്യക്തമാക്കിയത്. കൂടാതെ ടാസ്ക്കിനിടെയുള്ള ആര്യയുടെ പെരുമാറ്റം ആര്യയാണോ ക്യാപ്റ്റൻ എന്ന സംശയത്തിന് ഇടനൽകുന്ന രീതിയിലായിരുന്നു എന്നും രഘു കൂട്ടിച്ചേർത്തു. വീണയും ഫുക്രുവും ഒത്തുകളിക്കുകയായിരുന്നു എന്ന് തോന്നിയെന്ന് മഞ്ജു പത്രോസും വെളിപ്പെടുത്തി.\nഏതായാലും ബിഗ് ബോസ്സിൽ രജിത്തിനെതിരെയുള്ള നീക്കങ്ങൾ നടക്കുന്നുണ്ടെന്ന സൂചനയാണ് ലഭിച്ചിരിക്കുന്നത്. തന്നെ ഒറ്റപ്പെടുത്താൻ ശ്രമങ്ങൾ നടക്കുന്നുണ്ടെന്ന് രജിത്ത് കുമാറും ആരോപിച്ചിരുന്നു. പെട്ടിയും തൂക്കി ബിഗ് ഹൗസിലേക്ക് വരുമ്പോൾ ഒറ്റക്ക് നിൽക്കാമെന്ന ആഗ്രഹത്തോടെയല്ല ആരും വരുന്നതെന്നും എന്നാൽ സാഹചര്യങ്ങളാണ് ഓരോരുത്തരെയും ഒറ്റപ്പെടുത്തുന്നതെന്നും സുരേഷും സുജോയുമായുള്ള തർക്കത്തിന് ശേഷം രജിത്ത് കുമാർ ആരോപിച്ചിരുന്നു. ഇത് സത്യമാകുമോ എന്നറിയാനുള്ള ആകാംക്ഷയിലാണ് പ്രേക്ഷകരിപ്പോൾ.


സെയ്നോകുലര്: താണ്ടിയത് മരുഭൂമിയായിരുന്നു; അതും നഗ്നപാദയായി\nഅഞ്ച് വയസ്സുകാരി ഫാഹിന അവളുടെ ഉപ്പയുടെ കൈ പിടിച്ച് വലിച്ചു. അവളോടൊപ്പം ഡാന്‍സ് ചെയ്യണമെന്ന്. പിതാവ് മുഹമ്മദ് ചൌധരി ചിരിച്ചു കൊണ്ട് അവളോടൊപ്പം ചാടിക്കളിക്കാന് തുടങ്ങി. അയാളുടെ ഗര്‍ഭിണിയായ ഭാര്യ ബറാഹീന് അഷ്റഫിക്ക് ചിരിയടക്കാനായില്ല.\nഒക്കെക്കഴിഞ്ഞ് ഭാര്യയുടെ നിറവയറില് കൈവെച്ച് മുഹമ്മദ് പതുക്കെ ചോദിച്ചു, “എന്‍റെ മോനേ, നിനക്കെങ്ങനെയുണ്ട്? നിന്‍റെ ഉപ്പയോടൊപ്പം ഫുട്ബാള് കളിക്കാന് നീ തയ്യാറായോ?”\n“അതാണ്‍കുട്ടിയല്ലെങ്കിലോ?” അവള് ചോദിച്ചു, “നിങ്ങളാകെ നിരാശനാകുമല്ലോ”\n“അതൊന്നും ഒരു വിഷയമേ അല്ല. എനിക്കു വേണ്ടത് ആരോഗ്യമുള്ള ഒരു കുഞ്ഞിനെയാണ്.” അയാള് ഉറപ്പു കൊടുത്തു. “മോളൊന്നെനിക്കുണ്ടല്ലോ, ഇതൊരാണ്‍കുഞ്ഞായിരുന്നെങ്കില് ലോകത്തിലേറ്റവും സന്തുഷ്ടനായ വ്യക്തി ഞാനായിരിക്കും.”\nമുഹമ്മദിന്‍റെ ആഗ്രഹം പോലെ തന്നെ ആണ്‍കുഞ്ഞ് പിറന്നു, പക്ഷേ അവനെ കണ്‍പാര്‍ക്കാന് മുഹമ്മദുണ്ടായിരുന്നില്ല. ജോലിക്കായി വിന്‍ഡോവ്സ് ഓണ് ദ് വേള്‍ഡിലേക്ക് (വേള്‍ഡ് ട്രെയ്ഡ് സെന്ററിലെ 106, 107 നിലകളില് സ്ഥിതി ചെയ്തിരുന്ന റെസ്ററന്‍റ് അടങ്ങുന്ന അവന്യൂ) പോയതാണ്; അവസാനമായി.\nഅന്ന് മുഹമ്മദിന് ഡ്യൂട്ടിയുണ്ടാകുമായിരുന്നില്ല. പിറക്കാനിരിക്കുന്ന മകന് ഒരു സിസേറിയനിലൂടെ ലോകത്തിന് നേരെ കണ്‍തുറക്കേണ്ടിയിരുന്ന സെപ്തംബര് മൂന്നു മുതല് രണ്ടാഴ്ച ലീവില് പ്രവേശിക്കേണ്ടതായിരുന്നു. പിന്നീട് ഡോക്ടര് ശസ്ത്രക്രിയയുടെ ഡെയ്റ്റ് നീട്ടുകയായിരുന്നു. അങ്ങനെയാണ് 38 കാരനായ വെയ്റ്റര് സാധാരണ പോലെ രാവിലെ ആറിന് ജോലിക്കായി നൂറ്റി ആറാം നിലയിലെത്തുന്നത്. ഡ്യൂട്ടിയുടെ മൂന്നു മണിക്കൂറുകള് തീരാന് ഏതാനും നിമിഷങ്ങളേ ബാക്കിയുണ്ടായിരുന്നു. ഏതു നിമിഷവും വന്നെത്താവുന്ന കുഞ്ഞിനെ കാണാനാനുള്ള തിടുക്കം കാത്തിരിപ്പിനെ അക്ഷമമാക്കി. അന്നേരം താഴെ നിലകളില് അമേരിക്കന് എയര്‍ലൈന്‍സ് ഫ്ലൈറ്റ് 11 തുളച്ചു കയറി.\nഅങ്ങനെയാണ് ആഘാതത്തിന് മുകളിലുള്ള നിലകളില് കുടുങ്ങിയ 1344 പേരില് മുഹമ്മദ് ഉള്‍പ്പെടുന്നത്. ലിഫ്റ്റുകളും കോണിപ്പിടികളും തകര്‍ന്നു കഴിഞ്ഞിരുന്നതിനാല് രക്ഷപ്പെടുക അസാധ്യമായിരുന്നു. 10.28 ന് കെട്ടിടം സമ്പൂര്‍ണമായി നിലം പൊത്തിയതോടെ മുഴുവന് പേരും മരണമടഞ്ഞു.\nരണ്ടു ദിസങ്ങള്‍ക്ക് ശേഷം സിസേറിയനു വേണ്ടി ഓപറേഷന് തിയറ്ററിലേക്കെടുക്കുമ്പോള് ബറാഹീന് അഷ്റഫി ആഘാതത്തിന്‍റെ ഇരുളറയില് തന്നെയായിരുന്നു. ഫര്‍ഖദിന് ജന്മം നല്‍കിയ നിമിഷത്തില് അവള് നേടിയത് ലോക ശ്രദ്ധ. അന്തര്‍ദേശീയ മാധ്യമങ്ങളുടെ കണ്ണഞ്ചിപ്പോകുന്ന വെളിച്ചത്തിന് നടുവിലായിരുന്നു ബോധം തിരിച്ചു കിട്ടുമ്പോള് അവള്,.. ലോക വ്യാപാര കേന്ദ്രത്തിലെ ഭീകരാക്രമണത്തില് മരണമടഞ്ഞ 59 മുസ്‌ലിംകളില് ഒരാളായിരുന്നു അവളുടെ ഭര്‍ത്താവ് എന്നതു മാത്രമായിരുന്നില്ല അതിന് കാരണം, സെപ്തംബര് 11 വിധവയാക്കിവിട്ട സ്ത്രീകള് ജന്മം നല്‍കിയ നൂറു മക്കളില് ഒന്നാമനായിരുന്നു മകന് ഫര്‍ഖദ് എന്നതു കൂടിയായിരുന്നു. ഓരോ തവണ മകനെ തിരിഞ്ഞു നോക്കുമ്പോഴും അവളുടെ കരള് പലതായി പിളര്‍ന്നു.\nഅവന് പ്രതീക്ഷയുടെ പുതുനാമ്പായിരുന്നു. ബറാഹീനെ സംബന്ധിച്ചേടത്തോളം അവളുടെ കനവുകളില് കനല് കോരിയിട്ട ദുര്‍ദിനത്തിനു ശേഷം ആദ്യം വന്നണഞ്ഞ തിരിവെട്ടവും. അവളെയും ഭര്‍ത്താവിനെയും അമേരിക്കയിലെത്തിച്ച സ്വപ്ന സൂനങ്ങള് വാടിക്കരിഞ്ഞിരുന്നുവല്ലോ.\nആ ദിവസം മുസ്‌ലിംകളെയും ജൂതന്മാരെയും കൃസ്ത്യാനികളെയും ഒരു പോലെ ദുരിത ഗര്‍ത്തത്തിലേക്ക് തള്ളിവിട്ടതെങ്ങനെയെന്ന് ബറാഹീന് അഷ്റഫി എന്ന വിശ്വാസിയായ മുസ്‌ലിം യുവതി വിവരിച്ചു തരുന്നു.\nനീണ്ട പത്തു വര്‍ഷങ്ങള് പിന്നിലായി...\nതാണ്ടേതത്രയും മരുഭൂമിയായിരുന്നു, അത് താണ്ടിയതോ മിക്കവാറും നഗ്നപാദയായും. ഓക്ലഹാമയിലെ എഡ്മോണ്‍ഡില് ഹരിതാഭമായ വയലേലകള്‍ക്ക് നടുവിലാണവള് മക്കളോടൊപ്പം താമസിക്കുന്നത്.. ടി.വി ക്രൂ അങ്ങോട്ടുമിങ്ങോട്ടും നടക്കുന്നു. ഇടക്കിടെ ഫോണ് ശബ്ദിക്കുന്നു, മിക്കവയും ഇന്‍റെര്‍വ്യൂവിനുള്ള അപേക്ഷകളാണ് ആരെയും അവള് നിരാശരാക്കുന്നില്ല.\nപതിനഞ്ചും ഒമ്പതും വയസ്സുള്ള മക്കള് മനോഹരമായ വീടിനെ സജീവമാക്കുന്നു. സ്വഛതയുടെ മരുപ്പച്ചയാണാഭവനമിന്ന്. “എന്‍റെ ജീവിതം മുഴുവന് ഈ വീടും മക്കളുമായി ബന്ധപ്പെട്ടാണിരിക്കുന്നത്. അപൂര്‍മായി മാത്രമേ പുറത്തിറങ്ങാറുള്ളൂ.” അവള് പറഞ്ഞു.\n1987 ല് മാതാപിതാക്കളുടെ മരണത്തിനു ശേഷമാണ് മുഹമ്മദ് സലാഹുദ്ദീന് ചൌധരി, കയ്യില് ധാക്കയിലെ ജഹാംഗീര് നഗര് യൂനിവേഴ്സിറ്റിയില് നിന്നുള്ള ഫിസിക്സിലെ ബിരുദാനന്തര ബിരുദവും മനസ്സില് സ്വപ്നങ്ങളുമായി അമേരിക്കയിലെത്തുന്നത്.\nവിദ്യാഭ്യാസവും സര്‍ട്ടിഫിക്കറ്റുമൊന്നും കാര്യമായ ഫലം ചെയ്തില്ല. ഒരു റസ്ററന്‍റ് ശൃംഖലയില് വെയ്റ്ററായി ഭാവി ശോഭിപ്പിക്കാന് തീരുമാനമെടുത്തു.\n1992 ല് അയാളും ബറാഹീന് അഷ്റഫിയുമായുള്ള വിവാഹം നടന്നു. അതുവരെ ബംഗ്ളാദേശിന് പുറത്തുള്ള ഒരു ജീവിതത്തെക്കുറിച്ച് ആലോചിക്കുക പോലും ചെയ്തിരുന്നില്ല അക്കാലം ബംഗ്ളാ ഭരണകൂടത്തില് ചെറുതല്ലാത്ത സ്ഥാനം വഹിച്ചിരുന്ന അറ്റോര്‍ണി ജനറല് മന്‍സൂര് സൈറുസ്സമാന്‍റെ മകളും തത്ത്വചിന്തകനും വനിതാവകാശ പ്രവര്‍ത്തകനുമായിരുന്ന ദിവാന് മുഹമ്മദ് അസ്റഫിന്‍റെ ചെറുമകളുമായ ബറാഹീന്. വീട്ടുകാര് തമ്മില് പറഞ്ഞുറപ്പിച്ച വിവാഹമായിരുന്നു അവരുടേത്.\nഅങ്ങനെ എട്ടും പൊട്ടുമൊക്കെ തിരിഞ്ഞു വരികയായിരുന്ന പ്രായത്തില് അവള് സുന്ദരനും ലോകത്തിന് നേരെ സദാ ചിരിക്കുന്നവനുമായ ഭര്‍ത്താവൊന്നിച്ചു ജീവിക്കാന് ന്യൂയോര്‍ക്കിലെത്തി. 1995 ല് മകള് ഫാഹിന പിറന്നു. ആയിരം ഇതളുകളോടെ മുഹമ്മദിന്‍റെ മനസ്സില് സ്വപ്നങ്ങള് വിരിഞ്ഞു കുലച്ചു. ഒരിക്കല് ഒറ്റടിവെച്ച് നടന്നു പഠിക്കുന്ന മകള്‍ക്ക് അയാള് ഹാര്‍വാഡ് യൂനിവേഴ്സിറ്റി ചൂണ്ടിക്കാണിച്ചു കൊടുത്തു, ഇവിടെയാണയാണവള്‍ക്ക് പഠിക്കാനുള്ളതെന്ന് പിള്ളവാണിയില് അയാള് മകളോട് പറഞ്ഞു. പ്രശസ്തമായ വിന്‍ഡോവ്സ് ഓണ് ദ് വേള്‍ഡ് റെസ്ററന്‍റ് ലെ വെയ്റ്റര് ജോലിയില് നിന്ന് മോചനം നേടാനായി തൊഴില് ദാനക്ഷമമായ കോഴ്സിന് പഠിക്കാനാരംഭിച്ചിരുന്നു അയാള്.\nഫര്‍ഖദ് ജനിക്കാനിരുന്ന സിസേറിയന് ഡോക്ടര്‍മാര് നിര്‍ദേശിച്ചിരുന്ന തിയ്യതി സെപ്തംബര് മൂന്നായിരുന്നു. എന്നാല് അവന്‍റെ തലയുടെ പൊസിഷന് ശരിയായ നിലയിലായിരുന്നില്ല; അതിനാല് അവളെ വീട്ടിലേക്ക് തിരിച്ചയച്ചു. ഗര്‍ഭസ്ഥശിശു ആണാണെന്ന് അവള് ആശുപത്രിയില് നിന്ന് മനസ്സിലാക്കി; എന്നാല് ഭര്‍ത്താവുമായി പങ്കുവച്ചില്ല. ഒരു ആകസ്മിക നിമിഷം അദ്ദേഹത്തിന് വേണ്ടി കരുതി വെച്ചു.\nസെപ്തംബര് പത്തിന് രാത്രി ഭക്ഷണം കഴിച്ചു കഴിഞ്ഞപ്പോള് അയാള് അവളുടെ പാചകത്തെ പുകഴ്ത്തി. രാവിലെ 4.30 എഴുന്നേറ്റ് പ്രഭാത നമസ്കാരം അവര് ഒരുമിച്ച് നിര്‍വഹിച്ചു. ഉറങ്ങിക്കിടക്കുന്ന മകളുടെ കവിളില് മുത്തം വെച്ചു. ഉച്ചയോടെ തിരിച്ചു വരാം എന്നു പറഞ്ഞ് അയാള് പുറത്തിറങ്ങി. അതാണവര് തമ്മില് അവസാനമായി സംസാരിച്ചത്.\nഫാഹിന സ്കൂളിലേക്ക് പോയി. അല്‍പം കഴിഞ്ഞ് അവളുടെ വയറിനകത്ത് വല്ലാത്ത അസ്വസ്ഥതയനുഭവപ്പെട്ടു. അടിവയറ്റില് ഇളക്കം അനുഭവപ്പെട്ടപ്പോള് പോയി കിടന്നു. സഹോദരിയുടെ കോള് ആണ് വിളിച്ചുണര്‍ത്തിയത്. മഖവുരയില്ലാതെ അവള് ചോദിച്ചു, “മുഹമ്മദ് എവിടെ?” ആ സ്വരത്തില് അങ്കലാപ്പ് നിറഞ്ഞിരുന്നു.\n“ജോലിക്ക് പോയതാണ്.” പിന്നീട് മറുതലക്കല് നിന്ന് കേട്ടത് ഒരലര്‍ച്ചയാണ്. ഉടന് ടിവി ഓണ് ചെയ്യാനാവശ്യപ്പെട്ട് അവള് ഫോണ് വെച്ചു. ഇരട്ട ഗോപുരം തകര്‍ന്നു നിലം പൊത്തുന്നത് ഏല്ലാ ചാനലും കാണിച്ചു കൊണ്ടിരിക്കുന്നു.\n“ഞാനത് കണ്ടുകൊണ്ടിരുന്നെങ്കിലും ഒരു തരി വിശ്വസിച്ചില്ല.” വര്‍ഷങ്ങള്‍ക്കു ശേഷം തന്നെ വന്നു കണ്ട പത്രപ്രവര്‍ത്തകയോടവള് പറഞ്ഞു. വിശദാംശങ്ങള് ആവശ്യമുണ്ടായിരുന്നില്ല. ഭീകരതയുടെ വ്യാസം കൂടി വരുന്ന കരിനിഴലുകള്, ആദ്യം അവളുടെ കണ്ണുകളെയും പിന്നീട് ശരീരത്തെ മൊത്തമായും മൂടിപ്പൊതിഞ്ഞു.\nഎന്നാലും പ്രതീക്ഷയുണ്ടായിരുന്നു, ഒരവസരം കിട്ടിയാല് മുഹമ്മദ് അവിടെ നിന്ന് രക്ഷപ്പെട്ട് തിരിച്ചു വരുമെന്ന്. എന്‍റെ പ്രതീക്ഷകള് നഷ്ടപ്പെടുത്തിക്കൂടായിരുന്നു. അദ്ദേഹം ഇനിയൊരിക്കലും തിരിച്ചു വരികയില്ലെന്ന യാഥാര്‍ഥ്യം മനസ്സിലേക്ക് കേറുന്നേയില്ല. രക്ത സമ്മര്‍ദം വര്‍ധിച്ച് വഷളായി, 13 ന് ആശുപത്രിയില് പ്രവേശിക്കപ്പെട്ടു. “എന്‍റെ സിസേറിയനെക്കുറിച്ച് ഇപ്പോള് ഒന്നും ഓര്‍ക്കുന്നില്ല; മാനസിക വേദന അട്ടിയിലട്ടിയില് കുമിഞ്ഞു കൂടിക്കിടക്കുമ്പോള് ശരീരത്തിന്‍റെ വേദന ഒരു വേദനയേ അല്ല.”\nഎന്നാല്, ഫര്‍ഖദിനെ ആദ്യം കയ്യിലെടുത്ത രംഗം ഇന്നലെക്കഴിഞ്ഞ ദൃശ്യത്തിന്‍റെ തെളിമയോടെ ഇന്നും മനസ്സില് പച്ചപിടിച്ച് നില്‍ക്കുന്നു. ഫര്‍ഖദ്, ശോഭയേറിയ ഒരു നക്ഷത്രമാണത്, എന്ന പേരാണ് അവന്‍റെ പിതാവ് അവനു വേണ്ടി കരുതിവച്ചിരുന്നത്. പിതാവിനെ എടുത്തു വെച്ചതു പോലെയുള്ള അവനെ കയ്യിലെടുത്ത് അവള് ചെവിയില് മന്ത്രിച്ചു, “ഞങ്ങളിരുവരും ഒരുമിച്ചായിരുന്നു നിന്നെ കാണാന് കരുതിയിരുന്നത്. എന്നാലിപ്പോള് ഓമനേ, നിന്നെ കാണാനുള്ള യഥാര്‍ഥ സമയം വന്നണഞ്ഞപ്പോള് ഞാനൊറ്റക്കായി. അദ്ദേഹം തിരിച്ചു വരാതിരിക്കില്ല. അന്ന് ഞങ്ങളിരുവരും നിന്നെ നോക്കി പുഞ്ചിരിക്കും.”\n“ശൂന്യമായിക്കിടന്ന ചുമരുകള് മുഴുന് ഞങ്ങളിരുവരടെയും ഞങ്ങളുടെ രണ്ട് മക്കളുടെയും ചിത്രങ്ങള് തൂക്കാനും ‘എന്നെന്നും ആനന്ദം’ എന്ന് അവക്ക് മീതെ എഴുതി വെക്കാനും ഞാന് പദ്ധതിയിട്ടിരുന്നു. ഇനിയതിന് അവസരമില്ല… ദുരന്തത്തില്‍പെട്ട് മരണമടഞ്ഞവരുടെ വിധവകള് ജന്മം നല്‍കിയ ഒരു ഡസന് കുട്ടികളില് ഒന്നാമനായി ഫര്‍ഖദ് പിറക്കുമ്പോള് അവന്‍റെ പിതാവ് മരണമടഞ്ഞിട്ട് പൂര്‍ണമായും രണ്ടു ദിവസം പിന്നിട്ടിരുന്നു.\nബറാഹീന്‍റെ ലോകം കീഴ്മേല് മറിഞ്ഞു, അതോടൊപ്പം പുറംലോകവും. പിന്നീടെന്തെല്ലാം? പ്രതികാരമൂര്‍ത്തിയായി കുടുമയഴിച്ചിട്ട് ഉഗ്രശപഥമെടുത്ത ബുഷ് ഭരണകൂടം അല്‍ഖാഇദയെത്തേടി അഫ്ഗാനിസ്താനിലെത്തി കൂട്ടക്കൊലകളുടെ ഹവനകുണ്ഡങ്ങള് തീര്‍ത്തു. കൂട്ടനശീകരണായുധങ്ങള് തേടി ഇറാഖിലെത്തി അവ കണ്ടെത്താനാകാതെ വന്ന അരിശത്തില് അവിടത്തെ ഭരണാധികാരിയെ ഒരു പെരുന്നാള് ദിനത്തില് തൂക്കിക്കൊന്നു. ലോകത്തിന്‍റെ അധികാര സംതുലിതത്വ സമവാക്യങ്ങളെ മുഴുവന് ശീര്‍ഷാസനത്തില് നിര്‍ത്തി അമേരിക്കയാഗ്രഹിച്ച വിധം ഒരു ഏകധ്രുവ ലോകം തന്നെ അത് തീര്‍ത്തു. പാശ്ചാത്യരും പൌരസ്ത്യരും, മുസ്‌ലിംകളും അമുസ്‌ലിംകളും എന്ന നിലയില് ലോകം അസംതുലിതമായ യുദ്ധത്തിനായി അഭിമുഖം നിന്ന അഭിശപ്തമായ നാളുകള്. അമേരിക്കയില്, മധ്യപൂര്‍വ ദേശങ്ങളില്, യൂറപില്, ആഫ്രികയില്, ഏഷ്യയില്… എവിടെയാണ് സംഘര്‍ഷങ്ങളും സംശയങ്ങളും കടന്നെത്താതിരുന്നത്!\nഒരു ബില്ലടക്കാനോ ടിക്കറ്റ് വാങ്ങാനോ കാര് ഡ്രൈവ് ചെയ്യാനോ അറിയാത്ത ഒരേഷ്യന് പെണ്‍കൊടി ജീവിതത്തിന്‍റെ ഈ മുടിഞ്ഞ നാല്‍ക്കവലയില് വട്ടം കറങ്ങേണ്ടതാണ്. എന്നാല് ബറാഹീന് തോറ്റുകൊടുക്കാന് തീരുമാനിച്ചിരുന്നില്ല. അവളുടെ മനസ്സ് കാരിരുമ്പിന്‍റെ കരുത്ത് നേടിയെടുക്കുന്നതാണ് പിന്നീട് കണ്ടത്. ഫാഹിനയെന്ന പതിനഞ്ചുകാരി സുന്ദരി ചുറുചുറുക്കോടെ ജീവിതത്തെ മാറോടണക്കുന്നു; ഒരു ഡോക്ടറാകണമെന്നാണവളുടെ ആഗ്രഹം. നാണം കുണുങ്ങിയായ ഫര്‍ഖദ് ഉമ്മയെ ചുറ്റിപ്പറ്റി സദാ വാട്ടം പിടിച്ച് നില്‍ക്കുന്നു; അവന് കംപ്യൂട്ടര് എഞ്ചിനീയറാണാകേണ്ടത്.\nഎത്രമാത്രം പ്രയാസപ്പെട്ടാണ് ഉമ്മ വളര്‍ത്തുന്നതെന്ന് ഒരിക്കലും മക്കളായ തങ്ങളെ അറീയച്ചിട്ടില്ലെന്ന് ഫാഹിന പറയുന്നു. ഉപ്പയെക്കുറിച്ച് ഇടക്കിടെ സഹോദരന് പറഞ്ഞു കൊടുക്കും. “ഞാനെന്‍റെ പിതാവിനോടൊപ്പം അഞ്ച് വര്‍ഷം ജീവിച്ചിട്ടുണ്ട് രണ്ട് വര്‍ഷത്തെ ഓര്‍മ്മകളുമുണ്ട്; ഫര്‍ഖദിനതില്ലല്ലോ.” അവള് പ്രായത്തെ കവച്ചുവെച്ച് പക്വത കാണിച്ചു. ചിരിയും കളിയും നിറഞ്ഞു നില്‍ക്കുന്ന വീട്ടിലെ അന്തരീക്ഷത്തില് കദനത്തിന്‍റെ ഒരു മേഘക്കീറ് ഇപ്പോഴും തൂങ്ങി നില്‍ക്കുന്നുണ്ട്. പിറന്നു വീണതിന് ശേഷം തന്‍റെ കൈകളിരുന്ന് സമാധനാത്തോടെ ഉറങ്ങിക്കൊണ്ടിരുന്ന മകന് പിതാവിന്‍റെ അസാന്നിദ്ധ്യം അനുഭവപ്പെടാതിരിക്കാന് പാടുപെടുകയായിരുന്നു ബറാഹീന്, “അവന് വലുതായിരിക്കുന്നു, എത്ര കാലം ഈ അവസ്ഥ തുടരാനാവുമെന്നെനിക്കറിയില്ല.” അവള് പറഞ്ഞു. “സംഭത്തിന് ശേഷം ഒരാഴ്ച കഴിഞ്ഞാണ് മുഹമ്മദ് തിരിച്ചെത്തുമെന്ന പ്രതീക്ഷ ഞാന് കൈവിട്ടത്.. പ്രതീക്ഷകള് പലതും പൂവണിയാറില്ലല്ലോ.”\nപത്തു ദിവസങ്ങള്‍ക്ക് ശേഷം അഞ്ച് വയസ്സുകാരി മകളോട് അവള് പറഞ്ഞു, “മോളേ, ഫാഹിന, ഉപ്പ ഭീകരാക്രമണത്തില് മരണമടഞ്ഞിരിക്കുന്നു. ഇനി ഒരിക്കലും അദ്ദേഹം നമുക്കിടയിലുണ്ടാവില്ല.” കാര്യങ്ങളെക്കുറിച്ച് അല്‍പമൊക്കെ അറിയാമായിരുന്നെങ്കിലും അപ്പോഴാണവളും പ്രതീക്ഷ കൈവിട്ടത്. അവള് നേരെ കട്ടിലില് പോയി കമഴ്ന്നു കിടന്ന് തേങ്ങി. ഇന്നും അവള്‍ക്ക് ആ ദിവസത്തെക്കുറിച്ച് പറയുമ്പോള് വിതുമ്പാതെ പൂര്‍ത്തിയാക്കാനാവില്ല.\nഒരു തരത്തിലുള്ള വ്യാജപ്രതീക്ഷയും ബറാഹീന് മക്കള്‍ക്ക് നല്‍കിയില്ല. ഒന്നുകില് തന്നെത്തന്നെ മുഴുവനായി ദുരിതത്തിന് കൈമാറി വിധിയെ പഴിച്ച് സമൃദ്ധമായ ഇന്നലെകളെ താലോലിച്ച് കാലം കഴിക്കുക, അതല്ലെങ്കില് മക്കള്‍ക്ക് മാതാവും പിതാവുമായി ധീരതയോടെ വര്‍ത്തിക്കുക. അവള് രണ്ടാമത്തേത് തെരഞ്ഞെടുത്തു. അങ്ങേയറ്റം സുരക്ഷിതമായ ബാല്യത്തിനും ശാന്തമായ വിവാഹ ജീവിത്തിനും ശേഷം മക്കളെ താനൊറ്റക്ക് വളര്‍ത്തേണ്ടതുണ്ട് എന്ന യാഥാര്‍ഥ്യം അവള് തിരിച്ചറിയുകയായിരുന്നു.\nഹിജാബ് (മുഖവും മുന്‍കയ്യും പുറത്തു കാണുന്ന തരത്തിലുള്ള ഇസ്ലാമിക വേഷവിധാനം) ധരിച്ച് അവള് പുറത്തിറങ്ങിയ നിമിഷം തന്നെ വെല്ലുവിളി തെളിഞ്ഞു വന്നു. മുസ്‌ലിംകള് പോലും, ഇപ്പോള് ഈ സാഹചര്യത്തില് ഈ വേഷവിധാനം ആയിക്കൂടെന്ന് അവളെ ഉപദേശിച്ചു. ആണുങ്ങള് പലരും താടി വടിക്കുകയും പെണ്ണുങ്ങള് ഹിജാബ് അട്ടത്തേക്കെറിയുകയും ചെയ്ത സമയമായിരുന്നു അത്. എന്നാല് ബറാഹീന് ഇതാണ് വിശ്വാസം പുറത്തു കാണിക്കാന് ഏറ്റവും പറ്റിയ സന്ദര്‍ഭം എന്നു തീരുമാനിക്കുകയായിരുന്നു. ഭയപ്പാടുകള്‍ക്കിടിയില് അധീരയായിപ്പോകാതിരിക്കാനുള്ള ആദ്യത്തെ കാല്‍വെയ്പായിരുന്നു അത്. “എനിക്ക് ലോകത്തോട് പറയേണ്ടിയിരുന്നത്, എന്‍റെ മതം സമാധാനത്തിന്‍റെതാണ്. അത് ഞങ്ങളെ ശാന്തിയും ക്ഷമയും പഠിപ്പിക്കുന്നു, ആയിരങ്ങളെ കൊലപ്പെടുത്താനായി ഇരട്ടഗോപുരങ്ങളിലേക്ക് വിമാനമിടിച്ചു കേറ്റിയവര് നരാധമന്മാരാണ്, മുസ്‌ലിംകളല്ല എന്നൊക്കെയായിരുന്നു. അതിനായി ഞാനീ വേഷം തെരഞ്ഞെടുത്തു.\nപുറത്ത് പോകുന്ന മുറക്ക് കമന്‍റ്കളും വന്നുകൊണ്ടിരുന്നു, ‘എങ്ങോട്ടാ? ജിഹാദിന് പോവുകയാണോ?’ എന്നൊക്കെ സാധാരണ മട്ടിലുള്ളതായിരുന്നു. ഭര്‍ത്താവിന്‍റെ മരണത്തിന് ശേഷം രണ്ട് മാസം കഴിഞ്ഞ് അവള് ഡ്രൈവിംഗ് ടെസ്റ്റ് പാസായി.\nഓരോ സെപ്തംബര് പതിനൊന്നും മനസ്സിലേക്ക് ഓര്‍മ്മകളുടെ കരിമ്പുക വമിപ്പിച്ചു. അന്നാണ് താന് ഇപ്പോഴും ധീരയായിക്കഴിഞ്ഞിട്ടില്ല എന്നവള്‍ക്ക് തോന്നുക. അങ്ങനെയാണ് എന്നന്നേക്കുമായി മക്കള്‍ക്കൊപ്പം ബറാഹീന് ന്യൂയോര്‍ക്ക് വിട്ട് ജീവിക്കാനായി ഓക്ലഹാമ തെരഞ്ഞെടുക്കുന്നത്. അവളുടെ സഹോദരി തന്‍സീം ഏതാനും വര്‍ഷങ്ങളായി അവിടെയാണ് താമസക്കുന്നത്. അതിവേഗം വളര്‍ന്നു കൊണ്ടിരിക്കുന്ന ഒരിസ്ലാമിക് കമ്യൂനിറ്റി അവിടെയുണ്ടായിരുന്നു. മക്കളിരുവരും സാറ്റര്‍ഡേ സ്കൂളില് ചേര്‍ന്ന് ഇസ്‌ലാമിക ചരിത്രവും ഖുര്‍ആനും പഠിച്ചു.\nഅതിനിടെ, ഭീകരാക്രമണത്തിന്‍റെ ഇരകള്‍ക്കായി ഗവണ്‍മെന്‍റ് പ്രഖ്യാപിച്ച നഷ്ടപരിഹാര ഫണ്ടില് നിന്ന് 1.6 മില്യന് ഡോളറിന്‍റെ സഹായം കുടുംബത്തിന് ലഭിച്ചു. അത് സുഹൃത്തിന്‍റെ കൂടെ ബിസിനസില് നിക്ഷേപിച്ചു. ഓക്ലഹാമയില് തന്നെ ആരും തിരിച്ചറിയുന്നില്ലെന്ന മെച്ചവുമുണ്ട്. ന്യൂയോര്‍ക്കില് ഓര്‍മകള് വേട്ടയാടിയിരുന്നു. നഴ്സറിയിലായിരുന്നപ്പോള് ഫര്‍ഖദ് ചോദിക്കുമായിരുന്നു അവന്‍റെ ഉപ്പയെവിടെയെന്ന്, അവന്‍റെ കൂട്ടുകാരുടെയെല്ലാം മാതാപിതാക്കള് ഒരുമിച്ചോ വേറെ വേറെയായോ സ്കൂളില് വന്ന് അവരെ തലോടുമ്പോള് അവനെത്തേടി ഉമ്മ മാത്രം ചെന്നു.\n“ഓര്‍മകള് എന്നെ വല്ലാതെ പീഡിപ്പിച്ചു അവയെല്ലാം ഞാനതിജീവിച്ചു. ഇന്ന് ഞാന് ശക്തയാണ്. അമേരിക്കയാണെന്‍റെ വീട് കുട്ടികളാണെന്‍റെ സ്വപ്നവും പ്രതീക്ഷയും.” ബംഗ്ളാദേശിലേക്ക് തിരിച്ചു പോകുന്നതിനെക്കുറിച്ച് ചോദിച്ചപ്പോള് പരീക്ഷണങ്ങള്‍ക്കു മുമ്പില് അധീരയാകാത്ത ബറാഹീന് അഷ്റഫി പറഞ്ഞു.\nPosted by Arif Zain at Thursday, September 08, 2011\nLabels: അമേരിക്കന് മുസ്ലിംകള്, ഇരട്ട ഗോപുരം, ഭീകരാക്രമണം, സെപ്തംബര് ൧൧\nUnknown Thursday, September 08, 2011 6:40:00 PM\nഇന്ന് മുഴുവന് ജാവാദിനൊപ്പം പുറത്തായിരുന്നു..യാത്രയിലുട നീളം സെപ്റ്റംബര് പതിനൊന്നും അഫ്ഗാനിലെ നമ്മുടെ അഹമ്മദിന്റെ മരണവും സംസാരിച്ചിരുന്നു..നാല്പത്തിയാറു വര്‍ഷങ്ങള്‍ക്കു മുന്‍പ് അഫ്ഗാനില് നിന്ന്\nജര്‍മനിയിലേക്കും പിന്നെ അമേരിക്കയിലേക്കും കുടിയേറിയ ഒരു കുടുംബത്തിലെ അവസാനത്തെ കണ്ണിയാണ് താനെന്നും തന്റെ അഞ്ചാം വയസ്സില് അഫ്ഗാനിന്റെ മണ്ണ് വിടുമ്പോള് ജന്മഭൂമി പോലും നഷ്ടപെട്ടായിരുന്നു യാത്രയെന്നും ജവാദ് പറഞ്ഞു തന്നു..\nഅടക്കിപ്പിടിച്ച ശ്വാസത്തോടെ ആ കഥ മുഴുവനും കേട്ട് ഓഫീസിന്റെ പടി കടന്നു ലാപ്ടോപ് തുറന്നപ്പോള് ഈ കഥയും...\nവളരെ നന്നായി എഴുതപെട്ടിരിക്കുന്നു....ഉത്തരെന്ദ്യയിലെവിടെയോ ഞാന് കാണാതെ പോയ ഒരു സഹോദരി എന്നോട് പറഞ്ഞപോലെ ഒരു "പ്രതിഭയുടെ" കരങ്ങളിലൂടെ വായിക്കാന് സാധിച്ചതിലുള്ള അതിയായ സന്തോഷം രേഖപ്പെടുത്തുന്നു..നന്നായിരിക്കുന്നു എന്ന് പറയുന്നത് ഭംഗിവാക്കാവുമെന്നതിനാല് തിരിച്ചെടുക്കുന്നു... :-)\nജാഫര് അയപ്പല്ലി Thursday, September 08, 2011 7:25:00 PM\nyoosaf mammalikandy Thursday, September 08, 2011 8:57:00 PM\nഒരു വിശ്വാസ സംഹിത മുഴുവൻ മറ്റുള്ളവരാൽ സംശയിക്കപ്പെട്ടു. ഇസ്ലാമിനെ സൃഷ്ടിക്കാൻ വ്യഥാവില ജിഹാദ് നടത്തപ്പെടുന്ന കാടത്തം അതിരുകൾ കടന്നും നിർത്തപ്പെടുന്നില്ല എന്നത് തന്നെ ഇസ്ലാം എന്തെന്ന് അവർ പഠിച്ചില്ലെന്ന പാമരന്റെ ദുഖം സത്യമാകുന്നു. അറബികളെ കാണുമ്പോൾ മുഖത്ത് തുപ്പുന്ന അമേരിക്കകാരെ കുറിച്ച് ആ നാളുകളിൽ അറിഞ്ഞിരുന്നു. അവർക്ക് ഇസ്ലാമിനെ പഠിപ്പിക്കേണ്ട ‘ഇസ്ലാം മതക്കാർ’ കലാപകാരികളാണെന്ന മുദ്രയുണ്ടാക്കി. അമേരിക്കയിൽ കൂടി നമ്മെ നശിപ്പിച്ച കാടത്തം കയറ്റി വിട്ടതോടെ ശത്രുവിന്റെ ആഗ്രഹങ്ങൾ പൂർണ്ണമാ‍യി.ലോകം എല്ലാ കലാപകാരികളേയും പരാജയപ്പെടുത്തിയിട്ടേയുള്ളു. അത് ഈ കാടന്മാർക്കും ബാധകമാണ്.\nshukoor thachampara Thursday, September 08, 2011 9:06:00 PM\nninte kadhanam matha veRi pidicha kazhukanmaar kaanilla mone....\nqalbukal karuthu pokaatha manushyarude kanneer ninakku koottinund....\n"uppayilla....." oru nokku kaanaan polum .... ennu aa pinchu kunju ariyumbozhulla aagathamaanu wtc thakarnnathinekkaalum valuthaayi enikku thonnunnathu....\nfahanayude mizhikal nananjenkil..... manassarinju aval shapichittundenkil....\nkaapaalikare ningal gunam pidikkilla theercha....\nshukoor thachampara Thursday, September 08, 2011 9:08:00 PM\nRahi Koorikuzhi Thursday, September 08, 2011 11:52:00 PM\nആരിഫ് ഭായ്, ഇത് വായിച്ചിട്ട് സ്ഥബ്ധനായ് കുറച്ചു നേരം ഇരുന്നു പോയി. താങ്കളുടെ രചന ഒന്നിനൊന്നു മെച്ചമായിക്കൊണ്ടിരിക്കുന്നു. അടുത്ത ബ്ലോഗിനെ ആകാംക്ഷയോടെ കാത്തിരിക്കുന്നു.\nകബീര് എം. പറളി Friday, September 09, 2011 6:23:00 PM\nതൂലികക്ക് ഹൃദയത്തിലെഴുതാനുള്ള കരുത്തുണ്ട്!\n“ഓര്‍മകള് എന്നെ വല്ലാതെ പീഡിപ്പിച്ചു അവയെല്ലാം ഞാനതിജീവിച്ചു. ഇന്ന് ഞാന് ശക്തയാണ്. അമേരിക്കയാണെന്‍റെ വീട് കുട്ടികളാണെന്‍റെ സ്വപ്നവും പ്രതീക്ഷയും.”\nഇവിടെ, 'ദൈവത്തിന്‍റെ കാരുണ്യ സാന്നിധ്യം' കൂടി കുറിചിട്ടിരുന്നെങ്കില്\nനന്നായിരുന്നു.. ഇനിയും എഴുതുക, അത് ഹൃദയത്തില് തന്നെ ആകട്ടെ.\nvachanam Friday, September 09, 2011 10:02:00 PM\nഅതെ അത് വളരെ നന്നായി തെളിയിച്ചു ആരിഫ് ഭായി .\nഎല്ലാ ആശംസകളും , തുടരുക ഈ ഹൃദയത്തിലെഴുത്തു .....\nJefu Jailaf Saturday, September 10, 2011 4:33:00 AM\nആരിഫ്ക്ക. വ്യത്യസ്തമായ പോസ്റ്റുകൾ ആണു എന്നും ഇവിടെ കാണാറുള്ളതു. ഇതും അതിൽ നിന്നെല്ലാം വളരെ അകലത്തിൽ മറ്റൊറു തലത്തിൽ.. ഹൃദയം നിറഞ്ഞ ആശംസകൾ..\nSHANAVAS Saturday, September 10, 2011 11:32:00 AM\nആരിഫ് ഭായ്, ഇത് വായിച്ചപ്പോള് അഭിമാനം തോന്നി, കാരണം വിധിയെ ഇത്ര ധീരമായി നേരിട്ട, നേരിടുന്ന ഒരു മഹദ് വനിതയെ കുറിച്ച് ആയപ്പോള് പ്രത്യേകിച്ചും...ചില സമയങ്ങളില് എങ്കിലും ധീരത വനിതകള് കാണിക്കാറുണ്ട്...എഴുത്തിലുള്ള താങ്കളുടെ പ്രതിഭയെ നമിക്കുന്നു...\nAnonymous Saturday, September 10, 2011 12:12:00 PM\nvery good article, its clear islam and terrorism how far how relate common man\nsiraj aluva6Dammam\nസുമനം Saturday, September 10, 2011 12:34:00 PM\nവായിച്ചു... ഹൃദയസ്പര്ശിയായ അവതരണം .... പ്രയാണം തുടരുക.....\ndilshad raihan Saturday, September 10, 2011 9:09:00 PM\nikka........ ithu hrithayam kondan njan vayichathu\nkarajjathu kannukal kondalla\nallahu theerchatatum ellavareyum anugrahikkum alle\nANSAR NILMBUR Sunday, September 11, 2011 5:35:00 AM\nഭീകരതക്ക് മതമില്ല......ഭീകരതയെ എതിര്‍ക്കാനും മതം തടസമാകരുത്.....ഇസ്മാഈലിനെ മക്കാ മണലാരണ്യത്തില് പോറ്റിയ ഹാജറിനെ ഓര്‍മവരുന്നു.....അല്ലാഹു സഹായിക്കട്ടെ..ആമീന്...\nAnonymous Sunday, September 11, 2011 11:38:00 AM\nsathymayum knnukul ninammanichu.\nea sambavakatha herthayasrekkaya\nrupathil avatharipichathinu thankulkku arayiaram abinathanagul\nNaseem.kk Sunday, September 11, 2011 2:29:00 PM\nഒറ്റ ഇരുപ്പില് വായിച്ചു തീര്‍ത്തു.. വളരെ നന്നായിട്ടുണ്ട്....\nസിയാഫ് അബ്ദുള്‍ഖാദര് Sunday, September 11, 2011 3:15:00 PM\nആ കുടുംബത്തിന്റെ ദുഃഖം ,ധീരമായ തീരുമാനങ്ങള് എന്നെ അതിശയിപ്പിക്കുന്നു ,നല്ല ഭാഷയില് തിരിച്ചു പോകാനനുവദിക്കാതെ ആരിഫ് അത് പറയുകയും ചെയ്തു ....\nArif Zain Sunday, September 11, 2011 6:27:00 PM\nഅഭിപ്രായങ്ങള്‍ക്ക് നന്ദി. ഈ ലിങ്ക് ഉപയോഗിച്ച് ഇത് കൂടി ഒന്ന് വായിക്കുക.\nkochumol(കുങ്കുമം) Monday, September 12, 2011 1:37:00 PM\nആരിഫ്ക്ക , ഹൃദയം നിറഞ്ഞ ആശംസകൾ..\nആ കുടുംബത്തിന്റെ ദുഃഖം\nഅവര് എടുത്ത തീരുമാനങ്ങള് ഒക്കെ നന്നായുണ്ട് ......ഒരുപാട് പേര് ഇത് മനസ്സിലാക്കണ്ടതുണ്ട്.....\ndilshad raihan Tuesday, September 13, 2011 4:35:00 AM\nthanks ikka indroducing this site\nIsmail Chemmad Friday, October 21, 2011 2:27:00 PM\nവളരെ ശക്തമായ ലേഖനം...\nShibu Neelambra Monday, October 24, 2011 1:03:00 PM\nmayflowers Saturday, February 18, 2012 5:30:00 AM\nബറാഹിന് എന്ന ധീരവനിതയും,ഫര്‍ഖദ് എന്ന കുഞ്ഞുമോനും മനസ്സില് നിന്ന് പോകുന്നില്ല.\nഇരട്ട ഗോപുരങ്ങളുടെ തകര്‍ച്ചയോടനുബന്ധിച്ച ഒരു പോസ്റ്റ് ആദ്യമായാണ് വായിക്കുന്നത്.\nതലക്കെട്ട് പ്രത്യേകം അഭിനന്ദനമര്‍ഹിക്കുന്നു.\nJoselet Joseph Thursday, May 03, 2012 10:22:00 AM\nവായിച്ചു തീര്‍ന്നപ്പോള് കണ്ണ് നിറഞ്ഞുനിന്നു ആരിഫ്ജീ..........\nഅവരുടെ ഈ ജീവിത വിവരണം ലഭിച്ചത് പത്ര ആര്‍ട്ടിക്കിള് നിന്നോ പുസ്തകത്തില് നിന്നോ ആണോ? സുന്ദരമായി എഴുതിയിരിക്കുന്നു. അതിന്റെ നിലവാരത്തെക്കുറിച്ച് വാരിവലിച്ചെഴുതി എന്‍റെ ഉള്ള നിലവാരം കളയുന്നില്ല :)\nArif Zain Thursday, May 03, 2012 1:07:00 PM\nവളരെ നന്ദി ജോസ് തിരക്കിനിടയിലും ഇതുപോലെയുള്ള സാധങ്ങള് വായിക്കാന് സമയം കണ്ടെത്തുന്നുവല്ലോ. അമേരിക്കയില് അവരുടെ അയല്‍വാസിയായിരുന്ന ഒരാളുമായുള്ള സംസാരത്തിനോടുവില് അദ്ദേഹം എനിക്ക് കൈമാറിയ ബംഗ്ലാ അമേരിക്കക്കാരുടെ പ്രസിദ്ധീകരണത്തിലാണ് വിശദമായി സംഭവം കൊടുത്തിട്ടുള്ളത്. നീണ്ട ലേഖനം വായിച്ചതിനു ശേഷം ഞാന് കുറുക്കി എഴുതിയതായിരുന്നു അത്.\nRoshan PM Monday, September 10, 2012 9:41:00 AM\nപറയാനുള്ള കാര്യങ്ങള് സ്വയം പറയാതെ, കഥാപാത്രങ്ങളെ കൊണ്ട് പറയിക്കുകയും വായനക്കാരെ കൊണ്ട് ചിന്തിപ്പിക്കുകയും ചെയ്യുന്ന താങ്ങളുടെ രചനാശൈലി അതി മനോഹരം ആരിഫ് ജി.\nAnonymous Monday, September 10, 2012 9:58:00 AM\nവിശ്വാസത്തെ ദൃഡപ്പെടുത്തിയും, പ്രതീക്ഷകള്‍ക്കും സ്വപ്നങ്ങള്‍ക്കും ചിറകുകള് നല്‍കിയും, കണ്ണുകളെ ഈറനണിയിപ്പിച്ചും നടത്തിയ സത്യസന്ദമായ ഒരു ചരിത്രാഖ്യാനം.\nഅറേബ്യന് എക്സ്പ്രസ്സ് Monday, September 10, 2012 10:06:00 AM\nജീവിതത്തില് നേരിടേണ്ടി വന്ന പരീക്ഷണങ്ങളെ അസാമാന്യ മനക്കരുത്തോടെ നേരിട്ട ബറാഹീന് അഷ്റഫിയുടെ കഥ അതേപടി അനുവാചകരില് എത്തിക്കാന് ആരിഫ്ക്കാക്ക് കഴിഞ്ഞിരിക്കുന്നു. എപ്പോഴും വ്യത്യസ്ഥത പുലര്‍ത്തുന്ന താങ്കളുടെ രചനകള് എനിക്കെന്നും പ്രിയപ്പെട്ടതാണ്. അഭിനന്ദനങള് ആരിഫ്ക്ക.\nArun Kappur Monday, September 10, 2012 10:26:00 AM\nനന്നായിരിക്കുന്നു ആരിഫ്ജി. വളരെ സമയോചിതമായ ലേഖനം.. അങ്ങനെ ഒരു വര്‍ഷംകൂടി കടന്നു പോകുന്നു.\nവര്‍ഷിണി* വിനോദിനി Monday, September 10, 2012 1:29:00 PM\nവളരെ അഭിമാനം തോന്നുന്നു എഴുത്തിനോടും ചിന്തകളോടും..\nകൂടുതല് വാക്കുകളാല് ആ മാഹാത്മ്യം കളയുന്നില്ല...നന്ദി..!\nഷാജു അത്താണിക്കല് Monday, September 10, 2012 6:49:00 PM\nവൈകിയ വായാന ആയിപ്പോയി എന്റേത്\nഅത്രക്ക നല്ല ഒരു പോസ്റ്റ്,\nPradeep Kumar Monday, September 10, 2012 10:22:00 PM\nആയസ രഹിതമായി ഒഴുക്കോടെ വായിക്കാനാവുന്ന നല്ല ശൈലിയാണ് താങ്കളുടേത്.\nനന്ദി., ജീവിത പരീക്ഷകളുടെ അദ്ധ്യായമാണിവിടെ തുറന്നു വെച്ചത്. വായന വൃഥാവിലാവുന്നില്ല. നാം പലതും പഠിക്കുന്നു.\nAkbar Tuesday, September 11, 2012 10:26:00 AM\nപ്രിയ ആരിഫ് ഭായി. താങ്കളുടെ വിഷയാവതരണ രീതി എടുത്തു പറയത്തക്കതാണ്. കാര്യങ്ങളെ ഒട്ടും മുഷിപ്പിക്കാത്ത രീതിയിലുള്ള ഈ രചനാ പാടവം അഭിനന്ദനം അര്‍ഹിക്കുന്നു.\nഓക്കേ കോട്ടക്കൽ Tuesday, September 11, 2012 11:39:00 AM\nബറാഹീന്‍റെ കഥ വായിച്ചു, ആദ്യമായി സെപ്റ്റംബര് 11ന്‍റെ ഒരു ഇരയുടെയും. സുഖകരമായ ഒരു വായനയാണ് ആ എഴുത്ത് സമ്മാനിച്ചത്.\nആമി അലവി Wednesday, September 12, 2012 8:36:00 AM\nആരിഫ് ഇക്കാ ..ആദ്യമേ ഒരഭിനന്ദനം പറയട്ടെ .വീഴച്ചയിലും തളര്‍ന്നു പോകാതെ ജീവിതത്തില് വെളിച്ചം കണ്ടെത്തിയ വനിതയുടെ അനുഭവങ്ങള് നൂറു ശതമാനം നീതി പുലര്തികൊണ്ട് അവതരിപ്പിച്ചതിന് .വായിക്കുന്നവരുടെ കണ്ണുകളെ ഇതു ഇത്രമാത്രം ഈറന് ആക്കുനെങ്കില് അന്നവര് നടന്നു തീര്‍ത്ത ജീവിത വഴികളില് എന്തുമാത്രം നൊമ്പരങ്ങള് ഉണ്ടായിടുണ്ടാകും .നിസ്സാര കാര്യങ്ങള്‍ക്കു ജീവിതത്തില് നിന്ന് ഒളിചോടുന്നവര് തീര്‍ച്ചയായും വായിച്ചിരിക്കേണ്ട ഒരു ലേഖനം .സത്യത്തില് ബറാഹീന് അഷ്‌റഫ്‌യെ കുറിച്ച് ആലോചിച്ചു അഭിമാനം തോന്നുന്നു.ഹൃദയം കൊണ്ടെഴുതിയ അക്ഷരങ്ങള്‍ക്ക് എന്റെ നിറഞ്ഞ സ്നേഹം .\nശ്രീക്കുട്ടന് Wednesday, September 12, 2012 10:32:00 AM\nഅസാധ്യസുന്ദരമായ രീതിയില് ആരിഫിക്ക എഴുതിയിരിക്കുന്നു. വയിച്ചു തീര്‍ന്നപ്പോള് അറിയാതെ മനസ്സൊന്നു പിടയുകയും നെടുവീര്‍പ്പുതിരുകയും ചെയ്തു..\nലംബൻ Wednesday, September 12, 2012 12:23:00 PM\nമനസില് തട്ടുന്ന വാക്കുകളില് അഷ്‌റഫയുടെ അതിജീവനം പകര്‍ത്തി വെച്ചിരിക്കുന്നു.\nചീരാമുളക് Thursday, September 13, 2012 6:00:00 PM\nബറാഹീന്റെ ഈ അതിജീവനത്തിന്റെ കഥ വേറെയൊരു തൂലികയിലും ഇത്ര ഹൃദയസ്പൃക്കായി വിരിയുകയില്ല.\n9/11 ഒരു വലിയ സംരഭകത്വമാണ്, നിക്ഷേപപദ്ധതി. ചില രാഷ്ട്രങ്ങളും കുത്തകകളും അതുവഴി കൊയ്തെടുക്കുന്ന ഗുണഫലങ്ങളുടെ കണ്ണഞ്ചിപ്പിക്കുന്ന വെളിച്ചമേറ്റ് തെളിയാതെ കരിഞ്ഞൂപോകുന്നത് ഫര്‍ഖദിനെപ്പോലുള്ള കൊച്ചു നക്ഷത്രങ്ങളുടെ സ്വപ്നങ്ങളാണ്.\n© Mubi Saturday, September 15, 2012 5:10:00 AM\nആരിഫ്ക്കാ... മറക്കാന് ശ്രമിക്കയാണ് ആ ഒരദ്ധ്യായം. ഇത് പോലെ അറിയാതെ പോയ എത്രയോ ജീവിതങ്ങള്., അവരുടെ മുറിവുണക്കാന് കാലത്തിനു കഴിയാതെ...\nപ്രവീണ് കാരോത്ത് Thursday, September 27, 2012 12:01:00 PM\nനമുക്ക് അറിയുന്നതും, അറിയാത്തത്മായ എത്ര ബാറാഹീന് മാര്!, നല്ല എഴുത്ത് ഇക്കാ!


എമിരിത്തസ് ബെനഡിക്ട് പതിനാറാമൻ പാപ്പായെ വത്തിക്കാനിൽ സന്ദർശിച്ച് വി. ജോൺപോൾ രണ്ടാമൻ പാപ്പായുടെ മുൻ സെക്രട്ടറി | Catholic Church News Malayalam\nHome News എമിരിത്തസ് ബെനഡിക്ട് പതിനാറാമൻ പാപ്പായെ വത്തിക്കാനിൽ സന്ദർശിച്ച് വി. ജോൺപോൾ രണ്ടാമൻ പാപ്പായുടെ മുൻ സെക്രട്ടറി\nഎമിരിത്തസ് ബെനഡിക്ട് പതിനാറാമൻ പാപ്പായെ വത്തിക്കാനിൽ സന്ദർശിച്ച് വി. ജോൺപോൾ രണ്ടാമൻ പാപ്പായുടെ മുൻ സെക്രട്ടറി\nഏപ്രിൽ 27- ന് ബെനഡിക്ട് പതിനാറാമൻ പാപ്പായെ വത്തിക്കാനിൽ സന്ദർശിച്ച്, വി. ജോൺപോൾ രണ്ടാമൻ പാപ്പായുടെ ദീർഘകാല സെക്രട്ടറിയായിരുന്ന കർദ്ദിനാൾ സ്റ്റാനിസ്ലാവ് ഡിസിവിസ്. വി. ജോൺപോൾ രണ്ടാമൻ പാപ്പായുടെ വിശുദ്ധപദവി പ്രഖ്യാപന വാർഷികത്തിന്റെ ആശംസകൾ അറിയിക്കാനായിരുന്നു സന്ദർശനം.\nസെന്റ് പീറ്റേഴ്‌സ് ബസിലിക്കയിലെ വി. ജോൺപോൾ രണ്ടാമൻ പാപ്പായുടെ കബറിടത്തിൽ അന്നേ ദിവസം കർദ്ദിനാൾ സ്റ്റാനിസ്ലാവ് വിശുദ്ധ കുർബാന അർപ്പിച്ചു. 2005 മുതൽ 2016 വരെ തെക്കൻ പോളണ്ടിലെ ക്രാക്കോവ് അതിരൂപതയെ നയിച്ചത് കർദ്ദിനാൾ സ്റ്റാനിസ്ലാവായിരുന്നു. തുടർന്ന് ബെനഡിക്ട് പതിനാറാമൻ പാപ്പായെ വത്തിക്കാനിലെ അദ്ദേഹത്തിന്റെ വസതിയായ മാറ്റർ എക്‌ലെസിയാ മൊണാസ്ട്രിയിൽ ചെന്ന് അദ്ദേഹം സന്ദർശിച്ചു. വി. ജോൺപോൾ രണ്ടാമൻ പാപ്പായുടെ പിൻഗാമിയായി 2005- ൽ മാർപാപ്പ ആയ ബെനഡിക്ട് പതിനാറാമൻ, 2013- ലാണ് സ്വമേധയാ സ്ഥാനമൊഴിഞ്ഞത്.\n1978 മുതൽ 2005 വരെ കത്തോലിക്കാ സഭയെ നയിച്ച വി. ജോൺപോൾ രണ്ടാമൻ പാപ്പായെ 2014 ഏപ്രിൽ 27- നാണ് ഫ്രാൻസിസ് മാർപാപ്പ വിശുദ്ധനായി പ്രഖ്യാപിച്ചത്.


എന്താണ് ടേബിൾ ടോപ് വിമാന താവളങ്ങൾ? - Expose Kerala\nകഴിഞ്ഞ ദിവസമാണ് കേരള കരയെ ഞെട്ടിച്ച വിമാന അപകടം കരിപ്പൂർ വിമാന താവളത്തിൽ നടന്നത്. വിമാനം റൺവേയിൽ നിന്നും തെന്നി മാറി 120 അടി താഴ്ച്ചയിലേക്ക് വീണ് രണ്ടായി പിളരുകയായിരുന്നു. ഈ സംഭവത്തിന്റെ വാർത്തകളിൽ ഉടനീളം കേട്ട പദം ആണ് ടേബിൾ ടോപ് വിമാനംതാവളം എന്നുള്ളത്. നമ്മളിൽ പലരും കേട്ട് പരിചിതമായ ഒരു പദം തന്നെ ആണ് ടേബിൾ ടോപ്. അതെ.. പേര് സൂചിപ്പിക്കുന്നത് പോലെ തന്നെ ഒരു ടേബിളിന്റെ മുകൾ വശത്തിന്റെ രൂപസാദൃശ്യം ആണ് ഇത്തരം വിമാന താവളങ്ങൾക്ക്. കുന്നോ മലയോ ഇടിച്ചു നികത്തി നിർമിക്കുന്ന, അല്ലെങ്കിൽ ഭൂമിയിൽ നിന്നും ഉയരം കൂടിയ സ്ഥലങ്ങളിൽ നിർമിക്കുന്ന വിമാന താവളങ്ങൾക്ക് ആണ് ഈ പേര് പൊതുവെ നൽകുന്നത്. പൊതുവെ ഇത്തരം വിമാന താവളങ്ങളുടെ രണ്ട് വശവും മലയിടിക്കുകളാണ്, അത് കൊണ്ട് തന്നെ ഇത്തരം വിമാനത്താവളങ്ങളുടെ റൺവേയിൽ ലാൻഡ് ചെയ്യാൻ പൈലറ്റിനു വളരെ അധികം ശ്രെദ്ധ ചെലുത്തേണ്ടി വരും. മോശം കാലാവസ്ഥ കൊണ്ടോ, ശക്തമായ മഴ കാരണമോ, വെളിച്ച കുറവ് കൊണ്ടോ പൈലെറ്റിന് റൺവേയിലെക്കുള്ള കാഴ്ചയിൽ ഒപ്റ്റിക്കൽ മിഥ്യ (optical illusion ) സംഭവിച്ചേക്കാം. ഇത് വിമാനത്തിന്റെ കൃത്യമായ ലാൻഡിങ്ങ്നെ ബാധിച്ചേക്കാം. ഇന്ത്യയിൽ നിലവിൽ5വിമാനത്താവളങ്ങൾ ആണ് ടേബിൾ ടോപ് വിഭാഗത്തിൽ ഉള്ളത്.\nമംഗലാപുരം(കർണാടക ), കോഴിക്കോട് (കേരളം ), ലെങ്പുയി (മിസോറം ), ഷിംല, കുളു (ഹിമാചൽ പ്രദേശ് ) എന്നിവയാണ് ഇന്ത്യയിലെ ടേബിൾ ടോപ് വിമാനത്താവളങ്ങൾ. കർണാടകയിലെ മംഗലാപുരത്തും 10വർഷങ്ങൾക്ക് മുൻപ് സമാനമായൊരു അപകടം നടന്ന് 158 പേർ മരണമടയുകയുണ്ടായി. പലപ്പോഴും സാധാരണ വിമാന താവളങ്ങൾ നിർമിക്കുന്നത് പോലെ നിർമിക്കുവാൻ ഉള്ള സാങ്കേതിക ബുദ്ധിമുട്ടുകളോ, വേണ്ടത്ര സ്ഥലമോ ലഭിക്കാതെ വരുമ്പോൾ ആണ് ടേബിൾ ടോപ് വിമാന താവളം എന്ന നിർമാണ രീതിയിലേക്ക് കടക്കുന്നത്. ഇനി കരിപ്പൂർ നടന്ന വിമാന അപകടത്തിലേക്ക് നോക്കുകയാണെങ്കിൽ അപകടത്തിന്റെ വ്യാപ്തി കൂട്ടുവാൻ ടേബിൾ ടോപ് എന്ന നിർമ്മാണശൈലി ഒരു കാരണം ആയെന്നു തന്നെ പറയാം, മുൻപ് സൂചിപ്പിച്ച പോലുള്ള ഒപ്റ്റിക്കൽ മിഥ്യ, ശക്തമായ മഴ ഇതൊക്കെ വിമാനത്തിന്റെ ആദ്യ ലാൻഡിംഗ് ശ്രമത്തിൽ നിന്നും പൈലറ്റിനെ പിന്തിരിപ്പിച്ചു, തുടർന്ന് അദ്ദേഹം മറ്റൊരു ട്രാക്കിലേക്ക് ഇറങ്ങുകയായിരുന്നു, പക്ഷെ അവിടെയും ശക്തമായ മഴയെ തുടർന്ന് റൺവെയിൽ നിന്ന് വിമാനത്തിന്റെ ചക്രം തെന്നി മാറുകയും പൈലറ്റിനു നിയന്ത്രിക്കാൻ കഴിയാത്ത വിധം മുന്നോട്ട് പോകുകയും ചെയ്തു. വിമാന താവളത്തിന്റെ റൺവേക്ക് നീളം വർധിപ്പിക്കുവാൻ മുൻപ് നിർദേശം നൽകിയതാ‌യാണ് അനൗദ്യോഗിക വിവരങ്ങൾ. ഇനിയെങ്കിലും റൺവേ അന്താരാഷ്ട്ര മാനദണ്ഡങ്ങൾ പാലിച്ചു നിർമിക്കുകയും, നിർദേശങ്ങൾ അനുസരിച്ചും വരും കാലങ്ങളിൽ നമ്മുക്ക് ഇത്തരം അപകടങ്ങൾ ഇല്ലാതെ മുൻപോട്ട് പോകുവാൻ കഴിയാം.\nRead also: മഴക്കെടുതിയിൽ കേരളം.


കേരളം ഭ്രാന്താലയമെന്ന് വിവേകാനന്ദൻ പറഞ്ഞുവോ?\nകേരളസംസ്ഥാന രൂപീകരണം നടന്നത് 1956-ലാണ്. കേരളം ഭ്രാന്താലയമെന്ന് പ്രസ്‌താവന നടത്തിയെന്ന് ചരിത്രകാരൻമാർ പറയുന്ന വിവേകാനന്ദസ്വാമി സമാധിയായത് 1902ലാണ്. അപ്പോൾ ഈ പ്രസ്‌താവന വന്നത് 1902ന് മുൻപായിരിക്കും. അതായത് കേരളം എന്ന സംസ്ഥാനം നിലവിൽ വരുന്നതിന് മുൻപ്. മലബാർ അന്ന് മദിരാശിയുടെ ഭാഗം. ഇവിടെ അതിന് രണ്ട് ദശാബ്‌ദങ്ങൾക്ക് ശേഷം നടന്ന മലബാർ കലാപം (1921) എന്തേ കേരള കലാപം എന്നറിയപ്പെടാതെ പോയത്. വീണ്ടും ഒന്നരദശകങ്ങൾക്ക് ശേഷം വന്ന തിരുവിതാംകൂർ ക്ഷേത്രപ്രവേശന വിളംബരം (1936) എന്തേ കേരള ക്ഷേത്രപ്രവേശന വിളംബരം എന്നറിയപ്പെടാതിരുന്നത്?\nഇത് രണ്ടും മലബാറിന്റെയും തിരുവിതാംകൂറിന്റെയും പ്രത്യേകം പേരുകളിലാവുമ്പോൾ ഭ്രാന്താലയപ്പട്ടം മാത്രം കേരളത്തിന്റെ പേരിലായിപ്പോയതെന്തുകൊണ്ടാണ്? ഐക്യകേരളം രൂപീകരിക്കപ്പെടുന്നതിന് അരനൂറ്റാണ്ടുമുൻപുതന്നെ സ്വാമിജിക്ക് കേരളമെന്ന പദം കിട്ടിയതെങ്ങിനെയാണ്? മലബാറും മദിരാശിയും തിരുവിതാംകൂറും തിരിച്ചറിയുവാനുളള വിവേകം സ്വാമിജിക്കില്ലാതെ പോയെന്നാണോ കരുതേണ്ടത്? ഇനി നമ്മുടെ ചരിത്രകാരൻമാർ ഈദി അമീനിനെക്കാളും തരംതാണവരായിപ്പോയി എന്നതുകൊണ്ടോ?\nഒരു വസ്‌തുതകൂടി. ലോകത്തിലെ ആദ്യത്തെ ഈഴവ ഡോക്‌ടറായിരുന്നു ഡോക്‌ടർ പല്‌പ്പു. തീയ്യനായതുകൊണ്ട് ദൈവം സഹായിച്ച് ഒരൊറ്റ ആശുപത്രിയിലും ഡോക്‌ടർക്ക് സീറ്റ് കിട്ടിയില്ല. തിരുവിതാംകൂറുകാരനായിരുന്ന ഡോ.പല്‌പ്പു അന്നത്തെ തിരുവിതാംകൂർ രാജാവിന് ഒരപേക്ഷ കൊടുത്തു. മൂപ്പരെ ഡോക്‌ടറായി നിയമിക്കാൻ നിയമം അനുവദിക്കുന്നില്ലെന്നും പറഞ്ഞ് രാജാവ് കടലാസു കീറി. കുഷ്‌ഠരോഗിയുടെ സ്ഥാനം പോലും പല്‌പ്പുവിന് കിട്ടിയില്ലെന്നർത്ഥം.\nഅങ്ങിനെയാണ് അദ്ദേഹം മൈസൂരിലേക്ക് പോകുവാനിടവരുന്നതും വിവേകാനന്ദനുമായി സന്ധിക്കുന്നതും. സ്വാമിജി തിരുവിതാംകൂറിലെ വിശേഷങ്ങളറിഞ്ഞതും ഭ്രാന്താലയമാണതെന്ന് പ്രതികരിച്ചതും. അതിനെ ചികിൽസിച്ചു ഭേദമാക്കാൻ പല്‌പ്പുവിനെത്തന്നെ നിയോഗിച്ചതും, ആദ്യം ഒരു സന്യാസി വര്യനെ കണ്ടെത്തണമെന്ന വിവേകാനന്ദന്റെ ഉപദേശമാണ് ശ്രീനാരായണഗുരുവിനെ കണ്ടെത്താൻ പല്‌പ്പുവിന് പ്രേരണയായത്. ഓർമ്മിക്കുക. എസ്.എൻ.ഡി.പിയുടെ പ്രസ്സും മാസികയും എല്ലാം വിവേകാനന്ദന്റെ പേരിൽ നിന്നുമാണ് - വിവേകോദയം.\nഅതുകൊണ്ട് ഒരുകാര്യം പറയുവാൻ ആഗ്രഹിക്കുന്നു. സംസ്ഥാനങ്ങൾ ലയിക്കുന്നതോടുകൂടി അവയുടെ ചരിത്രവും ലയിച്ച് ഒന്നാകും എന്നൊരു വേദപുസ്‌തകത്തിലും പറയുന്നില്ല. അവയെപ്പറ്റി മറ്റുളളവർ പറഞ്ഞത് തിരുത്താനും ആർക്കും അധികാരമില്ല.


395. ജെമിനി ഗണേശനും സുരുളി രാജനും (2017) – Sidy'z World Of Cinema…🎬🎥\n395. ജെമിനി ഗണേശനും സുരുളി രാജനും (2017)\nതമിഴ് സിനിമയിൽ പഴയകാല ചിത്രങ്ങളുടെ പേര് പുതിയ ചിത്രങ്ങൾക്ക് ഇടുന്നത് നാം കണ്ടിട്ടുണ്ട്. അങ്ങനെ ധാരാളം പടങ്ങൾ ഇറങ്ങി കഴിഞ്ഞപ്പോൾ അവർക്ക് പേരൊന്നും കിട്ടാതെ ആയിക്കാണും. അപ്പോൾ അവർ പഴയകാല നടന്മാരായ ജെമിനി ഗണേശനെയും സുരുളി രാജനെയും അങ്ങ് പൊക്കി. അവരുടെ പേരുകൾ സിനിമയുടെ പേരാക്കിയിട്ടു. അതാണ് 2017 ലെ ഭൂലോക വധങ്ങളിൽ ഒന്നായ ഈ ചിത്രം.\nജെമിനി ഗണേശൻ ഫാനായ ഒരാൾ തന്റെ മകനു അതേ പേര് നൽകുന്നു. കാതൽ മന്നൻ സിനിമയിൽ പൂന്തു വിളയാടിയ പോലെ ഇവൻ റിയൽ ലൈഫിലും കുറേ പെൺപിള്ളേരെ വളക്കാൻ ഇറങ്ങുന്നു എന്നതാണ് വൺ ലൈൻ കഥ എന്ന് നേരെത്തെ പറഞ്ഞിരുന്നു. എന്നാൽ പടം തുടങ്ങുന്നത് തന്റെ കല്യാണം വിളിക്കാൻ വരുന്ന ജെമിനിയിൽ നിന്നാണ്. അവൻ സുരുളി രാജനെ കൂട്ടുപിടിച്ചു താൻ സ്നേഹിച്ചിരുന്ന പെണ്ണുങ്ങൾക്കെല്ലാം ക്ഷണപത്രം കൊടുക്കാൻ ഇറങ്ങുന്നു. എന്തുകൊണ്ട് അവരെ ആരെയും കല്യാണം കഴിക്കാതെ വേറെ ഒരാളെ തിരഞ്ഞടുത്തു എന്നതാണ് ബാക്കികഥ.\nഅഥർവ നന്നായി വെറുപ്പിച്ചിട്ടുണ്ട്. തനിക്ക് പറ്റാത്ത ഒരു വേഷം എടുത്തു പരമാവധി പ്രേക്ഷകരുടെ ക്ഷമ പരീക്ഷിക്കുന്നു. റെജീന കസാന്ദ്രയുടെ സംസാരം കേട്ടാൽ ഫോണിൽ കൂടി ലൈംഗികസംഭാഷണം നടത്തുന്നത് പോലെ തോന്നും. എന്തിനു ഇങ്ങനെയൊക്കെ ഒരു കഥാപാത്രത്തെ സൃഷ്ടിക്കുന്നു എന്നത് സംവിധായകനോട് ചോദിക്കണം. പ്രണിതയും ഐശ്വര്യാ രാജേഷും അതിഥി സുധീറും ഒക്കെ കിട്ടിയ ചാൻസിൽ തട്ടിക്കൂട്ട് അഭിനയം നടത്തിപ്പോന്നു.\nസൂരിയുടെ അഭിനയം കണ്ടാൽ ചിരിയൊന്നും വരില്ല. എന്നാൽ ബോറടിക്കാതെ പടം മുന്നോട്ടു പോയതിൽ അയാൾക്ക് പങ്കുണ്ട്. ക്ലൈമാക്സ് കുറച്ചു ചിരിപ്പിച്ചു. മൊത്തത്തിൽ ഒരിക്കലും ആരും കാണാരുത് എന്ന ലിസ്റ്റിൽ ഇടം പിടിക്കേണ്ട പടം.\nPrevious Previous post: 394. ഒരു സിനിമാക്കാരൻ (2017)\nNext Next post: 396. Meri Pyaari Bindu (2017)


ബിജെപി നുണകളെ സ്ഥാപനവത്കരിച്ചു; ഇന്ത്യ വലിയ വില കൊടുക്കേണ്ടി വരുമെന്ന് രാഹുൽ ഗാന്ധി | institutional lies rahul gandhi against centre\nബിജെപി നുണകളെ സ്ഥാപനവത്കരിച്ചു; ഇന്ത്യ വലിയ വില കൊടുക്കേണ്ടി വരുമെന്ന് രാഹുൽ ഗാന്ധി\nDelhi, First Published 20, Jul 2020, 3:43 PM\nട്വീറ്റിലൂടെയാണ് രാഹുൽ ഗാന്ധിയുടെ ആരോപണം. ഇന്ത്യ ഇതിന് വലിയ വില കൊടുക്കേണ്ടി വരുമെന്നും രാഹുൽ ഗാന്ധി പറഞ്ഞു.\nദില്ലി: ബിജെപി നുണകളെ സ്ഥാപനവത്കരിക്കുകയാണെന്ന ആരോപണവുമായി രാഹുൽ ഗാന്ധി. ട്വീറ്റിലൂടെയാണ് രാഹുൽ ഗാന്ധിയുടെ ആരോപണം. ഇന്ത്യ ഇതിന് വലിയ വില കൊടുക്കേണ്ടി വരുമെന്നും രാഹുൽ ഗാന്ധി പറഞ്ഞു. നരേന്ദ്ര മോദി സർക്കാർ സമ്പദ് വ്യവസ്ഥ കൈകാര്യം ചെയ്യുന്ന നിലപാട്, കൊവിഡ് 19 പ്രതിരോധ പ്രവർത്തനങ്ങൾ, ചൈനീസ് ആക്രമണം എന്നിവ മുൻനിർത്തിയാണ് രാഹുൽ ഗാന്ധിയുടെ ആരോപണം.\nബിജെപി കള്ളങ്ങെളെ സ്ഥാപനവത്കരിച്ചു. കൊവിഡ് 19 പരിശോധനകൾ വെട്ടിച്ചുരുക്കുകയും മരണങ്ങളെക്കുറിച്ച് തെറ്റായ റിപ്പോർട്ടുകൾ നൽകുകയും ചെയ്തു. പുതിയ കണക്കുകൂട്ടൽ രീതി ഉപയോഗിച്ചുള്ള ജിഡിപി, ചൈനീസ് ആക്രമണങ്ങളെ മാധ്യമങ്ങളാൽ ഭയപ്പെടുത്തി. രാഹുൽ ഗാന്ധി ട്വീറ്റിൽ കുറിച്ചു. ഈ മിഥ്യാധാരണ പെട്ടെന്ന് തകരുമെന്നും ഇന്ത്യ വലിയ വില കൊടുക്കേണ്ടി വരുമെന്നും രാഹുൽ ഗാന്ധി ട്വീറ്റിൽ കൂട്ടിച്ചേർത്തു.\nരാജ്യത്ത് രോഗബാധിതരുടെ എണ്ണം പത്ത് ലക്ഷത്തിലധികം പിന്നിടുമ്പോൾ മരണസംഖ്യയുടെ കാര്യത്തിൽ വ്യക്തതയില്ലെന്നും ദുരൂഹമായി തുടരുകയാണെന്നും ഉള്ള വാഷിംഗ്ടൺ പോസ്റ്റിന്റെ റിപ്പോർട്ടും ട്വീറ്റിനൊപ്പം ചേർത്തിട്ടുണ്ട്. കൊവിഡ് മഹാമാരി പൊട്ടിപ്പുറപ്പെട്ട മാസം മുതൽ കേന്ദ്ര സർക്കാരിനെ വിമർശിച്ചു കൊണ്ടുള്ള നിരവധി ട്വീറ്റുകൾ രാഹുൽഗാന്ധി പുറത്തു വിട്ടിരുന്നു.\nLast Updated 20, Jul 2020, 3:43 PM


പെനാല്‍റ്റി ഷൂട്ടൗട്ടില് ലിവര്‍പൂള് വീണു; ആഴ്‌സണലിന് കിരീടം | DoolNews\nപെനാല്‍റ്റി ഷൂട്ടൗട്ടില് ലിവര്‍പൂള് വീണു; ആഴ്‌സണലിന് കിരീടം\nSaturday, 29th August 2020, 11:16 pm\nമാഞ്ചസ്റ്റര്: കമ്മ്യൂണിറ്റി ഷീല്‍ഡ് കിരീടം ആഴ്‌സണലിന്. ഫൈനലില് ഇംഗ്ലീഷ് പ്രീമിയര് ലീഗ് ജേതാക്കളായ ലിവര്‍പൂളിനെ പെനാല്‍റ്റി ഷൂട്ടൗട്ടിലാണ് (5-4) ആഴ്‌സണല് തോല്‍പ്പിച്ചത്.\nനിശ്ചിതസമയത്ത് ഇരുടീമുകളും ഓരോ ഗോള് വീതം നേടി തുല്യത പാലിച്ചതോടെയാണ് മത്സരം പെനാല്‍റ്റി ഷൂട്ടൗട്ടിലേക്ക് നീങ്ങിയത്.\n‘എരണം കെട്ടവന് നാടുഭരിച്ചാല് നാട് മുടിയും’;ദൈവത്തെ തൊട്ടുകളിക്കുന്നതിന്റെ ദോഷമാണ് കേരളത്തിനെന്നും കെ. മുരളീധരന്\nഇരു ക്ലബ്ബുകളുടെയും 2020-21 സീസണിലെ ആദ്യമത്സരമായിരുന്നു ഇത്.\nകമ്യൂണിറ്റി ഷീല്‍ഡ് ചരിത്രത്തില് ഇത് നാലാം തവണയാണ് ലിവര്‍പൂളും ആഴ്‌സണലും ഏറ്റുമുട്ടുന്നത്. മുന്‍പ് മൂന്നു തവണ ഏറ്റുമുട്ടിയപ്പോള് ലിവര്‍പൂള് രണ്ടു തവണയും ആഴ്‌സണല് ഒരുതവണയും ജയിച്ചു.\n1979ല് ലിവര്‍പൂള് 3-1നും 89ല് എതിരില്ലാത്ത ഒരുഗോളിനും ആഴ്‌സണലിനെ തോല്‍പിച്ചപ്പോള് 2002ല് എതിരില്ലാത്ത ഒരു ഗോളിന് ആഴ്‌സണല് ലിവര്‍പൂളിനെ പരാജയപ്പെടുത്തി.\nContent Highlight: arsenal vs liverpool football


Kerala Rains | അങ്കമാലിയില് ശക്തമായ കാറ്റും മഴയും; വാഹനത്തിനു മുകളില് മരം വീണു; കടകളുടെ മേല്‍ക്കൂര തകര്‍ന്നു – News18 Malayalam\nKerala Rains | അങ്കമാലിയില് ശക്തമായ കാറ്റും മഴയും; വാഹനത്തിനു മുകളില് മരം വീണു; കടകളുടെ മേല്‍ക്കൂര തകര്‍ന്നു\nഓടിക്കൊണ്ടിരുന്ന വാഹനത്തിന് മുകളില് മരം വീണു. കാറിനു മുകളിലേക്ക് തേക്കുമരം മറിഞ്ഞുവീഴുകയായിരുന്നു\nLast Updated : April 05, 2022, 18:48 IST\nകൊച്ചി: അങ്കമാലിയില് ശക്തമായ കാറ്റിലും മഴയിലും(Rain) കനത്ത നാശനഷ്ടം. ഫ്‌ലക്‌സ് ബോര്‍ഡുകള് റോഡിലേക്ക് മറിഞ്ഞു വീണ് ദേശീയപാതയില് ഗതാഗത തടസ്സമുണ്ടായി. ഓടിക്കൊണ്ടിരുന്ന വാഹനത്തിന് മുകളില് മരം വീണു. കാറിനു മുകളിലേക്ക് തേക്കുമരം മറിഞ്ഞുവീഴുകയായിരുന്നു. ആളാപായമില്ല.\nകാറ്റില് നിരവധി കടകളുടെ മേല്‍ക്കൂര തകര്‍ന്നു. വീടുകള്‍ക്കും നാശമുണ്ടായി. വൈദ്യുതി പോസ്റ്റുകള് മറിഞ്ഞുവീണ് വൈദ്യുതിബന്ധം തടസപ്പെട്ടു. ദേശീയ പാതയില് അങ്കമാലി സെന്റ് ജോസഫ് സ്‌കൂളിന് സമീപം വലിയ ബോര്‍ഡ് നിലംപൊത്തി. പോലീസും കെഎസ്ഇബി ജീവനക്കാരും സ്ഥലത്തെത്തി.\nഅതേസമയം ഇന്നു മുതല് ശനിയാഴ്ച വരെ സംസ്ഥാനത്ത് ഒറ്റപ്പെട്ടയിടങ്ങളില് ഇടിമിന്നലോട് കൂടിയ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഉച്ചയ്ക്കു ശേഷം പെയ്യുന്ന വേനല് മഴയ്‌ക്കൊപ്പം ശകതമായ ഇടിമിന്നലിന് സാധ്യതയുണ്ട്. ഇതു സംബന്ധിച്ച് മുന്നറിയിപ്പും കാലാവസ്ഥാ വകുപ്പ് പുറത്തിറക്കിയിട്ടുണ്ട്\nAlso Read-Thunder | ശനിയാഴ്ച വരെ മഴയ്ക്കൊപ്പം ഇടിമിന്നൽ ഉണ്ടാകും; ശ്രദ്ധിക്കേണ്ട കാര്യങ്ങൾ\nFirst published: April 05, 2022, 18:48 IST


ആതുരാലയങ്ങളിലെ ‘ആടുജീവിതങ്ങള്-4 | മാധ്യമലോകം\nസ്വന്തം തെറ്റ് മറച്ചുവെക്കാനായി പ്രശ്നങ്ങള് വഷളാക്കി, കുട്ടികളെ മാനസികരോഗികളാക്കി ആത്മഹത്യയിലേക്കെത്തിക്കുന്ന ‘കരിയര് മാനേജ്മെന്‍റ്’ കാണണോ. അന്യ സംസ്ഥാനങ്ങളിലെ നഴ്സിങ് കോളജുകളിലേക്ക് സ്വാഗതം.\nമംഗലാപുരത്തെ ഒരു സ്വകാര്യ കോളജില് ഒന്നാം വര്‍ഷ ബി.എസ്സി നഴ്സിങ് വിദ്യാര്‍ഥിയായിരുന്ന തിരുവല്ല പൊടിയാടി തോട്ടത്തില് പറമ്പില് ദേവദാസിന്‍െറ മകള് ശ്രുതിദാസ് (19) ഈ ഡിസംബര് മൂന്നിനാണ് പൊള്ളലേറ്റ് ചികിത്സയിലിരിക്കെ മരിച്ചത്. നഴ്സിങ് കോളജിലെ സഹപാഠികളും മേട്രനും മാനസികമായി പീഡിപ്പിച്ചതിനെ തുടര്‍ന്നാണ് കുട്ടി ജീവനൊടുക്കിയത്.\nമൂന്ന് മാസം മുമ്പാണ് ശ്രുതി പഠനത്തിനായി മംഗലാപുരത്തേക്ക് പോയത്. നവംബര് മൂന്നിന് പനിയും ഛര്‍ദിയും അനുഭവപ്പെട്ടതാണ് പ്രശ്നങ്ങളുടെ തുടക്കം. കുട്ടിയെ ആശുപത്രിയിലെത്തിക്കണമെന്ന് കോളജ് പി.ആര്.ഒ നിര്‍ദേശിച്ചെങ്കിലും ഹോസ്റ്റല് മേട്രന് രാത്രിയില് ഇല്ലാതിരുന്നതിനാല് അതിന് കഴിഞ്ഞില്ല. ഇത് ശ്രുതിയുടെ വീട്ടുകാര് ചോദ്യംചെയ്തു. അതോടെ ഹോസ്റ്റലിലെ ചില പെണ്‍കുട്ടികളും മേട്രനും രാത്രിയില് ഹോസ്റ്റല് വിട്ടുപോകുന്ന വിവരം പുറത്തായി. ക്ഷുഭിതരായ മേട്രനും വിദ്യാര്‍ഥിനികളും ശ്രുതിക്ക് മാനസിക വിഭ്രാന്തിയാണെന്ന് പറഞ്ഞ് ചികിത്സിക്കാന് ശ്രമിച്ചു. ഇക്കാര്യങ്ങള് ശ്രുതി ഏറ്റുമാനൂര് ഫസ്റ്റ്ക്ളാസ് മജിസ്ട്രേറ്റിന് മൊഴി നല്‍കിയിട്ടുണ്ട്. നവംബര് 17ന് വീട്ടിനുള്ളില്‍വെച്ച് സ്വയം മണ്ണെണ്ണ ദേഹത്തൊഴിച്ച് തീകൊളുത്തിയ ശ്രുതി കോട്ടയം മെഡിക്കല് കോളജില് ചികിത്സയിലിരിക്കെയാണ് ഡിസംബര് മൂന്നിന് മരിച്ചത്. മെഡിക്കല് കോളജിലെത്തിയാണ് മജിസ്ട്രേറ്റ് മൊഴിയെടുത്തത്.\nഭ്രാന്താണെന്ന് വരുത്തിത്തീര്‍ത്ത് ചികിത്സ നല്‍കുംമുമ്പ് വീട്ടുകാര് എത്തി ശ്രുതിയെ കൂട്ടിക്കൊണ്ടുപോരുകയായിരുന്നു. വീട്ടിലെത്തിയ കുട്ടി എപ്പോഴും മേട്രന്‍െറ പേര് പറഞ്ഞുകൊണ്ടിരുന്നതായി വീട്ടുകാര് പറയുന്നു. ഓടിച്ചാടി നടന്നിരുന്ന ഈ കൊച്ചുപെണ്‍കൊടി മംഗലാപുരത്തെ കോളജില് മൂന്ന് മാസം പഠിച്ചപ്പോഴേക്കും ഭ്രാന്തിയായി!\nആഗോളീകരണത്തിന്‍െറയും വിദ്യാഭ്യാസ കച്ചവടത്തിന്‍െറയും ഹീനമായ മുഖം ഗവേഷണവിഷയമാക്കുന്നവര്‍ക്കുള്ള നല്ല കേസ് സ്റ്റഡിയാണ് നഴ്സിങ് കോളജുകള്. ശമ്പളമില്ലാതെ അടിമപ്പണി എടുപ്പിക്കാനുള്ള ഒന്നാന്തരം അവസരം എന്നുകരുതിയാണ് മിക്കവരും നഴ്സിങ് കോളജ് തുടങ്ങുന്നതുതന്നെ. നഴ്സിങ് അല്ല ക്ളീനിങ്ങും അറ്റന്‍ഡര് പണിയുമാണ് ഇവിടെ കൂടുതലെന്ന് പലരും തുറന്നു പറയുന്നു. വിദ്യാര്‍ഥിയായിരിക്കുമ്പോള്‍പോലും 14-15 മണിക്കൂര് ജോലി ചെയ്യാന് അവര് നിര്‍ബന്ധിതരാവുന്നുണ്ട്.\nഭാവിയിലേക്കുള്ള മുന്നൊരുക്കം എന്ന മട്ടില് അടിമത്തവും അച്ചടക്കവും വിധേയത്വവുമാണ് മിക്ക നഴ്സിങ് കലാലയങ്ങളിലും നല്‍കുന്ന പ്രാഥമിക പാഠം. പാവപ്പെട്ട കുട്ടികളാണ് നഴ്സിങ് പഠനത്തിനിറങ്ങുന്നവരില് ഭൂരിഭാഗവും. മോഹിപ്പിക്കുന്ന അവസരങ്ങള് കൊത്തി വിദേശത്തേക്കു പറക്കുന്നതാണ് ഏതാണ്ട് എല്ലാവരുടെയും സ്വപ്നം. അവിടെയാണ് ഭൂമിയിലെ മാലാഖമാര് പിന്തുടരേണ്ട സഹനത്തിന്‍െറ കഥ പറഞ്ഞും ഇന്‍േറണല് മാര്‍ക്കിന്‍െറ വാളോങ്ങിയും കുട്ടികളെ പരുവപ്പെടുത്തിയെടുക്കുന്നത്.\nപരീക്ഷയില് തോറ്റാല് പിഴ\nഅടിസ്ഥാന സൗകര്യങ്ങള്‍പോലുമില്ലാതെ ഉയര്‍ന്നുവരുന്ന സ്വകാര്യ നഴ്സിങ് സ്ഥാപനങ്ങള് കുട്ടികളെ പലവിധ ഭീഷണികളുടെ മുള്‍മുനയില് നിര്‍ത്തിയാണ് പഠനം പൂര്‍ത്തിയാക്കുന്നത്. പി.ടി.എ യോഗങ്ങളില്‍പോലും പ്രശ്നങ്ങള് സംസാരിക്കാന് കുട്ടികള് മാതാപിതാക്കളെ അനുവദിക്കാറില്ല. പിന്നീട് അധ്യാപകരും മാനേജ്മെന്‍റും അതിന്‍െറ പേരില് പീഡനമുറകള് സ്വീകരിക്കുമോ എന്ന പേടിതന്നെ കാരണം. ഒരുതരം കോണ്‍സെന്‍ട്രേഷന് ക്യാമ്പിന്‍െറ അവസ്ഥയിലാണ് മിക്കവാറും നഴ്സിങ് വിദ്യാഭ്യാസ സ്ഥാപനങ്ങളും.\nഹോസ്റ്റലുകളില് പഴകിയ ഭക്ഷണം നല്‍കിയാല്‍പോലും ആരും ചോദ്യംചെയ്യില്ല. പരാതിപ്പെട്ടാല് ശിക്ഷ കൂടുകയേ ഉള്ളൂ. ചിലയിടങ്ങളില് പരീക്ഷക്കു തോറ്റാല്‍പോലും പിഴയാണ്. ഹൈദരാബാദിലെ ഒരു സ്ഥാപനത്തില് ഒരു വിഷയത്തിനു തോറ്റാല് 5000 രൂപയാണ് പിഴ. മൂന്നു വിഷയം തോറ്റ വിദ്യാര്‍ഥിനിയോട് 15,000 രൂപയാണ് പിഴയായി ആവശ്യപ്പെട്ടത്. പരാതിപ്പെടാന് നിന്നാല് കൂടുതല് വിഷയമാവുമെന്ന് കരുതി വീട്ടുകാരെ നിര്‍ബന്ധിച്ച് ഒരുവിധത്തില് പണമെത്തിച്ചുകൊടുക്കുകയായിരുന്നു.\nമെഡിക്കല് വിദ്യാഭ്യാസ രംഗത്ത് കുപ്രസിദ്ധി നേടിയ തിരുവല്ലയിലെ സ്ഥാപനത്തിലെ രീതികള് ഇങ്ങനെയാണ്. പഠനകാലത്ത് 18 മണിക്കൂര്‍വരെയാണ് ഒരു വിദ്യാര്‍ഥിയെ ജോലിചെയ്യിക്കുന്നത്. എന്തെങ്കിലും എതിര്‍പ്പ് പ്രകടിപ്പിച്ചാല് ഇന്‍േറണല്‍മാര്‍ക്ക് വട്ടപ്പൂജ്യമാകും. ഒരു സെമസ്റ്ററിന് തോറ്റാല് ഇംപ്രൂവ്മെന്‍റിന് ജി.എന്.എമ്മിന് 10,000, ബി.എസ്സി നഴ്സിങ്ങിന് 18,000 എന്നിങ്ങനെയാണ് ഈടാക്കുന്നത്. ഇംപ്രൂവ്മെന്‍റിന് യൂനിവേഴ്സിറ്റിയില് അടക്കേണ്ട തുക 250ല് താഴെയേ ഉള്ളൂ. ഇത്രയും തുക ഈടാക്കുന്നത് ആരും ഉഴപ്പാതെ പഠിക്കാന് താല്‍പര്യമെടുക്കുന്നതിനുവേണ്ടിയാണെന്നാണ് കോളജ് അധികൃതര് പറയുന്നത്. നാലു വര്‍ഷമായി ഇതേ കോളജിലെ വിദ്യാര്‍ഥികളില് മഞ്ഞപ്പിത്തബാധ കണ്ടുവരുന്നുണ്ട്. ഈയിടെയും 20 വിദ്യാര്‍ഥികള്‍ക്ക് മഞ്ഞപ്പിത്തബാധയുണ്ടായി. ഭക്ഷണത്തിലെയും വെള്ളത്തിലെയും കുഴപ്പമല്ളെന്നും രോഗികളില്‍നിന്ന് പകരുന്നതാണ് ഇതെന്നുമാണ് കോളജ് അധികൃതര് പറയുന്നത്.\nപല ആശുപത്രികളിലും ലൈംഗികചൂഷണത്തിനുള്ള ശ്രമങ്ങളും നടക്കുന്നുണ്ട്. നഴ്സിങ് വിദ്യാര്‍ഥിനിയായ സിജിമോള്‍ക്ക് ഗുരുവായ ഡോക്ടറെ പേടിയാണ്. ഇന്‍േറണല് മാര്‍ക്കിനായി ചെല്ലുമ്പോഴാകും ഗുരുക്കന്മാരുടെ തനി സ്വഭാവം പുറത്തു വരുകയെന്നും സിജി പറയുന്നു. വിശ്രമമുറികള് നല്‍കണമെന്ന നിയമത്തിന് ഒട്ടുമിക്ക ആശുപത്രികളിലും പുല്ലുവിലയാണ്. നിയമം അനുശാസിക്കുന്ന എട്ടു മണിക്കൂറും കഴിഞ്ഞ് പിന്നെയും രണ്ടും മൂന്നും മണിക്കൂറുകള് പണിയെടുത്ത് തളര്‍ന്നുവരുമ്പോള് വിശ്രമിക്കാന് സൗകര്യമില്ലാത്ത ആശുപത്രികള് നിരവധി. നഴ്സിങ് വിദ്യാര്‍ഥികള്‍ക്ക് അടിസ്ഥാനസൗകര്യങ്ങളില്ലാത്ത ഹോസ്റ്റലുകളും മോശം ഭക്ഷണവും പതിവുകാഴ്ചയാണ്. മലിനജലം കുടിവെള്ളമായി വിതരണം ചെയ്തതുമൂലം കൊച്ചിയിലെ സര്‍ക്കാര് നഴ്സിങ് കോളജിലെ വിദ്യാര്‍ഥികള്‍ക്ക് കൂട്ടത്തോടെ പകര്‍ച്ച വ്യാധി പിടിപെട്ടത് അടുത്ത കാലത്താണ്. പലപ്പോഴും ആശുപത്രികള് ആവശ്യത്തിന് നഴ്സിങ് ജീവനക്കാരെ നിയമിക്കാതെ വരുമ്പോള് അധികഭാരം ചുമക്കേണ്ടിവരുന്നതും ഈ കുട്ടികളാണ്.\nഈയിടെ അമൃത ആശുപത്രിയിലെ നഴ്സുമാരുടെ സമരം ഒത്തുതീര്‍ന്നതിനുശേഷം അവിടെത്തന്നെയുള്ള വിദ്യാര്‍ഥികള് സമരവുമായി മുന്നോട്ടുവന്നിരുന്നു. സമരത്തിനിറങ്ങിയ പെണ്‍കുട്ടികളോട് വളരെ മോശമായ രീതിയില് സംസാരിച്ചാണ് അധികൃതര് സമരം ഒതുക്കാന് നോക്കിയത്. 14 മുതല് 18 മണിക്കൂര് വരെ ജോലിചെയ്യേണ്ട സാഹചര്യം വന്നതുകൊണ്ടാണ് കുട്ടികള് സമരത്തിനിറങ്ങിയത്. സമരം ഒതുക്കാന് ചില വിദ്യാര്‍ഥികള്‍ക്ക് 1001 രൂപയടങ്ങിയ കവര് നിര്‍ബന്ധപൂര്‍വം ഏല്‍പിക്കാന് ശ്രമിച്ചത് കുട്ടികള് തടഞ്ഞു. അമ്മയുടെ കോംപ്ളിമെന്‍റാണെന്ന് പറഞ്ഞാണ് ഈ കവര് ഏല്‍പിക്കാന് അവര് ശ്രമിച്ചതത്രെ! ഇതേതുടര്‍ന്ന് രാത്രി ഹോസ്റ്റലിലെത്തിയ ബ്രഹ്മചാരിണികള് അസഭ്യംപറഞ്ഞതായും ചില വിദ്യാര്‍ഥിനികള് പരാതിപ്പെട്ടിരുന്നു.\nകേരളം പൊതുവേ മെറിറ്റ് അടിസ്ഥാനത്തില് പ്രവേശം നല്‍കുന്ന സംസ്ഥാനമാണ്. എന്നാല്, ശിപാര്‍ശകള്‍ക്കും ഡൊണേഷനും അടുത്ത കാലത്തായി നഴ്സിങ് പ്രവേശത്തില് വലിയ പ്രാധാന്യം ലഭിക്കുന്നുണ്ട്. സംസ്ഥാനത്തെ നഴ്സിങ് കോളജുകളില് ഏറെയും സ്വകാര്യ മേഖലയിലാണ്. സ്വാശ്രയ മേഖലയില് സര്‍ക്കാര് നിശ്ചയിച്ച ഫീസ് 46,000 രൂപയാണെങ്കിലും ഒരു ലക്ഷം രൂപ വരെ വാങ്ങുന്ന സ്വകാര്യ കോളജുകളുണ്ട്. അ ന്യസംസ്ഥാന കോളജുകളില് പ്രവേശം നേടിക്കൊടുക്കുന്നതില് വന്‍തുക കമീഷന് പറ്റുന്ന റാക്കറ്റും സജീവമാണ്. പത്തനംതിട്ട ജില്ലയില് നഴ്സിങ് പഠനം ട്രെന്‍ഡായി മാറിയ 2000ാമാണ്ട് തൊട്ട് നഴ്സിങ് കോളജുകളുടെ ഏജന്‍റായിരുന്നയാള് ഇപ്പോള് കര്‍ണാടകത്തില് സ്വന്തം കോളജ് നടത്തുകയാണ്. ഈ മേഖലയില് എത്ര കമീഷന് ഉണ്ടെന്നതിന്‍െറ വ്യക്തമായ തെളിവാണിത്.\nസുപ്രീംകോടതിയുടെ വിലക്കുണ്ടെങ്കിലും ബോണ്ട് സമ്പ്രദായം ഇപ്പോഴും കേരളത്തില് നിലവിലുണ്ട്. പലയിടത്തും പല കാലയളവിലാണ്. രണ്ടു കൊല്ലവും മൂന്നു കൊല്ലവും ബോണ്ട് നല്‍കുന്ന ആശുപത്രികളുണ്ട്, സര്‍ട്ടിഫിക്കറ്റ് ലഭിക്കണം എന്നതുകൊണ്ട് ഇതിനെതിരെ ശബ്ദിക്കാന് വിദ്യാര്‍ഥികള്‍ക്ക് ഭയമാണ്. കുറഞ്ഞ ശമ്പളത്തിന് വിദ്യാര്‍ഥികളെ ജോലിക്ക് കിട്ടുമെന്നതുകൊണ്ട് ബോണ്ട് കാലാവധി നീട്ടാന് പല കളികളും ആശുപത്രി അധികൃതര് കളിക്കും. പലപ്പോഴും നിസ്സാര കാര്യങ്ങള് ഉപയോഗിച്ചാണ് ശിക്ഷയെന്ന നിലയില് ബോണ്ട് നീട്ടുന്നത്. ഹോസ്റ്റലില് മൊബൈല് ഫോണ് ഉപയോഗിച്ചു, വീട്ടില്‍നിന്ന് ഹോസ്റ്റലിലേക്ക് വിളിച്ചപ്പോള് അഞ്ചു മിനിറ്റ് കൂടുതല് സംസാരിച്ചു, വെള്ളയുടുപ്പില് ചളി കണ്ടു തുടങ്ങിയ കാര്യങ്ങള് ചൂണ്ടിക്കാട്ടിയാണ് മുതലെടുപ്പ്.\nപഠനം കഴിയുന്നവര്‍ക്ക് എക്സ്പീരിയന്‍സിനായി തുടര്‍ന്ന് ജോലിചെയ്യാന് സൗകര്യം കോളജ് നല്‍കുന്നുണ്ട്. പ്രതിമാസം 2000 രൂപ വേതനം. ഇതില്‍നിന്ന് ഹോസ്റ്റല് ഫീസും ഭക്ഷണത്തുകയും കഴിഞ്ഞ് നൂറോ ഇരുനൂറോ രൂപ മിച്ചമുണ്ടാകും. പഠനം കഴിഞ്ഞ് ജോലിയില് പ്രവേശിച്ചാല് നൂറും ഇരുനൂറും രൂപമാത്രം മിച്ചം വരുന്ന ശമ്പളംകൊണ്ട് ലക്ഷങ്ങളുടെ കടബാധ്യത എങ്ങനെ തീര്‍ക്കുമെന്നാണ് രക്ഷിതാക്കളുടെ ചോദ്യം.\nറിപ്പോര്‍ട്ട്: സി.എ.എം. കരീം, കെ.പി. റജി, അജിത് ശ്രീനിവാസന്, ബാബു ചെറിയാന്, ബിനു ഡി. രാജ, ജിഷ എലിസബത്ത്, വത്സന് രാമംകുളത്ത്


സാമ്പത്തിക പ്രതിസന്ധി: ജനത്തെ പിഴിയാന് ധനവകുപ്പ്; നികുതിഭാരം കൂടുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസാമ്പത്തിക പ്രതിസന്ധി: ജനത്തെ പിഴിയാന് ധനവകുപ്പ്; നികുതിഭാരം കൂടും\nതിരുവനന്തപുരം: ബാര് അടച്ചു പൂട്ടലിനെ തുടര്‍ന്നുണ്ടാകുന്ന സാമ്പത്തിക പ്രതിസന്ധി മറികടക്കാന് സര്‍ക്കാര് കടുത്ത നടപടികളിലേക്ക്. ഭൂമിയുടെ ന്യായവില കൂട്ടാനും വിവിധ നികുതികള് കൂട്ടാനുമുള്ള നിര്‍ദ്ദേശങ്ങളാണ് ധനവകുപ്പ് മുന്നോട്ട് വച്ചിരിക്കുന്നത്. ഇന്ന് നടക്കുന്ന മന്ത്രിസഭാ യോഗത്തില് സാമ്പത്തിക അച്ചടക്ക നടപടികള് ചര്‍ച്ച ചെയ്യും.\nജനങ്ങളില് നിന്ന് എതിര്‍പ്പ് ക്ഷണിച്ചു വരുത്തുന്ന തീരുമാനമാണെങ്കിലും കടുത്ത സാമ്പത്തിക നിയന്ത്രണമില്ലാതെ മുന്നോട്ട് പോകാനാകില്ലെന്നാണ് സര്‍ക്കാരിന്റെ വാദം. ഭൂമിയുടെ ന്യായവില 50 ശതമാനം കൂട്ടണമെന്നാണ് രജിസ്‌ട്രേഷന് വകുപ്പിന്റെ നിര്‍ദ്ദേശം. ജലക്കരം കൂട്ടണമെന്ന് ജലവിഭവ വകുപ്പും ശുപാര്‍ശ ചെയ്തിട്ടുണ്ട്. 2500 ചതുരശ്ര അടിയില് കൂടുതല് വിസ്തീര്‍ണ്ണമുള്ള വീടുകള്‍ക്ക് ആഡംബര നികുതി ഏര്‍പ്പെടുത്തും വലിയ കെട്ടിടങ്ങളുടെ നികുതി വര്‍ദ്ധിപ്പിക്കും.\nബ്രാന്‍ഡഡ് വസ്ത്രങ്ങള്‍ക്ക് നികുതി കൂടും. ഒന്നിലധികം കാറുകളുള്ളവരില് നിന്നും കൂടുതല് നികുതി പിരിക്കും. ചെലവ് നിയന്ത്രിക്കാന് ധന വകുപ്പിനോട് ആലോചിക്കാതെ പുതിയ തസ്തികകള് സൃഷ്ടിക്കരുതെന്നു ധനവകുപ്പ് മറ്റ് വകുപ്പുകള്‍ക്ക് നിര്‍ദ്ദേശം നല്കിയിട്ടുണ്ട്.


യുദ്ധം അവസാനിച്ചു; പബ്ജി ഇനി ഇന്ത്യയില് ഇല്ല - Express Kerala\nTechnology October 30, 2020 | Published by : Express Kerala Network\nന്യൂഡല്‍ഹി: വാര് ഗെയിം ആയ പബ്ജി ഇന്നു മുതല് ഇന്ത്യയില് ഇല്ല. ഒക്ടോബര് 30 മുതല് ഇന്ത്യയിലുള്ളവര്‍ക്ക് പബ്ജി ഗെയിം ലഭ്യമാകില്ലെന്ന് കമ്പനി അധികൃതര് അറിയിച്ചു. സര്‍ക്കാര് നിരോധനം ഏര്‍പ്പെടുത്തി രണ്ടു മാസങ്ങള്‍ക്കുള്ളിലാണ് പബ്ജി പൂര്‍ണമായി ഇന്ത്യയില് ഇല്ലാതാകുന്നത്. ഗൂഗിള് പ്ലേ, ആപ്പില് ആപ്പ് സ്റ്റോറില് നിന്നു നീക്കം ചെയ്തെങ്കിലും മുന്‍പ് ഇന്‍സ്റ്റാള് ചെയ്തവര്‍ക്ക് ഫോണിലും ടാബിലും ഗെയിം കളിക്കാമായിരുന്നു.\nചൈനീസ് സംഘര്‍ഷത്തിനു പിന്നാലെ സെപ്റ്റംബര് രണ്ടിനാണ് പബ്ജി ഉള്‍പ്പെടെ നിരവധി ആപ്പുകള്‍ക്കു ഇന്ത്യന് സര്‍ക്കാര് നിരോധനം ഏര്‍പ്പെടുത്തിയത്.\nചൈനീസ് കമ്പനിയുമായി ബന്ധം ഉപേക്ഷിച്ച് പബ്ജി ഇന്ത്യയില് തിരിച്ചെത്തുമെന്ന് അഭ്യൂഹമുണ്ടായിരുന്നു. ഉപയോക്താക്കളുടെ വിവരങ്ങള് ചോര്‍ത്തി എന്നതടക്കം എഴുപതോളം പ്രശ്നങ്ങളാണ് പബ്ജി അടക്കമുള്ള ആപ്പുകള്‍ക്കെതിരെ ഇന്ത്യ ഉന്നയിച്ചത്.


ആഗ്ര| Places To Visit In Agra|History and sightseeing - Malayalam Nativeplanet\n»ആഗ്രക്കാഴ്ചകളിൽ മാറ്റി നിർത്താന് പറ്റാത്ത ഇടങ്ങൾ\nഏതു തരത്തിലുള്ള യാത്രകളാണെങ്കിലും വെറുതെ സ്ഥലങ്ങൾ മാത്രം കണ്ടിറങ്ങിപ്പോരുക എന്ന ലക്ഷ്യത്തിൽ മാത്രമായിരിക്കില്ല ആ യാത്ര തുടങ്ങുന്നത്. കാഴ്ചകളോ‌ടൊപ്പം അറിവുകളും നേടുക എന്നത് യാത്രകളുടെ നല്ല ഉദ്ദേശം തന്നെയാണ്. ആനന്ദത്തോടൊപ്പം അറിവുകളും നല്കുന്ന യാത്രകൾക്കാവണം നമ്മൾ മുൻതൂക്കം നല്കേണ്ടത്. ഇത്തരം യാത്രകൾക്കു പറ്റിയ ഇ‌ടമാണ് ഉത്തർപ്രദേശിലെ ആഗ്ര. മനുഷ്യ നിർമ്മിതവിസ്മയങ്ങൾക്കും ചരിത്രത്തിന്റെ ഭാഗമായ സ്ഥലങ്ങൾ കൊണ്ടും സഞ്ചാരികളെ വിസ്മയിപ്പിക്കുന്ന ആഗ്രയിലെ യാത്രയിൽ അറിയാതെ പോലും ഒഴിവാക്കരുതാത്ത ഇ‌ടങ്ങൾ പരിചയപ്പെടാം...\nതാജ്മഹലില്ലാതെ എന്ത് ആഗ്ര\nയാത്രാ ലിസ്റ്റിൽ ആഗ്ര കയറുമ്പോൾ തന്നെ മനസ്സിൽ വരുന്ന രൂപം താജ്മഹലിൻറേതാണ്. ഒരിക്കലും മരിക്കാത്ത പ്രണയത്തിന്റെ സ്മാരകമായി ലോകം വാഴ്ത്തിപ്പാടുന്ന താജ്മഹൽ കാണാത്ത ആഗ്രാ യാത്ര ഒരിക്കലും പൂർണ്ണമായിരിക്കില്ല. മുഗൾ വാസ്തു വിദ്യയു‌ടെ പൂർണ്ണത കാണുവാൻ സാധിക്കുന്ന ഒരു നിർമ്മിതി കൂടിയാണിത്, കാലത്തിനെ വെല്ലുവിളിച്ച് ഇന്നും ഒരു വിസ്മയമായി തുടരുന്ന താജ്മഹൽ ലോകത്തിലെ സപ്താത്ഭുതങ്ങളിൽ ഒന്നുകൂടിയാണ്. 1983 ൽ ലോക പൈതൃക സ്ഥാനങ്ങളിലൊന്നായി പ്രഖ്യാപിക്കപ്പെട്ട താജ്മഹൽ ജീവിതത്തിൽ ഒരിക്കലെങ്കിലും കണ്ടിരിക്കേണ്ട നിർമ്മിതിയാണ്.\nആഗ്രാ യാത്രയ്ക്കിടയിൽ തീർച്ചയായും ദുഖിക്കുന്ന ഒരവസരം ആയിരിക്കും കോട്ട കാണാതെ ഇറങ്ങേണ്ടി വരുന്നത്. 16-ാം നൂറ്റാണ്ടിൽ നിർമ്മിക്കപ്പെട്ട ഈ സ്മാരകം മുൾ വാസ്തു വിദ്യയുടെ മറ്റൊരു അടയാളമാണ്. താജ് മഹലിനോട് ചേർന്നുള്ള പൂന്തോ‌ട്ടട്ടത്തിലാണ് ഇത് സ്ഥിതി ചെയ്യുന്നത്. ആഗ്രയുടെ ചെങ്കോ‌ട്ട എന്നും ഇത് അറിയപ്പെടുന്നുണ്ട്. ജഹാംഗീർ പാലസ്, ഖാസ് മഹൽ പാലസ് തുടങ്ങിയ കൊട്ടാരങ്ങളും കോ‌ട്ടയു‌ടെ ഭാഗമായുണ്ട്. മുഗൾ വംശത്തിലെ പല ചരിത്ര സംഭവങ്ങളും നടന്ന ഇടം എന്ന പ്രത്യകത കൂടി ആഗ്രാ കോട്ടയ്ക്കുണ്ട്.അവസാന കാലങ്ങളില് ഷാജഹാനെ മകനായ ഔറംദസേബ് ത‌ടവിൽ കി‌ടത്തിയ ഇടവും ഇവിടെയാണ്.\nഇന്ത്യൻ ഇസ്ലാമിക് പേർഷ്യൻ വാസ്തുവിദ്യയു‌ടെ ഏറ്റവും മികച്ച സങ്കലനം കാണാൻ സാധിക്കുന്ന ഒരു നിർമ്മിതിയാണ് ഫത്തേപൂർ സിക്രി. 1570 ൽ മുഗള് ചക്രവർത്തിയായിരുന്ന അക്ബറാണ് ഇത് നിർമ്മിച്ചത്. ചുവന്ന മണൽക്കല്ലകളുയോഗിച്ച് നിർമ്മിച്ച ഫത്തേപൂർ സിക്രി സൂഫി സന്യാസിയോടുള്ള ബഹുമാന സൂചകമായാണ് നിർമ്മിച്ചത്. നിർമ്മാണം പൂർത്തിയാക്കി ഏകദേശം പത്തു വർഷത്തിനുള്ളിൽ ഇവിടം മുഗൾ രാജ്യത്തിൻ‍രെ തലസ്ഥാനമായി മാറുകയായിരുന്നു. ആ നഗരത്തിന് ആറു കിലോമീറ്റർ നീളത്തിൽ മൂന്നു വശങ്ങളിലായി വലിയ മതിലുകളും ഉണ്ട്. മാത്രമല്ല , ആഗ്രയിലെ പ്രധാനപ്പെട്ട പല നിർമ്മതികളും ഇതിനുള്ളിലാണുള്ളത്. ബുലന്ദ് ദർവാസ, ബീർബലിൻറെ ഭവനം, പാഞ്ച് മഹൽ, ജുമാ മസ്ജിദ് ഒക്കെയും ഇതിനുള്ളിൽ കാണാം. 1896 ൽ ഇവിടം മുഴുവനായി ലോക പൈതൃക സ്ഥാനമായി പ്രഖ്യാപിച്ചു.\nഇത്മത് ഉദ് ദൗല\nമുഗൾ വാസ്തു വിദ്യയുടെ മറ്റൊരു കാലഘട്ടം കാണിക്കുന്നതാണ് . ഇത്മത് ഉദ് ദൗല. മുഴുവനായും മാര്‍ബിളിൽ തീർത്ത ഇന്ത്യയിലെ ആദ്യത്തെ ശവകുടീരം എന്ന ബഹുമതി ഇതിനാണുള്ളത്. ജഹാംഗീറിന്‍റെ കാലത്ത് അദ്ദേഹത്തിന്റെ ഭാര്യയുടെ പിതാവായിരുന്ന മിർസാ ഗിയാസിനു വേണ്ടി നിർമ്മിച്ചതാണിത്,. ആഗ്രയുടെ നെടുംതൂണ് എന്നായിരുന്നു അദ്ദേഹം അറിയപ്പെട്ടിരുന്നത്. ഏകദേശം 12 മീറ്റർ ഉയരത്തിലുള്ള ഈ ശവകുടീരം ഇസ്ലാമിക് വാസ്തു വിദ്യയിലാണ് നിർമ്മിച്ചിരിക്കുന്നത്.\nവൈൽഡ് ലൈഫ് എസ്ഒഎസ്\nഇന്ത്യയിൽ മൃഗങ്ങളുടെ സംരക്ഷണത്തിനായി പ്രവർത്തിക്കുന്ന പ്രശസ്തമായ സംഘടനയാണ് വൈൽഡ് ലൈഫ് എസ്ഒഎസ്. മൃഗങ്ങളെ സംരക്ഷിക്കുവാനും അവയു‌ടെ മറ്റ് ആവശ്യങ്ങൾക്കുമായി ഒരു എൻജിഒ തലത്തിലാണ് ഇത് പ്രവർത്തിക്കുന്നത്. മനുഷ്യരോടൊപ്പം തന്നെ മൃഗങ്ങൾക്കും ഭൂമിയു‌ടെ നിലനിൽപ്പിന് തുല്യ അവസരങ്ങളുണ്ട് എന്നു കാണിക്കുന്ന പ്രവർത്തനമാണ് ഇവരുടേത്.\nRead more about: uttar pradesh agra taj mahal monuments history ആഗ്ര ഉത്തർപ്രദേശ്


Nilambur Block Panchayat LDF candidate Sudheesh from Cholanaikkar tribe takes oath | ചരിത്ര നിയോഗം പോലെ സുധീഷ്; സത്യപ്രതിജ്ഞ ചെയ്തു, പ്രഥമ ലക്ഷ്യങ്ങള് ഇങ്ങനെ - Malayalam Oneindia\nmalappuram ldf tribe local body election മലപ്പുറം\nചരിത്ര നിയോഗം പോലെ സുധീഷ്; സത്യപ്രതിജ്ഞ ചെയ്തു, പ്രഥമ ലക്ഷ്യങ്ങള് ഇങ്ങനെ\nUpdated: Tue, Dec 22, 2020, 22:01 [IST]\nമലപ്പുറം: ചോലനായ്കര് ആദിവാസി വിഭാഗത്തില് നിന്നുള്ള ആദ്യ ജനപ്രതിനിധി സി സുധീഷ് സത്യപ്രതിജ്ഞ ചെയ്തു. നിലമ്പൂര് ബ്ലോക്ക് പഞ്ചായത്തിന്റെ വഴിക്കടവ് ഡിവിഷനില് നിന്നാണ് അദ്ദേഹം തിരഞ്ഞെടുക്കപ്പെട്ടത്. ആദിവാസി സമൂഹത്തെ മുഖ്യധാരയിലെത്തിക്കുകയാണ് സുധീഷിന്റെ ലക്ഷ്യം. സത്യപ്രതിജ്ഞക്ക് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. വഴിക്കടവ് അങ്ങാടിയില് നിന്ന് 15 കിലോമീറ്റര് അകലെ ഉള്‍വനത്തിലെ കോളനിയിലാണ് സുധീഷിന്റെ വീട്.\nവഴിക്കടവ് ഡിവിഷന് സംവരണമായതോടെയാണ് സുധീഷ് ഇടതുപക്ഷ സ്ഥാനാര്‍ഥിയായത്. തന്നെ പരിഗണിച്ച ഇടതുപക്ഷത്തിന് സുധീഷ് നന്ദി പറഞ്ഞു. കോളനിയില് കുടിവെള്ളമെത്തിക്കുക, കുട്ടികള്‍ക്ക് അടിസ്ഥാന വിദ്യാഭ്യാസം ഉറപ്പാക്കുക, പുഞ്ചക്കൊല്ലി പുഴക്ക് കുറുകെ പാലം നിര്‍മിക്കുക, ആദിവാസി കുടുംബങ്ങള്‍ക്ക് കൃഷി ചെയ്യാന് ഭൂമി ലഭ്യമാക്കുക, കോളനിയിലേക്ക് റോഡ് വെട്ടുക, വയോജനങ്ങള്‍ക്ക് പെന്‍ഷന് ലഭ്യമാക്കുക തുടങ്ങിയ കാര്യങ്ങള്‍ക്കാണ് പ്രഥമ പരിഗണന നല്‍കുക എന്ന് സുധീഷ് പറഞ്ഞു.\nഏഷ്യയില് തന്നെ അപൂര്‍വ ആദിവാസി വിഭാഗമായ ചോലനായ്ക്കരില് പെട്ടയാളാണ് സുധീഷ്. ഈ വിഭാഗത്തില് നിന്ന് പൊതുതിരഞ്ഞെടുപ്പില് മല്‍സരിച്ച് ജയിക്കുന്ന ആദ്യ വ്യക്തിയാണ് ഇദ്ദേഹം. 21 വയസ് കഴിഞ്ഞ സുധീഷ് പ്ലസ് ടു വിജയിച്ചിട്ടുണ്ട്. അടുത്ത കാലം വരെ ഗുഹകളില് മാത്രമായിരുന്നു ചോലനായ്ക്കര് സമൂഹം താസമിച്ചിരുന്നത്. മറ്റു ആദിവാസി വിഭാഗങ്ങളില് നിന്ന് ഒട്ടേറെ വേറിട്ട ജീവിത രീതി പുലര്‍ത്തിവരുന്നവരാണ് ഇവര്. സുധീഷിന്റെ കോളനിയിലേക്ക് യാത്രാ മാര്‍ഗമില്ല. വികസനം എത്തിയിട്ടുമില്ല. എല്ലാത്തിനും മാറ്റം വേണമെന്ന തോന്നലില് നിന്നാണ് സുധീഷ് സ്ഥാനാര്‍ഥിയാകാന് തീരുമാനിച്ചത്.\nമലപ്പുറം: ഇത് ചരിത്രനിയോഗം; നിലമ്പൂർ ബ്ലോക്ക് പഞ്ചായത്തിൽ പ്രാക്തന ഗോത്രവിഭാഗത്തിൽ നിന്ന് ആദ്യ ജനപ്രതിനിധി അധികാരമേറ്റു\nNilambur Block Panchayat LDF candidate Sudheesh from Cholanaikkar tribe takes oath


ma nisar commission\nThursday 11th August 2011 4:37pm\nതിരുവനന്തപുരം: കമ്മീഷനെ പിരിച്ചുവിട്ടെന്നറിയിച്ച് തനിക്ക് സന്ദേശങ്ങളൊന്നും ലഭിച്ചിട്ടില്ലെന്ന് ജസ്റ്റിസ് എം.എ നിസാര്. മാധ്യമങ്ങളില് നിന്നാണ് ഇക്കാര്യം താനറിയുന്നതെന്നും അദ്ദേഹം വ്യക്തമാക്കി.\nസാധാരണയായി ഇത്തരം തീരുമാനമെടുക്കുമ്പോള് വിജ്ഞാപനം പുറപ്പെടുവിക്കാറുണ്ട്. ഈ വിഷയത്തില് അങ്ങനെയൊന്നുണ്ടായിട്ടില്ല. തനിക്ക് ഇതുസംബന്ധിച്ച് ഉത്തരവുകളൊന്നും ലഭിച്ചിട്ടില്ല. തന്റെ അറിവില് താനിപ്പോഴും കമ്മീഷനാണ്. അതുകൊണ്ട് മാധ്യമങ്ങളില് വന്ന വാര്‍ത്തകളോട് പ്രതികരിക്കാന് കഴിയില്ലെന്നും അദ്ദേഹം പറഞ്ഞു.


ആരും ഈ ചതിയിൽ വീഴരുത്, വിവാഹം നടത്താമെന്ന് പറഞ്ഞ് പ്രമുഖ മാട്രിമോണി സൈറ്റ് യുവാവിനെ അസ്സലായി പറ്റിച്ചത് ഇങ്ങനെ! - മലയാളം ഇ മാഗസിൻ.കോം\nCrime ReportNews Special\nവിവാഹം രണ്ടുപേരുടെ ഒത്തുചേരലാണ്. പുതിയ ജീവിതത്തിലേക്കുള്ള ഒരു തുടക്കം കൂടിയാണ്. ഇന്ന് ജീവിത പങ്കാളിയെ കണ്ടെത്തുന്നത് അത്ര വലിയ കാര്യമൊന്നുമല്ല. മുമ്പൊക്കെ വിവാഹ ആലോചനകൾ ഒരു വീട്ടിൽ എത്തിയിരുന്നതു ബ്രോക്കർ വഴിയാണ്. ഇന്ന് സംഗതി എളുപ്പമാണ്. പങ്കാളിയെ കണ്ടെത്താൻ ഓൺലൈൻ വഴി രജിസ്റ്റർ ചെയ്യുമ്പോ അനുയോജ്യമായ വധുവിനെയോ വരനെയോ കിട്ടും.\nസമൂഹത്തിൽ വരുന്ന മാറ്റങ്ങളെല്ലാം തന്നെ മലയാളികൾ സ്വീകരിച്ച് പോന്നുണ്ട്. ചില മാറ്റങ്ങളിലൊക്കെ തന്നെ വമ്പൻ ചതികളും മറഞ്ഞിരിപ്പുണ്ട്. അത് തിരിച്ചറിയുമ്പോഴേക്കും നഷ്ടങ്ങൾ സംഭവിച്ചിട്ടുണ്ടാവും. മലയാളികൾ വിവാഹം നടക്കാൻ ഇപ്പോൾ മാട്രിമോണിയൽ സൈറ്റുകളെയാണ്. ഉപഭോക്താക്കാളെ ആകർഷിക്കുന്ന രീതിയിൽ പരസ്യം ചെയ്ത് ഓഫറുകളൊക്കെ ചേർത്ത് സംഭവം കളറാക്കും. അതിൽ വന്നു പെടുന്നതോ പാവം ഉപഭോക്താക്കളും.\nമാട്രിമോണിയൽ സൈറ്റിൽ രജിസ്റ്റർ ചെയ്യുന്ന ഉപഭോക്താവിന് പലവിധത്തിലുള്ള ഓഫറുകളാണ് ഇടപാടുകാരൻ നൽകുന്നത്. ഈ സേവനങ്ങൾ മികച്ചതാണെന്ന് തോന്നുന്ന ഉപഭോക്താവ് ഇടപാടുകാരൻ പറയുന്നത് ചെയ്ത് പണി വാങ്ങി കൂട്ടുകയും ചെയ്യും. ഈ അടുത്ത ഇടക്ക് കേരളം മാട്രിമോണിയൽ രജിസ്റ്റർ ചെയ്ത ആൾക്ക് പറ്റിയ ചതിയെ കുറിച്ചു ഫേസ്ബുക്കിൽ പോസ്റ്റ് ഇട്ടിരുന്നു. സമാനസംഭവങ്ങൾ ഉണ്ടായ പലരും അതിന് കമന്റ് ചെയ്യുകയും ചെയ്തു.\nകേരള മാട്രിമോണിയൽ രജിസ്റ്റർ ചെയ്യുന്ന ഉപഭോക്താക്കളുടെ ശ്രദ്ധയ്ക്ക്. കേരള മാട്രിമോണി എന്നെ പറ്റിച്ച് 14,000 രൂപ കൈക്കലാക്കിയ വിവരം താങ്കളുമായി പങ്കുവെക്കാൻ ഞാൻ ആഗ്രഹിക്കുന്നു. കേരള മാട്രിമോണി യുടെ പേഴ്സണലൈസ്ഡ് എന്ന് ഓഫറിൽ രജിസ്റ്റർ ചെയ്താൽ കേരള മാട്രിമോണി തന്നെ പാർട്ടിയുമായി സംസാരിച്ചു ലക്ഷക്കണക്കിന് പ്രൊഫൈലിൽ നിന്നും നമ്മൾക്ക് അനുയോജ്യമായ ആയ വധുവിനെ കണ്ടെത്തി തരുമെന്ന് എന്നെ പറഞ്ഞു വിശ്വസിപ്പിച്ചു. കൂടാതെ 90 ദിവസത്തിനകം കല്യാണം നടന്നില്ലെങ്കിൽ മുഴുവൻ തുകയും തിരിച്ചു തരാം എന്ന് പറഞ്ഞിരുന്നു.\nഅതിന് 18000 രൂപയാണ് ചാർജ് എന്നും അന്നേദിവസം അടക്കുകയാണെങ്കിൽ ഓഫർ കഴിഞ്ഞു 14,000 രൂപ അടച്ചാൽ മതി എന്നും പറഞ്ഞു . അങ്ങനെ ഞാൻ 14,000 രൂപ അടച്ചെങ്കിലും അവർ ആഴ്ചയിൽ നാല് പ്രൊഫൈലുകൾ മാത്രമാണ് എനിക്ക് അയച്ചു തന്നത്. അത് എല്ലാം തന്നെ നമ്മുക്ക് യോജിക്കാൻ കഴിയാത്ത പ്രൊഫൈലുകൾ ആയിരുന്നു. ഒരു പാർട്ടിയുമായും മാത്രമാണ് നേരിട്ട് സംസാരിക്കാൻ കഴിഞ്ഞത്. അവർക്ക് താല്പര്യം ഇല്ലാത്തതിനാൽ ആ കല്യാണവും നടന്നില്ല. അങ്ങനെ 90 ദിവസത്തിന് ശേഷം പഴയ കണ്ടീഷൻ അനുസരിച്ച് എൻറെ പൈസ തിരികെ തരുവാൻ ആവശ്യപ്പെട്ടപ്പോൾ അവർ പറയുകയാണ് ഞങ്ങൾ അങ്ങനെ പറഞ്ഞിട്ടില്ല എന്നും ഒരു രൂപപോലും മടക്കി തരാൻ കഴിയില്ല എന്ന്.\nഇത്രയും വലിയ ഒരു സ്ഥാപനത്തിൽ നിന്നും ഇത്തരത്തിലുള്ള ഒരു ചതി ഞാൻ ഒരിക്കലും പ്രതീക്ഷിച്ചിരുന്നില്ല. ജനങ്ങളെ പറ്റിച്ചു സാമ്പത്തിക നേട്ടം കൈവരിക്കുന്ന ഇത്തരക്കാരെ ഒറ്റപ്പെടുത്തുന്നു വേണ്ടി ഇത് പരമാവധി ഷെയർ ചെയ്യണം എന്ന് അഭ്യർത്ഥിക്കുന്നു. ഞാൻ നേരത്തെ കേരള മാട്രിമോണി പ്രതിനിധിയുമായി സംസാരിച്ച ഓഡിയോ ക്ലിപ്പ് കൂടി അറ്റാച്ച് ചെയ്യുന്നു.\nആരും ഈ ചതിയിൽ വീഴരുത്\nആരും ഈ ചതിയിൽ വീഴരുത്, വിവാഹം നടത്താമെന്ന് പറഞ്ഞ് പ്രമുഖ മാട്രിമോണി സൈറ്റ് യുവാവിനെ അസ്സലായി പറ്റിച്ചത് ഇങ്ങനെ\nPosted by News Today Malayalam on Friday, September 13, 2019


By santhisenanhs.09 05 2022\nഇപ്പോൾ സമൂഹ മാധ്യമങ്ങളിൽ ശ്രദ്ധേയമാകുന്നത് പ്രിയ താരം പ്രിയങ്ക ചോപ്ര മകളുടെ ആദ്യ ചിത്രം പങ്കുവച്ചു കൊണ്ട് പറഞ്ഞ വാക്കുകളാണ്. അമ്മ ആയതിന്റെ സന്തോഷം പങ്കുവച്ചു താരം പങ്കുവച്ച കുറിപ്പ് ഇതിനോടകം വൈറലാണ്.\nവാടക ഗർഭധാരണത്തിലൂടെ കുഞ്ഞിനെ സ്വീകരിച്ച വിവരം ഏതാനും നാളുകൾക്ക് മുൻപാണ് പ്രിയങ്കയും നിക്കും ലോകത്തോട് അറിയിച്ചത്. ഇതേ തുടർന്ന് സോഷ്യൽ മീഡിയയിൽ താരങ്ങൾക്ക് അഭിനന്ദനങ്ങളും ലോകത്തിന്റെ പല കോണിൽ നിന്നും എത്തിയിരുന്നു. എന്നാൽ തങ്ങളുടെ ആരാധകരോടും സുഹൃത്തുക്കളോടും മാധ്യമങ്ങളോടും സ്വകാര്യത ആവശ്യപ്പെട്ട ദമ്പതികൾ കുട്ടിയുടെ പേരോ ലിംഗമോ സ്ഥിരീകരിച്ചിരുന്നില്ല.\nഇതിനു ശേഷമാണ് ഔദ്യോഗിക രേഖകളിലെ പേര് പുറത്ത് വിട്ടുകൊണ്ട് ഒരു ഇംഗ്ലീഷ് ഓൺലൈൻ മാധ്യമം രംഗത്തെത്തിയത്. ജനന സർട്ടിഫിക്കറ്റ് അനുസരിച്ച് പ്രിയങ്കയും നിക്കും തങ്ങളുടെ പെൺകുഞ്ഞിന് മാൾട്ടി മേരി ചോപ്ര ജോനാസ് എന്നാണ് പേരിട്ടിരിക്കുന്നത് എന്നായിരുന്നു റിപ്പോർട്ട്. എന്നാൽ പേരിനെകുറിച്ചൊന്നും താരദമ്പതികൾ ഇതുവരെ പ്രതികരിച്ചിട്ടില്ല.\nഈ കഴിഞ്ഞ ദിവസങ്ങളിൽ ഞങ്ങൾ കടന്നു പോയ സാഹചര്യങ്ങളെ കുറിച്ച് ചിന്തിക്കാതിരിക്കാൻ കഴിയുകയില്ല. നിരവധി ആളുകൾ ഇതുപോലെ അനുഭവിച്ചിട്ടുണ്ട്. എൻ.ഐ.യുവിലെ 100ലധികം ദിവസങ്ങൾക്ക് ശേഷം, ഞങ്ങളുടെ മകൾ ഒടുവിൽ വീട്ടിലെത്തി. ഓരോ കുടുംബത്തിന്റെയും യാത്ര അദ്വിതീയമാണ്. അതേപോലെ ഞങ്ങളുടേത് വെല്ലുവിളി നിറഞ്ഞ ഏതാനും മാസങ്ങളായിരുന്നു, അതുകൊണ്ട് തന്നെ ഓരോ നിമിഷവും എത്രമാത്രം വിലപ്പെട്ടതും തികവുറ്റതുമാണ് ഈ ദിവസങ്ങൾ എന്ന് ഞങ്ങൾക്ക് വ്യക്തമായി.\nഞങ്ങളുടെ കുഞ്ഞു മകൾ ഒടുവിൽ ഞങ്ങളിലേക്ക് എത്തിയതിലുള്ള സന്തോഷം വളരെ വലുതാണ്. ഓരോ ചുവടിലും നിസ്വാർത്ഥമായി ഒപ്പം നിന്ന റാഡി ചിൽഡ്രൻസ് ലാ ജൊല്ല, ലോസ് ഏഞ്ചൽസിലെ സെഡാർ സിനായ് എന്നിവിടങ്ങളിലെ ഓരോ ഡോക്ടർക്കും നഴ്‌സിനും സ്പെഷ്യലിസ്റ്റിനും നന്ദി പറയുന്നു. ഞങ്ങളുടെ അടുത്ത അധ്യായം ഇപ്പോൾ ആരംഭിക്കുകയാണ്, മമ്മിയും ഡാഡിയും നിന്നെ സ്നേഹിക്കുന്നു. ഒപ്പം മറ്റാരേക്കാളും, എന്നെ ഒരു അമ്മയാക്കിയതിനു നന്ദി നിക്ക് ജോനാസ്. ഞാൻ നിങ്ങളെ സ്നേഹിക്കുന്നു... താരം കുറിച്ചു.


Wed Oct 20 2021 02:34:59 GMT+0530 (India Standard Time)\nBRJ20 Sep 2021 2:41 AM GMT\nലഖ്‌നോ: കൊവിഡ് വ്യാപനം കുറഞ്ഞ പശ്ചാത്തലത്തില് യുപിയില് ഞായറാഴ്ച മുതല് നിയന്ത്രണങ്ങളില് ഇളവ് വരുത്തി. ഞായറാഴ്ച മുതല് ഒത്തുകൂടാവുന്നവരുടെ പരമാവധി എണ്ണം നൂറായി വര്‍ധിപ്പിച്ചു. എന്നാല് കണ്ടെയ്ന്‍മെന്റ് സോണുകളില് പഴയ നിയന്ത്രണങ്ങള് തുടരും.\nഅഡീഷണല് ചീഫ് സെക്രട്ടറിയാണ് ഇതു സംബന്ധിച്ച ഉത്തരവ് പുറപ്പെടുവിച്ചത്. ''തുറന്നതും അല്ലാത്തതുമായ ഇടങ്ങളില് കൊവിഡ് മാനദണ്ഡങ്ങള് പാലിച്ച് പരമാവധി 100 പേര്‍ക്ക് ഒത്തുചേരാന് അനുമതി നല്‍കിയിരിക്കുന്നു. നേരത്തെ അത് പരമാവധി 50 പേരായിരുന്നു''\nസീറ്റുകള് തമ്മില് രണ്ട് മീറ്ററോളം അകലമുണ്ടാവണം. ശുചിമുറികള് വൃത്തിയാക്കുകയും സാനിറ്റൈസ് ചെയ്യുകയും വേണം.


സെൽഫ് പ്രോമോഷൻ | Self Promotion | Gender Gap | Confidence | Manorama News\nസെൽഫ് പ്രോമോഷൻ; സ്ത്രീകൾ പിന്നിൽ, പുരുഷന്മാർ മുന്നിൽ\nമനോരമ ലേഖകൻ December 23, 2019 05:21 PM IST\nഒരു വര്‍ഷം അവസാനിക്കാന് പോകുകയാണ്. വര്‍ഷത്തിന്റെ അവസാന ആഴ്ചകളില് ബോസ് സമീപിച്ച് കഴിഞ്ഞു പോയ വര്‍ഷത്തെക്കുറിച്ച് ചോദിച്ചേക്കാം. എന്തായിരിക്കും മറുപടി. നല്ലതെന്നോ, ഗംഭീരമെന്നോ,ഭീകരമെന്നോ ? മറുപടിയിലുണ്ട് ഓരോരുത്തര്‍ക്കും അവരവരെക്കുറിച്ചുള്ള വിലയിരുത്തല്. സ്വയമുള്ള വിശ്വാസം. ആത്മവിശ്വാസം.\nജോലിയെക്കുറിച്ചും കഴിഞ്ഞുപോയ വര്‍ഷത്തെക്കുറിച്ചും പറയുന്ന മറുപടിയെ ആശ്രയിച്ചിരിക്കും ശമ്പള വര്‍ധന, പ്രമോഷന്, സ്ഥാനക്കയറ്റം, സ്ഥാപനത്തിലെ വളര്‍ച്ചയും സാധ്യതയും.\nഓരോരുത്തരുടെയും മറുപടിയിലുമുണ്ട് വ്യത്യാസം. വ്യക്തികളെന്നതിനേക്കാള് സ്ത്രീ-പുരുഷ വ്യത്യാസം. സ്ത്രീകളും പുരുഷന്‍മാരും ചെയ്യുന്നത് ഒരേ ജോലി തന്നെയാണെങ്കിലും സ്ത്രീകളേക്കാള് 33 ശതമാനത്തിലധികം ഗംഭീരമായിട്ടായിരിക്കും പുരുഷന്‍മാര് അവരുടെ ജോലിയെക്കുറിച്ചു വിശേഷിപ്പിക്കുക. പുരുഷന്‍മാര് ഗംഭീരമെന്ന് അവരുടെ ജോലിയെക്കുറിച്ച് വിശേഷിപ്പിക്കുമ്പോള് അതേ ജോലി തന്നെ ചെയ്ത സ്തീകള് അവരുടെ ജോലിയെക്കുറിച്ച് നല്ലത് എന്ന ഒറ്റവാക്കില് വിശേഷണം ഒതുക്കിയേക്കാം. വിലയിരുത്തല് രണ്ട് ഘടകങ്ങളെ ആശ്രയിച്ചിരിക്കുന്നു. ഒന്ന് ആത്മവിശ്വാസം. അതായത് സ്വന്തം ജോലിയെക്കുറിച്ചുള്ള ശരിയായ അറിവും അറിവില്ലായ്മയും. രണ്ടാമത്തേത് തന്ത്രപരമായ ബുദ്ധി. ഈ ബുദ്ധിയില്ലെങ്കില് സ്ഥാപനത്തില് സ്ഥാനക്കയറ്റം വൈകാനുള്ള സാധ്യതയുണ്ടെന്നും മറക്കരുത്.\nആമസോണ് മെക്കാനിക്കല് ടര്‍ക്കില് പുതുതായി നിയമനം കൊടുത്തവര്‍ക്കിടയില് അടുത്തിടെ ഒരു സര്‍വേ നടത്തിയിരുന്നു. ഗണിതശാസ്ത്രവും സയന്‍സുമായിരുന്നു ടെസ്റ്റില് ഉള്‍പ്പെടുത്തിയ രണ്ടു വിഷയങ്ങള്. സ്ത്രീകളും പുരുഷന്‍മാരും ഈ രണ്ടു വിഷയത്തിലും ഒരുപോലെയാണ് ഉത്തരം രേഖപ്പെടുത്തിയത്. പക്ഷേ, സ്വന്തം കഴിവുകള് രേഖപ്പെടുത്താനുള്ള അവസരം വന്നപ്പോള് പുരുഷന്‍മാര് സ്വയം നല്‍കിയത് 60 ശതമാനത്തില് അധികം മാര്‍ക്കാണെങ്കില് സ്ത്രീകള് പരമാവധി അവരവര്‍ക്കു നല്‍കിയത് 40 ശതമാനം മാര്‍ക്ക് മാത്രം.\nചോദ്യങ്ങള്‍ക്കു കൃത്യമായി ഉത്തരം നല്‍കിയെന്ന് സ്ത്രീകള്‍ക്കറിയാം. പക്ഷേ, അക്കാര്യം അവര് പോലും അംഗീകരിക്കുന്നില്ല എന്നതാണ് യാഥാര്‍ഥ്യം. പുരുഷന്‍മാരാകട്ടെ അമിത ആത്മ വിശ്വാസമുള്ളവരായി കാണപ്പെട്ടു.\nസ്ഥാനക്കയറ്റവും ശമ്പളവര്‍ധനയുമായും ബന്ധമില്ലാത്ത മറ്റൊരു ടെസ്റ്റും ഇതേ വിഭാഗം ജീവനക്കാര്‍ക്കിടയില് നടത്തുകയുണ്ടായി. അപ്പോഴാകട്ടെ സ്ത്രീകളും പുരുഷന്‍മാരും അവരവര്‍ക്ക് മാര്‍ക്കിട്ടത് ഒരുപോലെ.\nEnglish Summary : How Women Describe their Perfomence


AJMAL FROM IDUKKI LOST HIS ENTIRE FAMILY IN A LANDSLIDE | ഉമ്മയും ബാപ്പയും സഹോദരനും താഴ്ന്നു മറഞ്ഞ മണ്ണില് ഘനീഭവിച്ച ദു:ഖമായി അജ്മല്! - Malayalivartha.com Widgets Magazine\nഉമ്മയും ബാപ്പയും സഹോദരനും താഴ്ന്നു മറഞ്ഞ മണ്ണില് ഘനീഭവിച്ച ദു:ഖമായി അജ്മല്!\n13 SEPTEMBER 2018 12:02 PM IST\nകടലക്കച്ചവടം എന്ന ഹോട്ട് ജോബ്! മാസം 72,000 രൂപ വരെ വരുമാനം\nഓഗസ്റ്റ് 16-ന് പെരുമഴ പെയ്തിറങ്ങിയ ആ രാത്രി വെള്ളത്തൂവല് എസ് വളവില് അജ്മലിന്റെ മനസ്സില് അവസാനശ്വാസം വരേയും ഉണ്ടാവും. ആ രാത്രി ഇരുട്ടി വെളുത്തപ്പോഴേക്കും അജ്മലിന്റെ (19) ജീവിതത്തില് നിന്ന് ഉമ്മയും ബാപ്പയും ഏക സഹോദരനും ഇല്ലാതായിക്കഴിഞ്ഞിരുന്നു.\nകഴിഞ്ഞ 16-ന് പുലര്‍ച്ചെ ഒന്നരയോടെയാണ് വെള്ളത്തൂവല് എസ് വളവില് അജ്മലിന്റെ വീടിനു മുകളിലെ കുന്നില് ഉരുള്‍പൊട്ടലുണ്ടായത്. ആ സമയം വീട്ടില് അജ്മലിന്റെ വാപ്പ മുഹമ്മദ് (മമ്മൂട്ടി-42), ഉമ്മ അസ്മ (40), സഹോദരന് മുഫ്‌സല് (18) എന്നിവര് നല്ല ഉറക്കത്തിലായിരുന്നു. വന്‍ശബ്ദം കേട്ടു പരിസരവാസികള് എത്തുമ്പോഴേക്കും ശക്തമായ ഉരുള്‍പൊട്ടലില് വീടും കൃഷിസ്ഥലവും പുഴയിലേക്ക് ഒലിച്ചുപോയിരുന്നു.\nവന്‍ചെളിക്കൂനയായി മാറിയ സ്ഥലത്തേക്ക് അടുക്കാന് കഴിയുമായിരുന്നില്ല. നാലു ദിവസത്തോളം രക്ഷാപ്രവര്‍ത്തനം നീണ്ടെങ്കിലും അവരെ കണ്ടെത്താനായില്ല. ഹൈറേഞ്ചിലേക്കുള്ള വഴികളെല്ലാം മണ്ണിടിച്ചിലില് തകര്‍ന്നതിനാല് സൈന്യത്തിന് എത്താനായതുപോലും രണ്ടുദിവസം കഴിഞ്ഞാണ്. ഫിസിയോതെറപ്പി രണ്ടാം വര്‍ഷ വിദ്യാര്‍ഥിയായ അജ്മല്, ദുരന്തമുണ്ടാകുമ്പോള് ബെംഗളൂരുവില് ആയിരുന്നു.\nവിവരമറിഞ്ഞ് 16-ന് തന്നെ അജ്മല് നാട്ടിലേക്കു തിരിച്ചു. എന്നാല് പാലക്കാട് എത്തി കുടുങ്ങി. രണ്ടു ദിവസത്തിനുശേഷം കെഎസ്ആര്‍ടിസി ബസുകള് ഓട്ടം തുടങ്ങിയതോടെ കോതമംഗലത്തെത്തി. അവിടെ കാത്തുനിന്ന ബന്ധുവിനൊപ്പം ഒരുവിധം നാട്ടിലെത്തിയ അജ്മല് കണ്ടത്, വീടിരുന്നിടത്ത് ഒരു ചെളിക്കൂന മാത്രം. കണ്ണീരടക്കി അവനും തിരച്ചിലില് പങ്കുചേര്‍ന്നു.\nഉരുള്‍പൊട്ടലില് കാണാതായ മൂന്നുപേരെയും ഇനിയും കണ്ടെത്താനായിട്ടില്ല. തീരാവേദനയില് നീറിയാണെങ്കിലും അജ്മലിനു മടങ്ങിപ്പോകാതെ വയ്യ. പരീക്ഷയെഴുതണം. നല്ല മാര്‍ക്ക് വാങ്ങി പഠനം തുടരണം. അജ്മല് കഴിഞ്ഞ 7-ാം തീയതി വെള്ളിയാഴ്ച തന്നെ ബെംഗളൂരുവിനു മടങ്ങി; പരീക്ഷയെഴുതാന്. ബെംഗളൂരുവിലേക്ക് മടങ്ങിയ അജ്മലിനു സ്മരണകളില് ഒരു വീടുണ്ട്. ഒരു ഉരുള്‍പൊട്ടലിലും ഒലിച്ചുപോകാതെ.. ഓര്‍മകളില് നിറയെ ഉമ്മയും വാപ്പയും അനുജനുമുണ്ട്. അതിന്റെ ആത്മബലത്തിലാണ് അജ്മല് ബെംഗളൂരുവിലേക്കു മടങ്ങിയത്.\nചന്ദ്രയാന്-2 വിക്ഷേപണത്തിനുള്ള ഒരുക്കങ്ങള് ശ്രീഹരിക്കോട്ടയില് തകൃതിയില്... തിങ്കളാഴ്ച ഉച്ച തിരിഞ്ഞ് 2.43നാണ് വിക്ഷേപണം, വിക്ഷേപണത്തിന് മുന്നോടിയായുള്ള കൗണ്ട്ഡൗണ് നാളെ തുടങ്ങും (12 minutes ago)\nസംസ്ഥാനത്ത് കനത്ത മഴ തുടരുന്നു.... പമ്പയില് ജലനിരപ്പ് ഉയര്‍ന്നു, പലയിടങ്ങളിലും മണ്ണിടിച്ചില് കാരണം ഗതാഗതം തടസ്സപ്പെട്ടു, 23 വരെ ശക്തമായ കാറ്റും മഴയ്ക്കും സാധ്യതയുണ്ടെന്ന് കാലാവസ്ഥാ വകുപ്പിന്റെ മുന് (20 minutes ago)


22 January, 2019 05:41:54 PM\nരാജപുരം: പതിനഞ്ചുകാരിയെ പീഡിപ്പിച്ച ശേഷം തമിഴ്നാട്ടിലേക്ക് കടന്ന യുവാവിനെ അറസ്റ്റ് ചെയ്തു. പുതുക്കോട്ടയിലെ മണികണ്ഠനെ (26) യാണ് രാജപുരം പ്രിന്‍സിപ്പല് എസ്‌ഐ എം വി ശ്രീജുവും സംഘവും ചേര്‍ന്ന് അറസ്റ്റ് ചെയ്തത്.\nപെണ്‍കുട്ടിയെ വിവാഹ വാഗ്ദാനം നല്‍കി വാടക ക്വാര്‍ട്ടേഴ്സില് കൂട്ടിക്കൊണ്ടുപോയി പീഡിപ്പിച്ച ശേഷം മണികണ്ഠന് മുങ്ങുകയായിരുന്നു. ചെമ്പേരിയില് ബൈക്ക് റിപ്പയറിംഗ് തൊഴിലാളിയാണ് മണികണ്ഠന്. പിന്നീട് ഇയാള് വിവാഹ വാഗ്ദാനത്തില് നിന്ന് പിന്മാറിയതോടെ പെണ്‍കുട്ടി സംഭവം വീട്ടുകാരോട് പറയുകയുകയായിരുന്നു. പരാതിയുടെ അടിസ്ഥാനത്തില് രാജപുരം പോലീസ് കേസെടുത്ത് അന്വേഷണം നടത്തുന്നതിനിടയില് മണികണ്ഠന് ചെന്നൈയിലേക്ക് മുങ്ങി.\nതുടര്‍ന്ന് കാഞ്ഞങ്ങാട് ഡിവൈഎസ്പി പി കെ സുധാകരന്‍റെ നിര്‍ദ്ദേശത്തിന്‍റെ അടിസ്ഥാനത്തില് പുതുക്കോട്ടയിലെ കലപ്പക്കാട് അര്‍തുകൈയില് നിന്നും എസ്‌ഐ ശ്രീജുവും സംഘവും ചെന്നൈ പോലീസിന്‍റെ സഹായത്തോടെ മണികണ്ഠനെ പിടികൂടുകയായിരുന്നു.


Kerala By Election 2019: Rift in BJP over Kummanam Rajasekharan's candidature | കുമ്മനത്തെ വട്ടിയൂർക്കാവിൽ വെട്ടിയത് ഈ നേതാവ്, അമേരിക്കയിലായിരിക്കെ പ്രചാരണം, പുതിയ ട്വിസ്റ്റ് - Malayalam Oneindia\nUpdated: Tue, Oct 1, 2019, 10:25 [IST]\nതിരുവനന്തപുരം: ഒ രാജഗോപാലിന് ശേഷം തങ്ങള്‍ക്ക് രണ്ടാം എംഎല്‍എയെ കിട്ടുമെന്ന് ബിജെപി കണക്ക് കൂട്ടുന്ന മണ്ഡലമാണ് വട്ടിയൂര്‍ക്കാവ്. എന്നാല് സ്ഥാനാര്‍ത്ഥി പ്രഖ്യാപനത്തിന് ശേഷം ബിജെപി അണികളില് അമര്‍ഷം പുകയുകയാണ്. കുമ്മനത്തെ അവസാന നിമിഷം ഒഴിവാക്കി എസ് സുരേഷിനെ സ്ഥാനാര്‍ത്ഥിയാക്കിയത് പ്രവര്‍ത്തകരെ ഞെട്ടിച്ചിരിക്കുകയാണ്.\nകുമ്മനത്തെ ഒഴിവാക്കാനുളള കാരണക്കാരന് ദേശീയ സംഘടനാ സെക്രട്ടറിയായ ബിഎല് സന്തോഷാണെന്നാണ് പാര്‍ട്ടിക്കകത്തും പുറത്തും ഉയരുന്ന സംസാരം. അമേരിക്കയിലായിരുന്ന കുമ്മനത്തെ വിളിച്ച് വരുത്തി അപമാനിക്കേണ്ട ആവശ്യം എന്തായിരുന്നു എന്ന ചോദ്യമാണ് ഉയരുന്നത്. കുമ്മനത്തെ ഒഴിവാക്കിയതില് ആര്‍എസ്എസ് നേതൃത്വത്തിനും അമര്‍ഷമുണ്ട്. പാര്‍ട്ടിയില് പുതിയ പദവി കുമ്മനത്തിന് നല്‍കിയേക്കുമെന്നും അഭ്യൂഹങ്ങളുണ്ട്.\nരാജി വെപ്പിച്ച് മത്സരം\nലോക്‌സഭാ തിരഞ്ഞെടുപ്പില് മത്സരിപ്പിക്കാന് മിസോറാം ഗവര്‍ണര് സ്ഥാനം രാജി വെപ്പിച്ചാണ് കുമ്മനം രാജശേഖരനെ ബിജെപി എത്തിച്ചത്. കുമ്മനത്തെ മത്സരിപ്പിക്കാന് കേന്ദ്ര നേതൃത്വത്തിന് താല്‍പര്യം ഇല്ലാതിരുന്നിട്ടും സംസ്ഥാന ഘടകത്തിന്റെ നിര്‍ബന്ധത്തിന് വഴങ്ങുകയായിരുന്നു. എന്നാല് കുമ്മനം കോണ്‍ഗ്രസിന്റെ ശശി തരൂരിനോട് ഒരു ലക്ഷത്തിലധികം വോട്ടുകള്‍ക്ക് എട്ട് നിലയില്‍പ്പൊട്ടി.\nവട്ടിയൂര്‍ക്കാവില് നിയമസഭാ ഉപതിരഞ്ഞെടുപ്പ് പ്രഖ്യാപിച്ചപ്പോഴും ആദ്യം ഉയര്‍ന്ന പേര് കുമ്മനം രാജശേഖരന്റേത് തന്നെയായിരുന്നു. ഒരു മാസത്തെ അമേരിക്കന് യാത്രയില് ആയിരുന്നു കുമ്മനം. ഈ സമയത്താണ് കുമ്മനം സ്ഥാനാര്‍ത്ഥിയാകും എന്ന തരത്തിലുളള പ്രചരണം നടന്നത്. എന്നാല് സ്ഥാനാര്‍ത്ഥിയാകാന് താല്‍പര്യമില്ലെന്നും പുതിയ ആളുകള് വരട്ടെ എന്നുമാണ് കുമ്മനം നിലപാടെടുത്തത്.\nഅവസാന നിമിഷം ട്വിസ്റ്റ്\nഎന്നാല് കുമ്മനം തന്നെ മത്സരിക്കണമെങ്കിലും എങ്കിലേ വിജയ സാധ്യതയുളളൂ എന്നും സമ്മര്‍ദ്ദം ഉയര്‍ന്നതോടെ കുമ്മനം നിലപാട് മാറ്റി. ആര്‍എസ്എസ് കൂടി ഇടപെട്ടതോടെ പാര്‍ട്ടി ആവശ്യപ്പെട്ടാല് മത്സരിക്കാം എന്നായി കുമ്മനം. എന്നാല് സ്ഥാനാര്‍ത്ഥി പ്രഖ്യാപനം നടന്നതോടെ കുമ്മനവും പാര്‍ട്ടി അണികളും ഒരുപോലെ ഞെട്ടി. കുമ്മനത്തിന് വേണ്ടി അണികള് വട്ടിയൂര്‍ക്കാവില് പ്രചാരണം വരെ തുടങ്ങിയിരുന്നു.\nപിന്നിൽ ഈ നേതാവോ\nഅവസാന നിമിഷം അപ്രതീക്ഷിതമായി സ്ഥാനാര്‍ത്ഥി മാറിയതിന് പിന്നില് പാര്‍ട്ടിക്കുളളിലെ ഗ്രൂപ്പിസമാണ് കാരണം എന്നാണ് വിലയിരുത്തപ്പെടുന്നത്. കുമ്മനവുമായി ഒട്ടും രസത്തില് അല്ലാത്ത ദേശീയ സംഘടനാ സെക്രട്ടറി ബിഎല് സന്തോഷിന്റെ ഇടപെടലും കുമ്മനത്തിന് സീറ്റ് നിഷേധിക്കാന് കാരണമായി എന്നും റിപ്പോര്‍ട്ടുകളുണ്ട്. നേരത്തെ കുമ്മനം ബിജെപി സംസ്ഥാന അധ്യക്ഷന് ആയിരുന്നപ്പോള് സന്തോഷ് സഹ സംഘടനാ സെക്രട്ടറി ആയിരുന്നു.\nമോദിയും അമിത് ഷായുമായി അടുത്ത ബന്ധം പുലര്‍ത്തുന്ന സന്തോഷിന് കുമ്മനവുമായി പണ്ട് തൊട്ടേ യോജിപ്പില് ആയിരുന്നില്ല. ഇതാണ് അവസാന നിമിഷം എസ് സുരേഷ് വട്ടിയൂര്‍ക്കാവില് സ്ഥാനാര്‍ത്ഥിയായി പ്രത്യക്ഷപ്പെടാനുളള കാരണം എന്നും സൂചനയുണ്ട്. സംസ്ഥാന രാഷ്ട്രീയത്തില് സജീവമായി നില്‍ക്കേ കുമ്മനത്തെ മിസോറാം ഗവര്‍ണറായി നിയമിച്ചത് കേരള ബിജെപിയെ അമ്പരപ്പിച്ചിരുന്നു. ഇതിന് പിന്നിലും സന്തോഷാണെന്നാണ് സൂചന.\nപുതിയ പദവി നല്‍കി അനുനയിപ്പിച്ചേക്കും\nഅതേസമയം കുമ്മനത്തെ വട്ടിയൂര്‍ക്കാവില് നിന്ന് ഒഴിവാക്കിയതില് ആര്‍എസ്എസ് നേതൃത്വത്തിനും അതൃപ്തിയുണ്ട്. ആര്‍എസ്എസ് സമ്മര്‍ദ്ദത്തിന് വഴങ്ങിയാണ് കുമ്മനം മനസ്സില്ലാ മനസ്സോടെ മത്സരത്തിന് തയ്യാറായത്. എന്നിട്ടും ഒഴിവാക്കപ്പെട്ടതില് കുമ്മനത്തിനും അതൃപ്തിയുണ്ട്. കുമ്മനത്തിന് പാര്‍ട്ടിയില് പുതിയ പദവി നല്‍കി അനുനയിപ്പിച്ചേക്കും എന്നും അഭ്യൂഹങ്ങളുണ്ട്. അതേസമയം കുമ്മനമായിരുന്നുവെങ്കില് ലഭിക്കുമായിരുന്ന പിന്തുണ ആര്‍എസ്എസില് നിന്ന് സുരേഷിന് ലഭിക്കുമോ എന്നതാണ് ബിജെപിയെ ആശങ്കപ്പെടുത്തുന്നത്.\nKerala By Election 2019: Rift in BJP over Kummanam Rajasekharan's candidature


കാശുള്ളവന് രക്ഷപ്പെടും; താനിങ്ങനെ കിടക്കുമെന്ന് പള്‍സര് സുനി\n07 February, 2018 01:18:20 PM\nഇപ്പോള് ഈ കേസില് താന് മാത്രമായെന്നും പള്‍സര് സുനി\nകൊച്ചി: നടിയെ ആക്രമിച്ച കേസില് കാശുള്ളവന് രക്ഷപ്പെടുമെന്ന് മുഖ്യപ്രതി പള്‍സര് സുനി. അങ്കമാലി ഒന്നാം ക്ലാസ് മജിസ്ട്രേട്ട് കോടതിയില് ഹാജരാക്കിയപ്പോഴാണ് സുനി ഇക്കാര്യം പറഞ്ഞത്.താനിങ്ങനെ കിടക്കും, കാശുള്ളവന് രക്ഷപ്പെടും. ഇപ്പോള് ഈ കേസില് താന് മാത്രമായെന്നും പള്‍സര് സുനി മാധ്യമങ്ങളോട് പറഞ്ഞു.\nകേസ് വിചാരണക്കായി സെഷന്‍സ് കോടതിയിലേക്ക് മാറ്റുന്നതിന് മുമ്പ് എല്ലാ പ്രതികളും ഹാജരാകണമെന്ന് അങ്കമാലി ഒന്നാം ക്ലാസ് മജിസ്ട്രേട്ട് കോടതി നിര്‍ദേശിച്ചിരുന്നു. എന്നാല് ദിലീപ് ഹാജരായിരുന്നില്ല. ഇക്കാര്യം ചോദിച്ചപ്പോഴാണ് സുനിയുടെ പ്രതികരണം. കേസില് ഒന്നാം പ്രതിയാണ് പള്‍സര് സുനി. കേസുമായി ബന്ധപ്പെട്ട എല്ലാ നടപടിക്രമങ്ങളും അങ്കമാലി മജിസ്ട്രേറ്റ് കോടതി പൂര്‍ത്തിയാക്കി. വിചാരണക്കായി ജില്ലാ സെഷന്‍സ് കോടതിയിലേക്ക് മാറ്റി കോടതി ഉത്തരവിറക്കി.


വോഡാഫോൺ പണി തന്നു!! – ചായില്യം\nഇന്നു രാവിലെ മുതൽ വിക്കിപീഡിയനായ വിജയേട്ടനെ(വിജയകുമാർ ബ്ലാത്തൂർ) വിളിക്കാൻ ശ്രമിച്ചപ്പോൾ കിട്ടിയിരുന്നില്ല. ഞാൻ കരുതി മൂപ്പർ വല്ല ഹിമാലയത്തിലോ അഗസ്ത്യാർകൂടത്തിലോ മറ്റോ ആയിരിക്കും അതാണു കിട്ടാത്തതെന്ന്. എനിക്കുള്ള കോൾസൊക്കെ കൃത്യമായി വരുന്നുണ്ടായിരുന്നു. രാവിലെ ഒന്നു വീട്ടിലേക്ക് വിളിച്ചപ്പോൾ കിട്ടിയതുമാണ്. സ്നാക്‌സിനു വരുന്നില്ലെന്നു പറഞ്ഞ് വൈകുന്നേരം എന്നും കൂടെവരുന്ന കുട്ടിക്ക് മെസേജയക്കാനും പറ്റി.. അതായത് ഇൻകമിങ്സിനും മെസേജിങ്സിനും കുഴപ്പില്ലായിരുന്നു; ഞാൻ ഫോണിനെ സംശയിച്ചതില്ല എന്നു ചുരുക്കം…\nVodafone Customer Care Number, കസ്റ്റമർകെയർ, വോഡാഫോൺ


തുല്യ ശക്തികള്, തുല്യ ദുഃഖിതര്; ഉദ്ഘാടനമത്സരത്തില് ഇംഗ്ലണ്ട് ഇന്ന് ദക്ഷിണാഫ്രിക്കയ്ക്കെതിരേ.. - The Kerala Online\nതുല്യ ശക്തികള്, തുല്യ ദുഃഖിതര്; ഉദ്ഘാടനമത്സരത്തില് ഇംഗ്ലണ്ട് ഇന്ന് ദക്ഷിണാഫ്രിക്കയ്ക്കെതിരേ..\nPosted on May 30, 2019 May 30, 2019 Author Chief Editor\tComments Off on തുല്യ ശക്തികള്, തുല്യ ദുഃഖിതര്; ഉദ്ഘാടനമത്സരത്തില് ഇംഗ്ലണ്ട് ഇന്ന് ദക്ഷിണാഫ്രിക്കയ്ക്കെതിരേ..\nലോകകപ്പിലെ ഉദ്ഘാടനമത്സരത്തിൽ ആതിഥേയരായ ഇംഗ്ലണ്ടും ദക്ഷിണാഫ്രിക്കയും ഏറ്റുമുട്ടുമ്പോൾ തുല്യദുഃഖിതരുടെ പോരാട്ടം കൂടിയാണത്.\nലോക ക്രിക്കറ്റിലെ പ്രധാന ശക്തികളായിട്ടും ഇരുടീമുകൾക്കും ഇതുവരെ ലോകകപ്പ് നേടാനായിട്ടില്ല. ആ ചരിത്രം തിരുത്താനാണ് ഇരുടീമുകളും വരുന്നത്. ഇന്ത്യൻ സമയം വൈകീട്ട് മൂന്നു മുതൽ ലണ്ടനിലെ ഓവൽ ക്രിക്കറ്റ് ഗ്രൗണ്ടിലാണ് മത്സരം.\nതുല്യശക്തികളുടെ പോരാട്ടം കൂടിയാണിത്. ലോകകപ്പിൽ ആറുതവണ മുഖാമുഖം വന്നപ്പോൾ ഇരുടീമുകളും മൂന്നുകളിവീതം ജയിച്ചു. ഏകദിനത്തിൽ ആകെ 59 മത്സരങ്ങളിൽ ഇംഗ്ലണ്ടിന് 26 ജയവും ദക്ഷിണാഫ്രിക്കയ്ക്ക് 29 ജയവുമുണ്ട്.\nകഴിഞ്ഞ ലോകകപ്പിൽ ഇംഗ്ലണ്ട് പ്രാഥമിക റൗണ്ടിൽ തോറ്റ് പുറത്തായി. അത് മാറ്റത്തിന്റെ തുടക്കമായിരുന്നു. പുതിയൊരു ടീമിനെ വാർത്തെടുത്തു. കളി മാറി. ഏകദിനത്തിൽ ഏറ്റവുമുയർന്ന രണ്ട് സ്കോറുകളും (481, 444) ഇംഗ്ലണ്ട് കുറിച്ചു. റാങ്കിങ്ങിൽ ഒന്നാമതെത്തി.\nലോകകപ്പിന് തൊട്ടുമുമ്പ് പാകിസ്താനെതിരായ പരമ്പരയിൽ നാലുവട്ടം 300 റൺസിന് മുകളിൽ സ്കോർ ചെയ്ത് നാലിലും ജയിച്ചു. ഓയിൻ മോർഗൻ നയിക്കുന്ന ടീമിന്റെ ഏറ്റവും വലിയ ശക്തി ജാസൻ റോയ്, ജോണി ബെയർസ്റ്റോ, ജോ റൂട്ട്, ജോസ് ബട്ലർ, ബെൻ സ്റ്റോക്സ് തുടങ്ങിയ മുൻനിര ബാറ്റിങ് തന്നെ. മോയിൻ അലി, ബെൻ സ്റ്റോക്സ് എന്നീ എണ്ണം പറഞ്ഞ ഓൾറൗണ്ടർമാരുമുണ്ട്.\n1992 മുതൽ ലോകകപ്പിൽ കളിക്കുന്ന ദക്ഷിണാഫ്രിക്ക കഴിഞ്ഞതവണ സെമിഫൈനലിൽ ന്യൂസീലൻഡിനോട് തോറ്റു. ഇക്കുറി ഫാഫ് ഡുപ്ലെസി നയിക്കുന്ന ടീമിൽ ക്വിന്റൺ ഡി കോക്ക്, ഹാഷിം ആംല, ഡേവിഡ് മില്ലർ, ജെ.പി. ഡുമിനി തുടങ്ങിയ പരിചയസമ്പന്നരുണ്ട്. പരിക്കിലായിരുന്ന പേസ് ബൗളർ കാഗിസോ റബാഡ തിരിച്ചെത്തും.\nചെന്നൈയെ ഒരൊറ്റ റണ്ണിന് തോല്‍പ്പിച്ചു; നാലാം ഐപിഎല് കിരീടവുമായി മുംബൈ..\nഹൈദരാബാദ്: ഉപ്പലിലെ രാജീവ് ഗാന്ധി സ്റ്റേഡിയത്തിൽ അവസാന ചിരി മുംബൈ ഇന്ത്യൻസിന്. അവസാന ഓവറുകളിലെ സമ്മർദ്ദത്തെ അതിജീവിച്ച്, ആവേശ പോരാട്ടത്തിനൊടുവിൽ മുംബൈ ഇന്ത്യൻസിന് നാലാം ഐ.പി.എൽ കിരീടം. ഒരൊറ്റ റണ്ണിന് മുംബൈ ഇന്ത്യൻസ് ധോനിയുടെ ചെന്നൈ സൂപ്പർ കിങ്സിനെ മറികടന്നു. 59 പന്തിൽ എട്ടു ഫോറും നാല് സിക്സും സഹിതം 80 റൺസ് അടിച്ചുകൂട്ടിയ ഓപ്പണർ ഷെയ്ൻ വാട്സൺന്റെ മികവിൽ ചെന്നൈ ഒരു ഘട്ടത്തിൽ കിരീടത്തിന് തൊട്ടടുത്ത് വരെ എത്തിയതാ,…:…….ണ്. ക്രുണാൽ പാണ്ഡ്യ എറിഞ്ഞ 18-ാം ഓവറിൽ […]\nവെസ്റ്റിൻഡീസ് പര്യടനം:ടീം ഇന്ത്യയെ കോലി തന്നെ നയിക്കും; ബുമ്ര ടെസ്റ്റിന് മാത്രം, പന്ത് വിക്കറ്റ് കീപ്പർ\nമുംബൈ: വെസ്റ്റിൻഡീസ് പര്യടനത്തിനുള്ള ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചു. പര്യടനത്തിന് ഇല്ലെന്ന് എം.എസ്. ധോണി അറിയിച്ചതിനാൽ യുവതാരം ഋഷഭ് പന്ത് ഇന്ത്യയുടെ ഒന്നാം നമ്പർ വിക്കറ്റ് കീപ്പറായി ടീമിലെത്തി. ഫാസ്റ്റ് ബോളർ ജസ്പ്രിത് ബുമ്രയ്ക്ക് ഏകദിന, ട്വന്റി20 പരമ്പരകളിൽ വിശ്രമം അനുവദിച്ചു. പക്ഷേ ടെസ്റ്റ് ടീമിൽ ബുമ്രയെയും ഉൾപ്പെടുത്തിയിട്ടുണ്ട്. വിരാട് കോലി തന്നെ മൂന്ന് ഫോർമാറ്റുകളിലും ക്യാപ്റ്റനാകും. യുവ ബോളർമാരായ നവ്ദീപ് സൈനി, ഖലീൽ അഹമ്മദ് എന്നിവര് ഏകദിന, ട്വന്റി20 ടീമുകളിലുണ്ട്. ഇന്ത്യ എ ടീമിൽ മികച്ച […]\nറാഞ്ചി: മഹേന്ദ്രസിംഗ് ധോണി തികഞ്ഞ ദേശസ്നേഹിയായതിനാൽ രാജ്യം കടുത്ത പ്രതിസന്ധിയിലൂടെ കടന്നുപോകുന്ന ഈ കോവിഡ് രോഗകാലത്ത് പരസ്യങ്ങളിൽ അഭിനയിക്കാൻ ധോണിയെ കിട്ടില്ല എന്ന് അദ്ദേഹത്തിൻ്റെ മാനേജരായ മിഹിർ ദിവാകർ പറഞ്ഞു. റാഞ്ചിയിലെ ഫാം ഹൗസിൽ ജൈവകൃഷിയിലാണ് മുൻ ഇന്ത്യൻ ക്യാപ്റ്റൻ. വരാനിരുന്ന ഐ.പിൽഎല്ലിലൂടെ സജീവക്രിക്കറ്റിലേക്കുള്ള തിരിച്ചുവരവിനൊരുങ്ങിയിരുന്ന സമയത്താണ് ലോകം കോവിഡ് 19 പ്രഭാവത്തിൽ വിറച്ചൊതുങ്ങിയത്. ഇന്ത്യ ലോക് ഡൗൺ പ്രഖ്യാപിച്ചതോടെ റാഞ്ചിയിലെ വീട്ടിലേക്ക് ധോണിയൊതുങ്ങി. “നല്ലൊരു കർഷകനായ ധോണിക്ക് റാഞ്ചിയിൽ 50 ഏക്കറോളം കൃഷിഭൂമിയുണ്ട്. ഈ പ്രതിസന്ധികാലത്ത് […]\nരണ്ടാം നരേന്ദ്രമോദി സർക്കാർ ഇന്ന് സത്യപ്രതിജ്ഞ ചെയ്‌ത് അധികാരമേൽക്കും..\nദേശീയ സുരക്ഷാ ഉപദേഷ്ടാവായി അജിത് ഡോവൽ തുടരും..


റുപേ കാര്‍ഡ് ഇനി യുഎഇയിലും; സ്വാഗതം ചെയ്ത് പ്രവാസി വ്യവസായികള്\nAbu Dhabi - United Arab Emirates, First Published 24, Aug 2019, 2:29 PM IST\nറുപേ കാര്‍ഡിന്റെ ഉപയോഗം സാധ്യമാക്കുന്നതിന് നാഷണല് പേയ്‍മെന്റ് കോര്‍പറേഷന് ഓഫ് ഇന്ത്യയും യുഎഇയിലെ മെര്‍ക്കുറി പേയ്മെന്റും ധാരണാപത്രം ഒപ്പുവെയ്ക്കും. ഇതോടെ യുഎഇയിലെ പി.ഒ.എസ് ടെര്‍മിനലുകളില് റുപേ കാര്‍ഡുകള് ഉപയോഗിക്കാന് സാധിക്കും.\nഅബുദാബി: വിസ, മാസ്റ്റര് തുടങ്ങിയവയ്ക്ക് പകരം ഉപയോഗിക്കാനാവുന്ന ഇന്ത്യയുടെ സ്വന്തം റുപേ കാര്‍ഡ് ഇനി യുഎഇയിലും സ്വീകരിക്കും. റുപേ കാര്‍ഡ് ഉപയോഗിക്കാനാവുന്ന മദ്ധ്യപൂര്‍വ ദേശത്തെ ആദ്യ രാജ്യമാവുകയാണ് യുഎഇ. ഡിജിറ്റര് പേയ്മെന്റുകള്, വ്യാപാരം, ടൂറിസം തുടങ്ങിയ രംഗങ്ങളില് ഇരുരാജ്യങ്ങള്‍ക്കുമിടയിലെ ബന്ധം ശക്തമാക്കുന്ന നടപടിയെ പ്രമുഖ പ്രവാസി വ്യവസായികള് സ്വാഗതം ചെയ്തു.\nറുപേ കാര്‍ഡിന്റെ ഉപയോഗം സാധ്യമാക്കുന്നതിന് നാഷണല് പേയ്‍മെന്റ് കോര്‍പറേഷന് ഓഫ് ഇന്ത്യയും യുഎഇയിലെ മെര്‍ക്കുറി പേയ്മെന്റും ധാരണാപത്രം ഒപ്പുവെയ്ക്കും. ഇതോടെ യുഎഇയിലെ പി.ഒ.എസ് ടെര്‍മിനലുകളില് റുപേ കാര്‍ഡുകള് ഉപയോഗിക്കാന് സാധിക്കും. പ്രവാസികള്‍ക്കും യുഎഇ സന്ദര്‍ശിക്കുന്നവര്‍ക്കും ഏറെ ഗുണം ചെയ്യുന്ന തീരുമാനമാണിതെന്ന് ലുലു ഗ്രൂപ്പ് ചെയര്‍മാന് എം.എ യൂസഫലി പറഞ്ഞു. എന്.എം.സി ഗ്രൂപ്പ് ചെയര്‍മാന് ബി ആര് ഷെട്ടിയും തീരുമാനത്തെ സ്വാഗതം ചെയ്തു.\nപണമിടപാടുകൾക്ക് മാസ്റ്റർ, വിസ ഡെബിറ്റ് കാർഡുകളേക്കാൾ നിരക്ക് കുറവായിരിക്കുമെന്നതാണ് റുപേയുടെ പ്രത്യേകത. സാധാരണ ഡെബിറ്റ് കാർഡുകൾ പോലെ എ.ടി.എം., പി.ഒ.എസ്, ഓൺലൈൻ സെയിൽസ് എന്നീ ആവശ്യങ്ങൾക്ക് റുപേ കാർഡുകൾ ഉപയോഗിക്കാനാവും. നിലവില് സിംഗപ്പൂരിലും ഭൂട്ടാനിലുമാണ് ഇന്ത്യയ്ക്ക് പുറത്ത് റുപേ കാര്‍ഡുകള് ഉപയോഗിക്കാനാവുന്നത്.


30 Jan 2014 9:05 PM GMT\nകഴിഞ്ഞ 20 വര്‍ഷത്തിലധികമായി കേന്ദ്രത്തിലും പല സംസ്ഥാനങ്ങളിലും വനിതാ കമ്മീഷനുകള് നിലവില് വന്നിട്ട്. വലിയ പ്രതീക്ഷയോടെ നിലവില് വന്ന ഈ സംവിധാനം, അപ്പപ്പോള് ഭരിക്കുന്ന പാര്‍ട്ടികളുടെ മഹിളാ നേതാക്കളുടെ താവളമായി പരിണമിച്ചിരിക്കുകയാണ്. ഇതേഗതി തന്നെയാണ് ന്യൂനപക്ഷ കമ്മീഷനും എസ്.സി, എസ്.ടി കമ്മീഷനുകളുടേയും.\nസെമി ജുഡീഷ്യല് അധികാരമുളള ഈ സ്ഥാപനങ്ങള് വെറും രാഷ്ട്രീയ പകപോക്കലുകളും മാധ്യമങ്ങളില് നിറയാനുള്ള തരംതാണ പരിപാടികളുമായി കാലക്ഷേപം ചെയ്യുകയാണ്.\nഈയിടെ ഡല്‍ഹിയിലെ വനിതാ കമ്മീഷനും ദേശീയ വനിതാ കമ്മീഷനും ആം ആദ്മി പാര്‍ട്ടിയുടെ വിവാദ പുരുഷനായ മന്ത്രി സോംനാഥ് ഭാരതിക്കെതിരെ സമന്‍സ് അയച്ചു കളിക്കുകയാണ്. മന്ത്രിയുടെ വക്കീലന്മാരും വനിതാ കമ്മീഷന് മെമ്പര്‍മാരും തമ്മിലുള്ള വാഗ്വാദം നടക്കുന്നത് ടെലിവിഷന് ക്യാമറകള്‍ക്ക് മുന്നിലാണ്. ഡല്‍ഹി വനിതാ കമ്മീഷന് അധ്യക്ഷ ബര്‍ക്ക സിംഗും ദേശീയ വനിതാ കമ്മീഷന് അധ്യക്ഷ മമതാ ശര്‍മയും അറിയപ്പെടുന്ന മഹിളാ കോണ്‍ഗ്രസ് നേതാക്കളാണ്. രണ്ടു പേരും ഈയിടെ നടന്ന തെരഞ്ഞെടുപ്പില് ഡല്‍ഹിയില് നിന്നും രാജസ്ഥാനില് നിന്നും തോറ്റവരാണ്. ഇത്തരം തികഞ്ഞ രാഷ്ട്രീയക്കാരില് നിന്ന് മറുചേരിയില് ഉള്ളവര്‍ക്ക് നീതി ലഭിക്കില്ല എന്നു വ്യക്തം.\nദേശീയ വനിതാ കമീഷന് അധ്യക്ഷ മമ്ത ശര്‍മ\nശശി തരൂരിന്റെ ഭാര്യ സുനന്ദ പുഷ്‌കറിന്റെ മരണം ഈ രണ്ടു കോണ്‍ഗ്രസ് മഹതികള് നയിക്കുന്ന വനിതാ കമ്മീഷന് അറിഞ്ഞ മട്ടില്ല.\nഇത്തരം കമ്മീഷനുകള് തങ്ങളുടെ സെമി ജുഡീഷ്യല് അധികാരം ഉപയോഗിച്ച് പലപ്പോഴും രാഷ്ട്രീയ എതിരാളികളെ പാരവയ്ക്കാനാണ് ശ്രമിക്കുന്നത്. അല്ലെങ്കില് മാധ്യമങ്ങള് കെട്ടിഘോഷിക്കുന്ന കേസുകളില് എടുത്തു ചാടി വനിതാ കമ്മീഷന് ഇടപെടുന്നുു എന്ന ബ്രേക്കിംഗ് ന്യൂസ് വരുത്തി സ്വന്തം മുഖം ടി.വിയില് വരുത്തുക എന്ന ഒറ്റ ലക്ഷ്യം മാത്രമേ ഇവര്‍ക്കുള്ളൂ.\nഇതൊന്നും കൂടാതെ നിയമങ്ങളെ കുറിച്ച് ശ്രദ്ധിക്കാതെ, സിവില് - ക്രിമിനല് കോടതികളുടെ പരിഗണനയില്‍പ്പെടുന്ന വിഷയങ്ങളില് ഇടപെട്ട് കുളമാക്കുന്ന പ്രവണതയും മിക്ക വനിതാ കമ്മീഷനുകള്‍ക്കുമുണ്ട്.\nരണ്ട് വര്‍ഷം മുമ്പ് ദേശീയ വനിതാ കമ്മീഷനെ കോടതി 25,000 രൂപ പിഴശിക്ഷ വിധിച്ചിട്ടുണ്ട്. വളരെ രസകരമാണ് ആ കേസ്.\nപ്രധാനമന്ത്രി മന്‍മോഹന് സിംഗിന്റെ ഭാര്യ ഒരു വിവാഹ മോചന കേസില് അവിഹിതമായി ഇടപെട്ട് വനിതാ കമ്മീഷനില് ശിപാര്‍ശ ചെയ്തു. കേട്ടപാതി വനിതാ കമ്മീഷന് ഭര്‍ത്താവിനെതിരെ ലുക്ക് ഔട്ട് നോട്ടീസ് പുറപ്പെടുവിച്ചു. ലുക്ക് ഔട്ട് നോട്ടീസ് പുറപ്പെടുവിക്കാനുള്ള അധികാരം മജിസ്‌ട്രേറ്റുമാര്‍ക്ക് മാത്രമേയുള്ളൂ. ഭര്‍ത്താവിനെ വിമാനത്തില് നിന്നും പോലീസ് വലിച്ചിറക്കി. അവസാനം ഭര്‍ത്താവ് കൊടുത്ത കേസില് വനിതാ കമ്മീഷനും ആഭ്യന്തര മന്ത്രാലയത്തിനും കോടതി 25,00 രൂപ വിതം പിഴ വിധിച്ചു.\n2000-ത്തിന്റെ പകുതിയില് ഉന്നതനായ കോണ്‍ഗ്രസ് നേതാവ് വനിതാ കമ്മീഷന് അംഗത്തിന്റെ വീട്ടില്‍വച്ച് ബലാത്സംഗം ചെയ്‌തെന്ന പരാതിയുമായി അവിടെ ജോലി ചെയ്തിരുന്ന സ്ത്രീ സുപ്രീം കോടതി വരെ പോയതാണ്. എന്തായാലും പണം വാരി എറിഞ്ഞപ്പോള് ആ പാവം സ്ത്രീ സുപ്രീം കോടതിയില് നടത്തിയിരുന്ന കേസ് പോലും പിന്‍വലിച്ചു.\nഇതൊക്കെ തന്നെയാണ് രാഷ്ട്രീയക്കാരെ കൊണ്ട് കുത്തിനിറച്ച ന്യൂനപക്ഷ, എസ്.സി, എസ്.ടി കമ്മീഷനുകളുടേയും ഗതി. തരുണ് തേജ്പാല് കേസില് ഡല്‍ഹി കമ്മീഷനും ദേശീയ വനിതാ കമ്മീഷനും കമാ എന്നൊരക്ഷരം മിണ്ടിയില്ല. ബി.ജെ.പി ഭരിക്കുന്ന ഗോവയിലെ വനിതാ കമ്മീഷന് ഈ കേസില് കാണിച്ച ആര്‍ജവം നമ്മള് കണ്ടതാണെല്ലോ.\nഡല്‍ഹി വനിതാ കമ്മീഷന് അധ്യക്ഷ ബര്‍ഖ സിംഗ്\n2006-ല് ഈ കമ്മീഷനുകളിലെ ചെയര്‍മാന്, മെമ്പര് സ്ഥാനങ്ങള്, ഓഫീസ് ഓഫ് പ്രോഫിറ്റിന്റെ പരിധിയില് നിന്ന് കേന്ദ്ര സര്‍ക്കാര് ഒഴിവാക്കി. മന്ത്രിസ്ഥാനം കിട്ടാതെ പ്രശ്‌നം ഉണ്ടാക്കുന്ന എം.പിമാരേയും എം.എല്.എമാരോയും പ്രീണിപ്പിക്കാന് വേണ്ടിയാണ് ഈ ഇളവ് ചെയ്തത്. ഈ കമ്മീഷനുകളിലെ സ്ഥാനമാനങ്ങള് മന്ത്രിപദവിക്ക് തുല്യമാക്കി ഭേദഗതിയും പുറപ്പെടുവിച്ചു.\nന്യൂനപക്ഷ കമ്മീഷന്റെ ചെയര്‍മാന് ആയിരുന്ന മുന് ആഭ്യന്തര മന്ത്രി ബൂട്ടാ സിംഗിന്റെ മകന്റെ ചെയ്തികള് നമ്മള് കണ്ടതാണ്. അച്ഛന്റെ കമ്മീഷന് സമന്‍സ് അയയ്ക്കുന്നവരെ വിരട്ടി മകന് കോടികള് കൊയ്തു.\nഈ കമ്മീഷനകളുടെ പ്രവര്‍ത്തനങ്ങള് അവലോകനം ചെയ്ത് പാളിച്ച വിലയിരുത്തേണ്ട സമയം അതിക്രമിച്ചിരിക്കുകയാണ്. വനിതാ, ന്യൂനപക്ഷ, എസ്.സി, എസ്.ടി കമ്മീഷനുകളുടെ നിയമങ്ങളില് കാതലായ ഭേദഗതി വരുത്തുക എന്നതാണ് ഏക പോംവഴി. ചുരുങ്ങിയത് അധ്യക്ഷ സ്ഥാനങ്ങളും ചില മെമ്പര് സ്ഥാനങ്ങളും റിട്ടയേര്‍ഡ് ജഡ്ജിമാര്‍ക്ക് വേണ്ടി സംവരണം ചെയ്താല് മാത്രമേ ഇത്തരം പ്രശ്‌നങ്ങളില് ഒരു പോംവഴി ഉണ്ടാക്കാന് പറ്റൂ. ജില്ലാ ജഡ്ജിമാര് മുതല് സുപ്രീം കോടതി ജഡ്ജി പദവികളില് ഇരുന്നവരെ ഇത്തരം കമ്മീഷനുകളില് നിയമിച്ചാല് മാത്രമേ രാഷ്ട്രീയ അതിപ്രസരം ഒഴിവാക്കാന് സാധിക്കൂ. ഉപഭോക്തൃ തര്‍ക്ക പരിഹാര കമ്മീഷനുകളുടെ ഘടന നമുക്ക് ഇവിടെ പരീക്ഷിക്കാവുന്നതാണ്.\nരാഷ്ട്രീയക്കാരേക്കാള് എന്തുകൊണ്ടും അധ്യക്ഷ സ്ഥാനങ്ങളില് റിട്ടയേര്‍ഡ് ജഡ്ജിമാര് തന്നെയാണ് നല്ലത്. പകുതിയോ അതിലധികമോ മെമ്പര് സ്ഥാനങ്ങളില് മറ്റുള്ളവരെ പരിഗണിക്കാവുന്നതാണ്. അല്ലെങ്കില് ഇത്തരം പ്രസ്ഥാനങ്ങളുടെ വിശ്വസ്യത തകരും എന്ന കാര്യം ഉറപ്പാണ്.


Kerala Liquor Policy | മദ്യനയം വിദേശഷാപ്പുകളെ പ്രോത്സാഹിക്കുന്നത്; പുനഃപരിശോധിക്കണമെന്ന് AITUC | left trade unions said against new Kerala Liquor Policy – News18 Malayalam\nKerala Liquor Policy | മദ്യനയം വിദേശഷാപ്പുകളെ പ്രോത്സാഹിക്കുന്നത്; പുനഃപരിശോധിക്കണമെന്ന് AITUC\nLast Updated : March 31, 2022, 15:40 IST\nസംസ്ഥാന സര്‍ക്കാര് അംഗീകരിച്ച പുതിയ മദ്യനയത്തിനും ഓട്ടോ ടാക്സി നിരക്കുവര്‍ധന തീരുമാനത്തിനുമെതിരെ ഇടത് തൊഴിലാളി സംഘടനകള് രംഗത്ത്. പുതിയ മദ്യനയം പുനഃപരിശോധിക്കണമെന്ന് എഐടിയുസി ആവശ്യപ്പെട്ടു. വിദേശമദ്യഷാപ്പുകളെ മാത്രം പ്രോത്സാഹിപ്പിക്കുന്നതാണ് പുതിയ മദ്യനയമെന്ന് എഐടിയുസി ജനറല് സെക്രട്ടറി കെ.പി.രാജേന്ദ്രന് പറഞ്ഞു. ഓട്ടോ നിരക്കുവര്‍ധന അപര്യാപ്തമെന്ന് ഇന്നലെ സിഐടിയു വിമര്‍ശിച്ചിരുന്നു. സിഐടിയുവിന്‍റെ പരാതി പരിശോധിക്കുമെന്ന് ഗതാഗതമന്ത്രി ആന്‍റണി രാജു പ്രതികരിച്ചു.\nഇടതുമുന്നണിയില് ചര്‍ച്ച ചെയ്യാതെ സര്‍ക്കാര് അംഗീകരിച്ച മദ്യനയത്തിനെതിരെയാണ് സിപിഐ ട്രേഡ് യൂണിയനായ എഐടിയുസി രംഗത്തെത്തിയിരിക്കുന്നത്. പൂട്ടിയ കള്ളുഷാപ്പുകള് തുറക്കുകയും ഷാപ്പുകളുടെ ദൂരപരിധി എടുത്തുകളയുകയും വേണമെന്ന് കെ.പി.രാജേന്ദ്രന് ആവശ്യപ്പെട്ടു. മദ്യാസക്തിയില് നിന്ന് ജനങ്ങളെ പിന്തിരിപ്പിക്കണം. വിദേശമദ്യഷാപ്പുകളുടെ എണ്ണം കൂട്ടുന്നത് ഇതിന് തിരിച്ചടിയാണെന്നും അദ്ദേഹം പറഞ്ഞു.\nവിദ്യാർഥികളുടെ യാത്രാ നിരക്ക് കൂട്ടണം; വീണ്ടും സമരത്തിനൊരുങ്ങി ബസുടമകൾ\nതിരുവനന്തപുരം: വിദ്യാർഥികളുടെ കൺസഷൻ നിരക്ക് കൂട്ടാത്തതിൽ പ്രതിഷേധവുമായി ബസുടമകൾ. ബസുടമുകളുടെ സംയുക്ത സമിതി ഉടൻ വിഷയം ചർച്ച ചെയ്യും. വിദ്യാർഥികളുടെ ടിക്കറ്റ് നിരക്ക് കൂട്ടിയില്ലെങ്കിൽ വീണ്ടും സമരത്തിലേക്ക് പോകണമെന്ന അഭിപ്രായം ബസുടമകൾക്കിടയിൽ ശക്തമാണ്. അതേസമയം കെഎസ്ആർടിസിയിലെ നിരക്ക് വർദ്ധന സംബന്ധിച്ച് ആക്ഷേപം ഉയർന്നിട്ടുണ്ട്. കോവിഡ് കാലത്ത് കെഎസ്ആർടിസി നിരക്കുകൾ 25 ശതമാനം വർദ്ധിപ്പിച്ചിരുന്നു. ഇതിനുമേൽ ആയിരിക്കും പുതിയ വർദ്ധനവ് എന്നാണ് സൂചന. ഇക്കാര്യത്തിൽ വ്യക്തത വരുത്താൻ മന്ത്രി തയ്യാറായിട്ടില്ല. നിരക്ക് വർദ്ധന സംബന്ധിച്ച ഉത്തരവ് ഇന്ന് തന്നെ പുറത്തിറങ്ങുമെന്നാണ് റിപ്പോർട്ട്.\nനിലവിൽ ഒന്നര കിലോമീറ്റർ ആയിരുന്നു സഞ്ചരിക്കാവുന്ന രൂപ.1500 സിസി വരെയുള്ള ടാക്സി കാറിനുള്ള മിനിമം നിരക്ക് 200 രൂപയായി ഉയർത്തി. നിലവിൽ ഇത് 175 രൂപയായിരുന്നു. അധിക കിലോമീറ്ററിന് 15 ൽ നിന്ന് 18 രൂപയാകും. 1500 സി സിക്ക് മുകളിൽ നിലവിലെ 200 രൂപയിൽ നിന്ന് 225 രൂപയാകും. അധിക കിലോമീറ്ററിന് 17 ൽ നിന്ന് 20 രൂപയാകും. വെയ്റ്റിംഗ് ചാർജ് രാത്രി കാല യാത്ര എന്നിവയ്ക്ക് നിലവിലെ ചാർജ് തുടരും.ബസുടമകളുടെ ആവശ്യം\nKerala liquor shopsLiquor in Kerala


16 Oct, 2021, 11:19 am\nക്രിസ്ത്യന് മിഷണറിമാരെ കുറിച്ചു സര്‍വേ നടത്താനുള്ള കര്‍ണാടക സംസ്ഥാന സര്‍ക്കാരിന്റെ നീക്കം അപകടകരമാണെന്നു സഭാനേതാക്കള് പ്രസ്താവിച്ചു. അനാവശ്യവും നിഷ്ഫലവുമാണ് ഇത്തരമൊരു സര്‍വേയെന്ന് ബംഗളുരു ആര്‍ച്ചുബിഷപ് പീറ്റര് മച്ചാഡോ പറഞ്ഞു. സംസ്ഥാന പിന്നാക്ക, ന്യൂനപക്ഷ ക്ഷേമ വകുപ്പാണ് കര്‍ണാടകയില് പ്രവര്‍ത്തിക്കുന്ന ക്രിസ്ത്യന് മിഷണറിമാരെ കുറിച്ചു സര്‍വേ നടത്താന് ഒരുങ്ങുന്നത്.\nമതപരിവര്‍ത്തനത്തെ കുറിച്ചുള്ള വ്യാജപ്രചാരണങ്ങളുടെയും ക്രൈസ്തവ സന്യസ്തരോടുള്ള വിരോധത്തിന്റെയും പശ്ചാത്തലത്തില് ഇത്തരം സര്‍വേകള് അപകടകരമായി മാറുമെന്ന് ആര്‍ച്ചുബിഷപ് മുന്നറിയിപ്പു നല്‍കി. ക്രിസ്ത്യന് ആരാധനാലയങ്ങളെയും സ്ഥാപനങ്ങളെയും വൈദികരെയും സന്യസ്തരെയുമെല്ലാം അക്രമകാരികള്‍ക്ക് എളുപ്പത്തില് തിരിച്ചറിയാനും ഉന്നമിടാനുമാണ് ഇത്തരം സര്‍വേകള് സഹായിക്കുക. ഉത്തരേന്ത്യയിലും കര്‍ണാടകയിലും ക്രൈസ്തവര്‍ക്കെതിരായ ഇത്തരം അക്രമസംഭവങ്ങള് ഇപ്പോള് തന്നെ വര്‍ദ്ധിച്ചുവരികയാണ്. -ആര്‍ച്ചുബിഷപ് ചൂണ്ടിക്കാട്ടി.\nക്രൈസ്തവസമൂഹത്തിന്റെ പുരോഹിതരെയും ആരാധനാലയങ്ങളെയും കുറിച്ചു മാത്രം സര്‍വേ നടത്തുന്നതിന്റെ പ്രസക്തി എന്താണെന്ന് ആര്‍ച്ചുബിഷപ് ചോദിച്ചു. സഭയുടെ ശുശ്രൂഷകരാരും ഒളിവില് പ്രവര്‍ത്തിക്കുന്നവരല്ല. ജനങ്ങളുടെ ക്ഷേമത്തിനു വേണ്ടി ജനങ്ങള്‍ക്കിടയില് നിന്നു പ്രവര്‍ത്തിക്കുന്നവരാണ് അവരെല്ലാവരും. സര്‍ക്കാരിനും ഇതറിയാവുന്നതാണ്. ക്രൈസ്തവര് അനിയന്ത്രിതമായി മതംമാറ്റങ്ങള് നടത്തുന്നവരാണെങ്കില് കര്‍ണാടകയില് ഇപ്പോഴും ക്രൈസ്തവരുടെ ജനസംഖ്യ ഇത്രയും കുറവായിരിക്കുന്നത് എന്തുകൊണ്ടാണ്? -ആര്‍ച്ചുബിഷപ് മച്ചാഡോ ആരാഞ്ഞു.\nകര്‍ണാടകയിലെ 6.1 കോടി ജനങ്ങളില് 84 ശതമാനം ഹിന്ദുക്കളും 13 ശതമാനം മുസ്ലീങ്ങളുമാണ്. ക്രൈസ്തവര്2ശതമാനം മാത്രമാണ്.


25 Jan 2022 10 mins read\nന്യൂഡല്‍ഹി: ഇന്ത്യന് ജനാധിപത്യത്തിന്റെ വൈവിധ്യവും ഊര്‍ജ്ജസ്വലതയും ലോകമെമ്പാടും അഭിനന്ദിക്കുന്ന ഒന്നാണെന്ന് രാഷ്ട്രപതി രാംനാഥ് കോവിന്ദ്. ഒരു രാഷ്ട്രം എന്ന നിലയിലുള്ള ഒത്തൊരുമയാണ് എല്ലാ വര്‍ഷവും റിപ...\nബിജെപിയുടെ ചതിക്കുഴിയില് വീണുപോകരുത്: മുന്നറിയിപ്പുമായി രാകേഷ് ടികായത്\nതിരഞ്ഞെടുപ്പ് സൗജന്യ വാഗ്ദാനങ്ങള് സാധാരണ ബജറ്റിന് അപ്പുറത്തേയ്ക്ക്: ആശങ്ക പ്രകടിപ്പിച്ച് സുപ്രീം കോടതി\nദളിത് ക്രിസ്ത്യന്-മുസ്ലീം വിഭാഗങ്ങളെ പട്ടിക ജാതിയില് ഉള്‍പ്പെടുത്തും; നീക്കവുമായി കേന്ദ്ര സര്‍ക്കാര്\nഫെബ്രുവരി 15നു ശേഷം കോവിഡ് രോഗികളുടെ എണ്ണം കുറയുമെന്ന് കേന്ദ്രം\nന്യൂഡല്‍ഹി: ഫെബ്രുവരി പതിനഞ്ചോടെ കോവിഡ് മൂന്നാം തരംഗം കുറയുമെന്ന് കേന്ദ്ര സര്‍ക്കാര്. ഇതിനോടകം തന്നെ പല സംസ്ഥാനങ്ങളിലും രോഗികളുടെ എണ്ണം കുറഞ്ഞിട്ടുണ്ടെന്നും പലയിടത്തും രോഗബാധ ഉയരുന്നതു നിന്നിട്ടുണ...\nപട്ടിക പ്രഖ്യാപിച്ച് സമാജ്വാദി പാര്‍ട്ടി; അഖിലേഷ് യാദവ് ഉള്‍പ്പെടെ 159 സ്ഥാനാര്‍ത്ഥികള്\nഒമിക്രോണിന്റെ പുതിയ വകഭേദം കണ്ടെത്തി; ഇന്‍ഡോറിലെ ആറു കുട്ടികള്‍ക്ക് രോഗ ബാധ\nപാര്‍ലമെന്റില് കോവിഡ് വ്യാപനം: 875 ജീവനക്കാര്‍ക്ക് രോഗബാധ\nറായ്ബറേലി ഗാന്ധി കുടുംബത്തിന്റെ തറവാട്; പ്രിയങ്ക നിന്നാല് പാട്ടുംപാടി വിജയിക്കും: അദിതി സിംഗിന് കോണ്‍ഗ്രസിന്റെ മറുപടി\nസുഭാഷ് ചന്ദ്രബോസിന്റെ ഹോളോഗ്രാം പ്രതിമ പ്രധാനമന്ത്രി അനാച്ഛാദനം ചെയ്തു\n23 Jan 2022 10 mins read\nന്യൂഡല്‍ഹി: സുഭാഷ് ചന്ദ്രബോസിന്റെ ഹോളോഗ്രാം പ്രതിമ പ്രധാനമന്ത്രി രാജ്യത്തിന് സമര്‍പ്പിച്ചു. ഇന്ത്യാ ഗേറ്റിലാണ് നേതാജിയുടെ ഹോളോഗ്രാം പ്രതിമ അനാച്ഛാദനം ചെയ്തത്. സുഭാഷ് ചന്ദ്രബോസിന്റെ 125ാം ജന്മവാര്‍ഷ...\nപാകിസ്ഥാന് ആഗോള ഭീകരതയുടെ കേന്ദ്രം; തിരിച്ചടിക്കാന് സമയം അതിക്രമിച്ചു: വിദേശകാര്യ സെക്രട്ടറി\nസര്‍ക്കാര് കൂടുതല് സമയം ചോദിക്കുന്നത് വിചാരണക്കോടതി ജഡ്ജിയെ മാറ്റാന്; തുടരന്വേഷണം പ്രഹസനം: ദിലീപ് സുപ്രീം കോടതിയില്\nഅരുണാചല് പ്രദേശ് അതിര്‍ത്തിയില് കാണാതായ 17 കാരനെ ചൈനയില് കണ്ടെത്തി; തിരികെ എത്തിക്കാനുള്ള നടപടികള് തുടങ്ങി\nഒമിക്രോണ് ഇന്ത്യയില് സമൂഹ വ്യാപന ഘട്ടത്തില്; മെട്രോ നഗരങ്ങള് രോഗത്തിന്റെ പിടിയില്: ഇന്‍സാകോഗിന്റെ മുന്നറിയിപ്പ്


ചെമ്മീന് കൃഷിയുടെ കാര്‍ബണ് കാല്‍പ്പാട് – നേരിടം\nഏഷ്യയിലെ ചെമ്മീന് കൃഷിയുടെ രീതികള് ദുര്‍ബലമായ പരിസ്ഥിതിയെ നശിപ്പിക്കുന്ന തരത്തിലായതിനാല് ഒരു സാധാരണ ചെമ്മീന് കറി ഓര്‍ഡര് ചെയ്യുന്നത് വലിയ പരിസ്ഥിതി നാശത്തിന് ഉത്തരവാദിയാണെന്ന് ജീവശാസ്ത്രജ്ഞര് പറയുന്നു.\nവനനശീകരണത്തിന്റേയും ആവസവ്യവസ്ഥയുടേയും നാശത്തിന്റെ സാമ്പത്തിക വില അളക്കുന്നതിന് Oregon State University യിലെ ജീവശാസ്ത്രജ്ഞന് J. Boone Kauffman ചെമ്മീന് കൃഷിയുടെ യഥാര്‍ത്ഥ വില കണ്ടെത്താന് ശ്രമിച്ചു. ലോകം മൊത്തം കഴിക്കുന്ന ചെമ്മീന്റെ പകുതി വരുന്നത് ഏഷ്യയില് നിന്നാണ്. ഒരിക്കല് കണ്ടല് കാടുകള് നിന്നിരുന്ന സ്ഥലത്താണ് ഇപ്പോള് ചെമ്മീന് പാടങ്ങള് നിര്‍മ്മിച്ചിരിക്കുന്നത്. പരിസ്ഥിതി ദോഷമുണ്ടാക്കുന്ന ഈ പാടങ്ങള് ദക്ഷത കുറഞ്ഞവയുമാണ്.\nകണക്കുകള് നമ്മേ അതിശയിപ്പിക്കും. അഞ്ച് ചതുരശ്ര മൈല് സ്ഥലത്തെ കണ്ടല് കാട് നശിപ്പിച്ച് ഒരു ചെമ്മീന് പാടമുണ്ടാക്കിയില് അവിടെ നിന്ന് വെറും ഒരു കിലോക്കടുത്ത് (900 ഗ്രാം)ചെമ്മീന് മാത്രമാണ് ലഭിക്കുക. പത്ത് വര്‍ഷം കൊണ്ട് ആ സ്ഥലം നശിക്കും. അടുത്ത നാല്‍പ്പത് വര്‍ഷം ഉപയോഗശൂന്യമാകും. കന്നുകാലി വളര്‍ത്തല് കാരണമുണ്ടാകുന്ന വനനശീകരണം ഇതിനെ അപേക്ഷിച്ച് മെച്ചപ്പെട്ടതാണ്.\nഈ ഭൂമി ഉപയോഗം കൊണ്ട് ചെമ്മീന് കൃഷി ഉണ്ടാക്കുന്ന കാര്‍ബണ് കാല്‍പ്പാട് ഇറച്ചിക്കായി കന്നുകാലികളെ വളര്‍ത്തുന്നതിന്റെ പത്തിരട്ടിയാണ് എന്ന് AFP യോട് Kauffman പറഞ്ഞു.\n100 ഗ്രാം ചെമ്മീന് 196.2 കിലോ കാര്‍ബണ് ഡൈ ഓക്സൈഡ് ഉദ്‌വമനത്തിന് കാരണമാകുന്നു.\nTagged ആഹാരം,കാര്‍ബണ് കാല്‍പ്പാട്,ജലക്കൃഷി,മത്സ്യബന്ധനം\nമുമ്പത്തെ ലേഖനം ഭീമന് എണ്ണ, നിര്‍ത്തൂ\nഅടുത്ത ലേഖനം കൈയ്യേറ്റക്കാരോട് ചോംസ്കിയുടെ സന്ദേശം


Kajal Aggarwal's Remuneration Demands Have Left Film-maker Shocked - Malayalam Filmibeat\n| Updated: Sunday, July 14, 2019, 9:51 [IST]\nഇന്ന് സൗത്ത് ഇന്ത്യന് സിനിമാ ലോകത്ത് മുന്‍നിര നായികമാരില് ഒരാളാണ് കാജള് അഗ്ഗര്‍വാള്. ഇത്രയും വര്‍ഷം താരമൂല്യം ഒട്ടും കുറയാതെ ഇങ്ങനെ നിലനിന്നു പോകുക എന്നത് തന്നെ ഒരു നായികയെ സംബന്ധിച്ച് വലിയ കാര്യമാണ്. തെലുങ്കിലും തമിഴിലും നല്ല നല്ല അവസരങ്ങള് കാജളിനെ തേടിയെത്തുന്നു.\nഎന്നാല് ഇപ്പോള് പുറത്തുവരുന്നത് നടിയെ കുറിച്ചുള്ള അത്ര രസകരമായ വാര്‍ത്തയല്ല. ഒരു സിനിമയ്ക്ക് വേണ്ടി കാജള് ആവശ്യപ്പെട്ട പ്രതിഫലം കേട്ട് സംവിധായകന് ശരിയ്ക്കും ഇരുന്നിടത്ത് നിന്ന് പൊന്തിപ്പോയി എന്നാണ് ടോളിവുഡ് ലോകത്ത് നിന്നും കേള്‍ക്കുന്നത്.\nരാജു ഗരി ഗദി3എന്ന തെലുങ്ക് ചിത്രത്തില് നിന്ന് പല കാരണങ്ങള്‍ക്കൊണ്ടും തമന്ന ഭട്ടിയ പിന്മാറിയ വാര്‍ത്തകള് നേരത്തെ വന്നിരുന്നു. പകരം നായികയായി കാജള് അഗ്ഗര്‍വാളിനെയാണ് സംവിധായകന് മനസ്സില് കണ്ടത്. സിനിമയെ കുറിച്ച് നടിയോട് സംസാരിക്കുകയും കഥ പറഞ്ഞുകൊടുക്കുകയും ചെയ്തു.\nഎന്നാല് സിനിമയില് അഭിനയിക്കുന്നതിന് വേണ്ടി കാജള് ആവശ്യപ്പെട്ട പ്രതിഫല തുക കേട്ട് സംവിധായകന് ഞെട്ടിപ്പോയത്രെ. അത്രയും വലിയൊരു തുക കാജളിന് കൊടുക്കാന് കഴിയില്ല എന്ന് സംവിധായകന് തീര്‍ത്തു പറഞ്ഞു. ഇപ്പോള് കാജളിന് പകരം മറ്റൊരു നടിയെ തേടിക്കണ്ടിരിയ്ക്കുകയാണ് സംവിധായകന്.\nRead more about: kajal aggarwal remuneration tamannah തമന്ന പ്രതിഫലം നായിക\nKajal Aggarwal's Remuneration Demands Have Left Film-maker Shocked


ഹെലന്: പ്രതിസന്ധിയില് വിരിയുന്ന നല്ലപാഠം | Keralabhooshanam.com | Breaking News, Latest News, Kerala, India and World news\nBy web desk on 22/11/2019 Comments Off on ഹെലന്: പ്രതിസന്ധിയില് വിരിയുന്ന നല്ലപാഠം\nഹെലന് മനസ്സില് നന്മ വിരിയിക്കുന്ന കഥാപാത്രമാണ്. ജീവിതഗന്ധിയായ ഒരു നല്ല കുടുംബ ചിത്രമാണ്. സാമൂഹ്യമായ ‘ ചില ചര്‍ച്ചാ വലയങ്ങളും സംവിധായകന് സൃഷ്ടിക്കുന്നു. ചിത്രത്തിന്റെ പേര് ആദ്യം എഴുതി കാണിക്കുന്നില്ലെന്നള്ളത് ശ്രദ്ധേയമാണ്. ആഖ്യാന രീതിയില് കഥ പറഞ്ഞു തുടങ്ങുന്നെന്ന് തോന്നുമെങ്കിലും അങ്ങനെയല്ലെന്നുള്ളതാണ് യാഥാര്‍ത്ഥ്യം. എല്‍ഐസി ആഫിസറായ അച്ഛന്റെ മകളായിട്ടാണ് ലൈന് എത്തുന്നത്. പഠിപ്പിനൊപ്പം ജോലി ചെയ്യാന് സമയം കണ്ടെത്തി സ്വന്തം കാലില് നില്‍ക്കുന്ന ഒരു യുവ തലമുറയുടെ പ്രതീകമാണ് ഈ കഥാപാത്രം.\nഹെലന് ചിന്തിപ്പിക്കുകയും ചിരിപ്പിക്കുകയും ചെയ്യുന്ന ഒരു മനോഹര ചിത്രമാണ്. വിദേശത്തേക്ക് പോയി വീടിന്റെ പേരിലുള്ള കടങ്ങള് തീര്‍ത്ത് തന്റെ പിതാവുമൊത്ത് സന്തോഷകരമായ ഒരു ജീവിതം സ്വപ്‌നം കാണുന്ന ഒരു പെണ്‍കുട്ടി. ഹെലനിലെ അച്ഛനും മകളും ഒരുമിച്ചുള്ള രംഗങ്ങള് അത്ര പെട്ടെന്ന് മനസ്സില് നിന്നും മായില്ല. അസറിനെ പ്രണയിക്കുന്ന കാര്യം ഹെലന് പിതാവില് നിന്നും മറച്ചു വയ്ക്കുന്നു. എങ്കിലും അവള് നന്മയുടെ പ്രതീകമായതിനാല് ആ പ്രണയത്തില് കുറ്റം പറയുവാന് ഒരിക്കലും സാധിക്കില്ല. അറിയാതെയെങ്കിലും കണ്ടിരിക്കുന്ന നമ്മുക്കാ പ്രണയത്തോട് അനുഭാവം തോന്നി പോകും.\nഎന്നാല്, പിതാവ് ഇക്കാര്യം അറിയുന്നത് പൊലീസ് സ്റ്റേഷനില് വച്ചായിരുന്നു. പിതാവിനെ ഈ വാര്‍ത്ത വല്ലാതെ തളര്‍ത്തി. ചെറുപ്രായത്തിലെ തന്നെ ഈ പിതാവും മകളും തമ്മിന് നല്ല ഒരു ആത്മബന്ധം ഉണ്ടായിരുന്നു. പൊലീസ് സ്റ്റേഷനില് നിന്നാണ് ഹെലന്റെ കഥാഗതി മാറുന്നത്. വീട്ടിലേക്ക് വരുവാനും പിതാവിനോട് എല്ലാം തുറന്നു പറയാതിരുന്നതിനെയും നായിക വേദനയോടെയാണ് അതിജീവിച്ചത്. ഇതിനിടെയില് സംഭവിക്കുന്ന ഒരു അപകടത്തിന്റെ മധ്യത്തിലും രക്ഷപ്പെടാന് ശ്രമിക്കുന്ന സമര്‍ത്ഥയായ കഥാപാത്രമാണ് ഹെലന്. പ്രതിസന്ധി വന്ന് തളര്‍ന്ന പോകാത്ത യുവത്വം. ചിന്തിച്ചുണര്‍ന്നു പ്രവര്‍ത്തിക്കുന്ന ചെലനെ നിറഞ്ഞ കൈയ്യടിയോടെയാണ് പ്രേക്ഷകര് ഏറ്റുവാങ്ങിയത്. തന്റെ അപകടത്തില് നിന്നും സ്വയം രക്ഷ നേടാന് അതിയായി ശ്രമിച്ച ഹെലന് ഇക്കാലത്തെ പെണ്‍കുട്ടികള്‍ക്ക് മാതൃകയാവുന്നു.\nമാടമ്പി പൊലീസുകാരനായ അജു വര്‍ഗ്ഗീസിന്റെ കാഴ്ചപ്പാട് ചോദ്യംചെയ്യപ്പെടുന്നു. നന്മ നിറഞ്ഞ കഥാപാത്രമായി ഒരു പ്രത്യേക രംഗത്തിലെത്തുന്ന ശ്രീനിവാസന്റെ ബുദ്ധിപൂര്‍വ്വമായ നീക്കമാണ് കഥയുടെ ക്ലൈമാക്‌സിലേക്ക് കൊണ്ടെത്തിക്കുന്നത്. പൊലീസുകാര് എങ്ങനെയാവാന് പാടില്ലെന്നും എങ്ങനെ കാര്യക്ഷമമായി പ്രവര്‍ത്തിക്കണമെന്നും ഈ ചിത്രം കാട്ടി തരുന്നു.\nചിത്രത്തില് വില്ലന് കഥാപാത്രമായി എത്തുന്നത് സാഹചര്യമാണ്. ആ സാഹചര്യത്തെ ചെറുത്തു തോല്‍പ്പിക്കാന് മനസ്സു കാട്ടുന്ന നന്മമയുടെ കെടാ വിളക്കാണ് ഹെലന്. മകളെ നിലത്തു നോക്കി പഠിപ്പിക്കരുത്, മറിച്ച മുഖത്ത് നോക്കി നടക്കുവാന് പഠിപ്പിക്കണമെന്നും അതാണ് ജീവിതത്തിലെ പ്രതിസന്ധിയില് തളരാതെ നില്‍ക്കുവാന് ധൈര്യം നല്‍കുന്നതെന്നുമുള്ള നല്ല സന്ദേശമാണ് ചിത്രം സമൂഹത്തിന് സമ്മാനിക്കുന്നത്.\nകുമ്പളങ്ങി നൈറ്റ്‌സിലെ നായികയായ അന്നാ ബെന്നാണ് ഹെലന്. ലാല്, നോബിള് തോമസ്, റോണി ഡേവിഡ്, ബിനു പപ്പു തുടങ്ങിയവരും മുഖ്യ കഥാപാത്രമായി എത്തുന്നു. മാത്തുക്കുട്ടി സേവ്യരാണ് ചിത്രത്തിന്റെ സംവിധായകന്. നോബിള് ബാബു തോമസ്, മാത്തുക്കുട്ടി സേവ്യര്, ആല്‍ഫ്രഡ് കുര്യന് ജോസഫ് എന്നിവര് ചേര്‍ന്നാണ് തിരക്കഥ ഒരുക്കിയത്.\nഹെലന്: പ്രതിസന്ധിയില് വിരിയുന്ന നല്ലപാഠം added by on 22/11/2019


കുഞ്ചാക്കോ ബോബൻ -അരവിന്ദ് സ്വാമി ചിത്രം "ഒറ്റ്" ഫസ്റ്റ് ലുക്ക് പോസ്റ്റർ പുറത്തിറങ്ങി\nകുഞ്ചാക്കോ ബോബനെയും തമിഴ് ചലച്ചിത്ര താരം അരവിന്ദ് സ്വാമിയെയും പ്രധാന കഥാപാത്രങ്ങളാക്കി ഫെല്ലിനി ടി പി സംവിധാനം ചെയ്യന്ന “ഒറ്റ്”ചിത്രത്തിൻ്റെ ടീസർ പുറത്തിറങ്ങി. തെലുങ്കു ചലച്ചിത്ര താരം ഈഷ റബ്ബ ആണ് ചിത്രത്തിൽ നായികയായി എത്തുന്നത്. ശേഖർ കമ്മൂല സംവിധാനം ചെയ്ത് 2012-ൽ പുറത്തിറങ്ങിയ “ലൈഫ് ഇസ് ബ്യുട്ടിഫുൾ” എന്ന തെലുങ്ക് ചിത്രത്തിലൂടെ അരങ്ങേറ്റം കുറിച്ച ഈഷ റബ്ബയുടെ ആദ്യ മലയാളം ചിത്രം കൂടിയാണ് “ഒറ്റ്”. എസ് സജീവ് ആണ് ചിത്രത്തിൻ്റെ തിരക്കഥ ഒരുക്കുന്നത്. സോൾട് ആൻഡ് പേപ്പർ ലുക്കിൽ അരവിന്ദ് സ്വാമിയും പുതിയ ഹെയർ സ്റ്റൈൽ ലുക്കിൽ ചാക്കോച്ചനും ആണ് ഫസ്റ്റ് ലുക്ക് പോസ്റ്ററിൽ ഉൾപ്പെടുന്നത്.\nചാക്കോച്ചൻ്റെ വേറിട്ട ഗെറ്റപ്പ് ഇപ്പോൾ തന്നെ സോഷ്യൽ മീഡിയയിൽ ചർച്ചയായി കഴിഞ്ഞു. തമിഴിലും മലയാളത്തിലും പുറത്തിറങ്ങുന്ന ചിത്രം ചാക്കോച്ചൻ്റെ ആദ്യ തമിഴ് ചിത്രം കൂടിയാണ്. ചാക്കോച്ചനും അരവിന്ദ് സ്വാമിയും ഒന്നിക്കുന്ന ചിത്രത്തിൽ ബോളിവുഡ് താരം ജാക്കി ഷെറോഫ് പ്രധാന വേഷത്തിൽ എത്തുന്നുണ്ട്. നിരവധി തമിഴ് ചിത്രങ്ങളിലെ ഗാനങ്ങൾക്ക് സംഗീതം നൽകിയ എ ഹെച് ഹാഷിഫ് ആണ് ഈ ചിത്രത്തിലെയും ഗാനങ്ങൾക്ക് സംഗീതം നൽകുന്നത്. ചിത്രത്തിൻ്റെ ഛായാഗ്രഹണം വിജയും, എഡിറ്റിങ് വർക്കുകൾ അപ്പു എൻ ഭട്ടതിരിയും നിർവഹിക്കുന്നു.\nവളരെയേറെ പ്രതീക്ഷ നൽകുന്ന നിരവധി ചിത്രങ്ങളാണ് കുഞ്ചാക്കോ ബോബൻ്റെതായി ഇനി വരാനിരിക്കുന്നത്, മോഹൻ കുമാർ ഫാൻസ്, നായാട്ട്, നിഴൽ, എന്നാൽ താൻ കേസ് കൊട് തുടങ്ങിയ ചിത്രങ്ങളുടെ പ്രഖ്യാപനത്തിനു പുറമെ ഇപ്പോഴിതാ പുതിയ ചിത്രങ്ങളുടെ വിവരങ്ങളും പുറത്തു വരുകയാണ്. ഒറ്റ് എന്ന് പേരിട്ടിരിക്കുന്ന ചിത്രത്തിൻ്റെ ഫസ്റ്റ് ലുക്ക് പോസ്റ്റർ ആണ് ഇപ്പോൾ സോഷ്യൽ മീഡിയയിൽ വൈറലായിരിക്കുന്നത്. ചാക്കോച്ചൻ്റെ വ്യത്യസ്തമായ ലുക്കും ചർച്ചയായിട്ടുണ്ട്. തീവണ്ടി എന്ന ചിത്രത്തിന് ശേഷം സംവിധായകൻ ഫെലിനി ടി പി സംവിധാനം ചെയ്യുന്ന ഈ ചിത്രം വളരെ പ്രതീക്ഷയോടെയാണ് സിനിമാപ്രേമികൾ കാത്തിരിക്കുന്നത്.\n25 വർഷങ്ങൾക്കു ശേഷം അരവിന്ദ് സ്വാമി ഒരു മലയാള ചിത്രത്തിൽ എത്തുന്നു എന്ന പ്രത്യേകതയും ഉണ്ട്. ശ്രീദേവി നായികയായ ദേവരാഗം എന്ന ചിത്രമാണ് അരവിന്ദ് സ്വാമി അവസാനമായി അഭിനയിച്ച മലയാള സിനിമ. മംഗലാപുരം, മഹാരാഷ്ട്ര എന്നിവിടങ്ങളിലായിട്ടാണ് ചിത്രത്തിൻ്റെ ചിത്രീകരണം നടന്നത്. ഒരു ത്രില്ലർ ഗണത്തിൽ പെടുത്താവുന്ന ചിത്രമാണ് ഇതെന്ന് സംവിധായകൻ തന്നെ ഈ അടുത്ത കാലത്തു വെളിപ്പെടുത്തിരുന്നു. ചാക്കോച്ചൻ്റെ തന്നെ വരാനിരിക്കുന്ന “നിഴൽ” എന്ന ചിത്രത്തിന് തിരക്കഥ തയ്യാറാക്കിയിരിക്കുന്ന എസ് സജീവ് ആണ് ഒറ്റിനു വേണ്ടി കഥ ഒരുക്കുന്നത്. കുഞ്ചാക്കോ ബോബൻ- അരവിന്ദ് സ്വാമി കൂട്ടുകെട്ട് വലിയ പ്രതീക്ഷ നൽകുന്ന ചിത്രമാണ് “ഒറ്റു”. കുഞ്ചാക്കോ ബോബൻ അരവിന്ദ് സ്വാമി ഒന്നിക്കുന്ന ചിത്രം ഇതിനു മുൻപ് പ്ലാൻ ചെയ്തത് ടോവിനോ മോഹൻലാൽ ഇവരെ പ്രധാന കഥാപാത്രങ്ങളാക്കിയായിരുന്നു. രണ്ടു ഇൻഡസ്ട്രിയിലെ പ്രണയ നായകൻമാർ ഒന്നിക്കുമ്പോൾ ആരാധകർ കൗതുകത്തോടെയാണ് ഇവരുടെ കോമ്പോയെ നോക്കികാണുന്നത്.\nTags: AravindSwamifirst look posterKunchackoBobanOttu


$29 ഡോളറിന്റെ ചെക്ക് മടങ്ങിയതിനാല് ഒരു സ്ത്രീയെ 35 ദിവസം ജയിലിലിട്ടു – നേരിടം\n5 വര്‍ഷം മുമ്പ് ആകസ്മികമായി ഒരു $29 ഡോളറിന്റെ ചെക്ക് മടങ്ങിയതിനാല് 35 ദിവസത്തെ ജയില് ശിക്ഷ അനുഭവിച്ചതിന് ശേഷം ഒരു അമ്മ Arkansas ല് മോചിപ്പിക്കപ്പെട്ടു. കടംവാങ്ങിയവരുടെ ജയില് പ്രവര്‍ത്തിപ്പിക്കുന്നു എന്ന് ആരോപണമുള്ള ഒരു ജഡ്ജി Nikki Petreeയെ കഴിഞ്ഞ മാസം ജയില് ശിക്ഷക്ക് വിധിച്ചു. ഈ കാര്യത്തിന്റെ പേരില് Petree നെ ഇതിനകം ഏഴ് പ്രാവശ്യം അറസ്റ്റ് ചെയ്തിട്ടുണ്ട്. കോടതി ചിലവായി കുറഞ്ഞത് $600 ഡോളര് അടച്ചിട്ടുമുണ്ട്. ആദ്യത്തെ കടത്തിന്റെ 20 മടങ്ങാണിത്. “ഓരോ പ്രാവശ്യവും എന്നെ ജയിലിലടക്കുമ്പോള് $100 ഡോളര് വാങ്ങി അവരെന്നെ ഉടന് തന്നെ പുറത്തുവിടും. എന്റെ ജാമ്യത്തിന് വേണ്ടി $600 ഓ $700 ഓ ഡോളര് ഈടാക്കിയിട്ടുണ്ട്. എനിക്ക് താങ്ങാനാകാത്തതാണ് ഈ പണമടക്കല്. ഇതില് നിന്ന് രക്ഷപെടാനൊരു വഴിയുമില്ല. overwhelmed നിസഹായയാും എനിക്ക് അനുഭവപ്പെടുന്നു, Petree പറയുന്നു.\nമുമ്പത്തെ ലേഖനം ആധാര് വ്യജമാണോ എന്ന സംശയത്തില് ഹൈദരാബാദ് മനുഷ്യനോട് പൌരത്വം തെളിയിക്കാനായി UIDAI ആവശ്യപ്പെടുന്നു\nഅടുത്ത ലേഖനം പണക്കാര്‍ക്ക് വേണ്ടി മറ്റൊരു നികുതി തട്ടിപ്പ്


ആരെയും ആകർഷിക്കുന്ന ചിരി എല്ലാവരുടെയും സ്വപ്നം അല്ലേ. സുന്ദരമായ പല്ലുകൾ ഇല്ലാതെ എങ്ങനെ ആകർഷകമായി ചിരിക്കാൻ കഴിയും. വെളുത്ത പല്ലുകൾ ആരോഗ്യത്തിന്റെയും സൗന്ദര്യത്തിന്റെയും ലക്ഷണമാണ് എന്ന് ഇരിക്കെ അത്തരം പല്ലുകൾ ആഗ്രഹിക്കാത്തവർ ആരാണുള്ളത്. എന്നാൽ പല്ലിൻറെ ഭംഗി മുഴുവൻ\nഇല്ലാതാക്കുന്ന വില്ലനാണ് പല്ലിൽ ഉണ്ടാകുന്ന പ്ലാക്ക്. ഭക്ഷണാവശിഷ്ടങ്ങളും ബാക്ടീരിയകളും ചേർന്ന് നമ്മുടെ പല്ലിൽ ഉണ്ടാക്കുന്ന ഒട്ടുന്ന ഒരു ആവരണമാണ് പ്ലാക്ക്. പ്ലാക്ക് നീക്കം ചെയ്യാതിരുന്നാൽ അത് അവിടെ തന്നെ ഇരുന്ന് കട്ടപിടിച്ച് മോണയുടെ ഭാഗത്ത് പറ്റിപ്പിടിക്കുന്ന കാൽക്കുലസ് ആയി മാറുന്നു. പ്രായഭേദമില്ലാതെ എല്ലാവരെയും ബാധിക്കുന്ന ഒന്നാണ് പല്ലിലെ പ്ലാക്ക്.\nപല്ലുകൾ നന്നായി വൃത്തിയാക്കാതെ വരുമ്പോഴാണ് ഇത് ഉണ്ടാകുന്നത്. പിന്നീട് ഇത് നമ്മുടെ പല്ലിനും മോണയ്ക്കും ദോഷമായി മാറുകയും ചെയ്യുന്നതാണ്. ശരിയായ രീതിയിൽ ബ്രഷ് ചെയ്യാൻ കുട്ടികളെ പഠിപ്പിക്കേണ്ടതുണ്ട്. ബ്രഷിലെ നാരുകൾ പല്ലും മോണയും ചേരുന്ന ഭാഗത്ത് ഏതാണ്ട് 45 ഡിഗ്രി ചെരിവിൽ പിടിച്ചു വേണം ബ്രഷ് ചെയ്യാൻ. പ്രായമാകുമ്പോൾ മാത്രമല്ല\nപാൽപ്പല്ലുകൾ വരുന്ന കാലം മുതൽ തന്നെ ദന്തസംരക്ഷണം ആവശ്യമാണ്. ഇല്ലെങ്കിൽ പല്ലുകളിൽ പ്ലാക്ക് അടിഞ്ഞു കൂടാൻ കാരണമാകും. പല്ലിലെ പ്ലാക്ക് ഇല്ലാതാക്കാൻ വീട്ടിൽ ചെയ്യാൻ കഴിയുന്ന ചില ലളിതമായ കാര്യങ്ങൾ ഉണ്ട്. അതിനെ കുറിച്ചാണ് വീഡിയോയിൽ പറയുന്നത്. വീഡിയോ കണ്ടു നോക്കൂ. Video credit: AYUR DAILY


അണുകേന്ദ്ര-ആഘൂര്‍ണം - സര്‍വ്വവിജ്ഞാനകോശം\nഅണുകേന്ദ്രത്തിന്റെ ഭ്രമണം, ഘടന, വിന്യാസം എന്നിവയെആശ്രയിച്ചു നിലകൊള്ളുന്ന വൈദ്യുത, കാന്തിക, യാന്ത്രിക പരിമാണങ്ങള്. സമീപ അണുകങ്ങളിലെ ഇലക്ട്രോണുകളുടെയോ മറ്റ് അണുകേന്ദ്രങ്ങളുടെയോ ബാഹ്യപ്രയുക്ത മണ്ഡലങ്ങളുടെയോ വൈദ്യുത/കാന്തിക ബലങ്ങള്‍ക്ക് വിധേയമായ ഒരു അണുകേന്ദ്രത്തിന്റെ ഗുണധര്‍മങ്ങള്, ആ അണുകേന്ദ്രത്തിന്റെ ഘടനയെ ആശ്രയിച്ചിരിക്കും. അണുകേന്ദ്ര ഘടന സങ്കീര്‍ണമായതിനാല്, അതിന്റെ വൈദ്യുത, കാന്തിക വിന്യാസങ്ങള്, പ്രത്യേകമായാണ് കണക്കാക്കുന്നത്. മൊത്തം അണുകേന്ദ്ര ആഘൂര്‍ണത്തെ അനുക്രമമായി കുറഞ്ഞുവരുന്ന വിവിധ ഘടക ആഘൂര്‍ണങ്ങളായി വേര്‍തിരിക്കാവുന്നതാണ്. അണുകേന്ദ്രത്തിന്റെ വിവിധ സ്ഥിതിക-വൈദ്യുത-ആഘൂര്‍ണവും (static electric moment) കാന്തികാഘൂര്‍ണവും ഉള്‍പ്പെടുന്നതാണ് അണുകേന്ദ്ര-ആഘൂര്‍ണം. കാന്തിക ഡൈപോള് (magnetic dipole), വൈദ്യുത ക്വാഡ്രപോള് (electric quadrupole), കാന്തിക ഓക്ടപോള് (magnetic octupole) എന്നിവയാണ് ഇവയില് പ്രധാനപ്പെട്ടവ.\nപ്രോട്ടോണുകളും ന്യൂട്രോണുകളുംകൊണ്ട് നിര്‍മിതമായ ഒരു അണുകേന്ദ്രവും അതിനെ പ്രദക്ഷിണം ചെയ്യുന്ന ഇലക്ട്രോണുകളുമാണ് ഒരു അണുവിലുള്ളത്. ഋണവൈദ്യുതിയുള്ള ഇലക്ട്രോണ് ഒരു സംവൃതപരിപഥത്തില് (closed path) സഞ്ചരിക്കുന്നതിനാല് വൈദ്യുതി പ്രവഹിക്കുന്ന ചാലകംപോലെയാണെന്നു പറയാം. അക്കാരണത്താല് പ്രദക്ഷിണപഥത്തിന്റെ തലത്തിനു ലംബമായി ഒരു ലഘുവായ കാന്തികമണ്ഡലം ഉളവാകുന്നു. കാന്തിക-ആഘൂര്‍ണമുള്ള ഒരു ചെറിയ കക്ഷീയ (orbital) കാന്തിക കവചമായി അതു വര്‍ത്തിക്കുന്നു. ഇലക്ട്രോണുകളുടെ പരിക്രമണം ഹേതുവായി അണുവിന് ഒരു കാന്തിക-ആഘൂര്‍ണമുണ്ടാകുന്നു. ഈ ഇലക്ട്രോണുകള് ഓരോന്നും സ്വന്തം അക്ഷത്തെ ആധാരമാക്കി ചക്രണം ചെയ്യുന്നതുകൊണ്ട് അവയ്ക്ക് ഓരോന്നിനും ഒരു ചക്രണകാന്തിക-ആഘൂര്‍ണം (Spin magnetic moment) ലഭിക്കും. അങ്ങനെ ഒരു അണുവിന് ഇലക്ട്രോണുകളുടെ ചക്രണം ഹേതുവായി ഒരു കാന്തിക-ആഘൂര്‍ണമുണ്ടാകുന്നു.\nഅണുവില് ഇലക്ട്രോണുകള് കവചങ്ങളില് വര്‍ത്തിക്കുന്നതുപോലെ പ്രോട്ടോണുകളും ന്യൂട്രോണുകളും ക്വാണ്ടവത്കൃത കക്ഷ്യകളില് (Quantised axes) വര്‍ത്തിക്കുന്നു. അവയ്ക്കു കക്ഷ്യപരിക്രമണവും ചക്രണചലനവും കൂടിയുണ്ട്. അവയില് ചാര്‍ജ് വഹിക്കുന്നവ അണുകേന്ദ്രത്തിന് കക്ഷീയ കാന്തിക-ആഘൂര്‍ണവും (Axial magnetic moment) ചക്രണ കാന്തിക-ആഘൂര്‍ണവും വെവ്വേറേ നല്കി മൊത്തമായി ഒരു അണുകേന്ദ്ര കാന്തിക-ആഘൂര്‍ണമുണ്ടാക്കുന്നു.\nഅണുകേന്ദ്ര കാന്തിക-ആഘൂര്‍ണം നിര്‍ണയിക്കാന് പല പദ്ധതികളുമുണ്ട്. അവയില് പ്രധാനമായവ താഴെ ചേര്‍ക്കുന്നു:\n(1) അണു സ്പെക്ട്രത്തിലെ അതിസൂക്ഷ്മഘടനയുടെ (hyper - fine structure) വിശ്ളേഷണം; (2) ബാന്‍ഡ് സ്പെക്ട്ര(band spectrum)ത്തിലെ ഒന്നിടവിട്ടുള്ള തീവ്രതയുടെ പഠനം; (3) തന്‍മാത്രീയപുഞ്ജങ്ങള്‍ക്കും അണുകിരണ പുഞ്ജങ്ങള്‍ക്കും (molecular and atomic beams) ഒരു കാന്തികമണ്ഡലത്തില് സംഭവിക്കുന്ന വ്യതിചലനത്തെക്കുറിച്ചുള്ള പഠനം; (4) കാന്തിക അനുനാദ-റേഡിയോ ആവൃത്തി സ്പെക്ട്രങ്ങളുടെ (magnetic resonance radio frequency spectra) പഠനം; (5) സൂക്ഷ്മതരംഗ സ്പെക്ട്രത്തിന്റെ വിശ്ളേഷണം (analysis of microwave spectra). നോ: അണുകേന്ദ്രം, അണുകേന്ദ്രവിജ്ഞാനീയം\n"http://web-edition.sarvavijnanakosam.gov.in/index.php?title=%E0%B4%85%E0%B4%A3%E0%B5%81%E0%B4%95%E0%B5%87%E0%B4%A8%E0%B5%8D%E0%B4%A6%E0%B5%8D%E0%B4%B0-%E0%B4%86%E0%B4%98%E0%B5%82%E0%B4%B0%E0%B5%8D%E2%80%8D%E0%B4%A3%E0%B4%82" എന്ന താളില്‍നിന്നു ശേഖരിച്ചത്\nഈ താള് 1,105 തവണ സന്ദര്‍ശിക്കപ്പെട്ടിട്ടുണ്ട്.


‘ഖട്ടർ ജി, ഞങ്ങള് ഹരിയാനക്കാര് അല്ലെങ്കില് പാകിസ്താനികളാണോ?’; മുഖ്യമന്ത്രിയോട് കർഷകർ – Times Kerala\n‘ഖട്ടർ ജി, ഞങ്ങള് ഹരിയാനക്കാര് അല്ലെങ്കില് പാകിസ്താനികളാണോ?’; മുഖ്യമന്ത്രിയോട് കർഷകർ\nഡൽഹിയെ പിടിച്ചുലയ്ക്കാൻ മാത്രം കരുത്താർജിക്കുകയാണ് കർഷകരുടെ സമരം. ഇതിനാെപ്പം ഹരിയാന, പഞ്ചാബ് സർക്കാരുകൾ തമ്മിലുള്ള വാക് പോരും മുറുകയാണ്. സമരം ചെയ്യുന്നത് പഞ്ചാബിൽ നിന്നുള്ള കർഷകരാണെന്നും ഹരിയാനയിൽ നിന്നും ആരുമില്ലെന്നും മുഖ്യമന്ത്രി മനോഹര് ലാല് ഖട്ടർ പറഞ്ഞതാണ് ഇപ്പോൾ വിവാദമാകുന്നത്.\nആധാർ ഉയർത്തി കാട്ടി കർഷകർ സമരസ്ഥലത്ത് നിന്നും രംഗത്തെത്തി. ഹരിയാനയിൽ നിന്നുള്ളവരാണ് എന്നതിന് ഇതിൽ കൂടുതൽ തെളിവു വേണോ എന്ന് കർഷകർ മുഖ്യമന്ത്രിയോട് ചോദിക്കുന്നു. ‘ഖട്ടര് ജി, ഞാന് ഹരിയാനക്കാരനാണ്. ഇതാണ് തെളിവ്. കൂടുതല് തെളിവ് ആവശ്യമുണ്ടെങ്കില് അതും ഞങ്ങള് തരാം. ഞങ്ങള് ഹരിയാനക്കാര് അല്ലെങ്കില് എവിടെ നിന്ന് വന്നരാണെന്ന് പറയൂ. പാക്‌സിതാനില് നിന്നാണോ?’ കർഷകൻ ചോദിക്കുന്നു.\nഹരിയാനയിലെ റോത്തക്, സോനപേട്ട്, ഹിസാര് ജില്ലകളില്‍നിന്ന് മാത്രമായി 1500ലേറെ കര്‍ഷകര് ഡല്‍ഹിയില് സമരത്തിനായി എത്തിയിട്ടുണ്ടെന്നാണ് റിപ്പോർട്ട്.